
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 40 


ΑΠΟΦΑΣΕΙΣ 

Αριθμ. 5338 _ 

Κωδικοποίηση του ν. 2251/1994 (Α' 191) «Προ¬ 
στασία των Καταναλωτών» σε ενιαίο κείμενο». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

(α)Του άρθρου 90 του Κώδικα Νομοθεσίας για την κυ¬ 
βέρνηση και τα κυβερνητικά όργανα, που κυρώθηκε με 
το πρώτο άρθρο του π.δ. 63/2005 (Α' 98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

(β) Του άρθρου 5 του ν. 3469/2006 (ΦΕΚ131 Α') «Εθνι¬ 
κό Τυπογραφείο, Εφημερίςτης Κυβερνήσεως και λοιπές 
διατάξεις». 

(γ) Του π.δ. 147/2017 (ΦΕΚ 185 Α') «Οργανισμός 
Υπουργείου Οικονομίας και Ανάπτυξης». 

(δ) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α' 208). 

(ε) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

(στ) Της περίπτ. β' της παρ. 3 του άρθρου 14 του 
ν. 2251/94 (Α' 191) για την Προστασία των Καταναλω¬ 
τών». 

2. Την ανάγκη κωδικοποίησης του ν. 2251/1994 (ΦΕΚ 
191 /Α') «Προστασία των Καταναλωτών». 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Κωδικοποίηση του ν. 2251/1994 (Α' 191) 

Κωδικοποιείται ο ν. 2251/94, όπως έχει τροποποιηθεί 
και ισχύει σε ενιαίο κείμενο το οποίο έχει ως εξής: 


ΜΕΡΟΣ ΠΡΩΤΟ- 
ΑΝΤΙΚΕΙΜΕΝΟ-ΟΡΙΣΜΟΙ 
Άρθρο 1 

Αντικείμενο - Πεδίο εφαρμογής 

1. Τα δικαιώματα και τα συμφέροντα των καταναλω¬ 
τών τελούν υπό την προστασία του Κράτους. 

2. Το Κράτος μεριμνά ιδίως για: 

α) την υγεία και την ασφάλεια των καταναλωτών, 
β) τα οικονομικά τους συμφέροντα, 
γ) την οργάνωσή τους σε ενώσεις καταναλωτών, 
δ) το δικαίωμα ακρόασής τους σε θέματα που τους 
αφορούν και 

ε) την πληροφόρηση και την επιμόρφωσή τους, ιδιαί¬ 
τερα των ευπρόσβλητων ομάδων καταναλωτών σε θέ¬ 
ματα που αφορούν στην αγορά, στον ανταγωνισμό, στον 
καταναλωτή, στην προστασία του φυσικού περιβάλλο¬ 
ντος και στην προαγωγή της βιώσιμης κατανάλωσης. 

3. Σκοπός του παρόντος νόμου είναι: 

α) η προάσπιση των δικαιωμάτων των καταναλωτών, 
β) η προστασία της υγείας, της ασφάλειας και των οι¬ 
κονομικών συμφερόντων των καταναλωτών, 
γ) η προαγωγή της πληροφόρησης και της επιμόρφω¬ 
σης των καταναλωτών, ώστε να επηρεάζουν σε όφελος 
τους τις εξελίξεις στην αγορά, 
δ) η υποστήριξη της οργάνωσηςτων καταναλωτών σε 
ενώσεις και της ακρόασης αυτών σε θέματα που τους 
αφορούν, 

ε) η διαμόρφωση υγιούς καταναλωτικής συνείδησης 
και προτύπων ορθής καταναλωτικής συμπεριφοράς. 

4. Οι διατάξεις του παρόντος εφαρμόζονται σε κάθε 
προμηθευτή, φυσικό ή νομικό πρόσωπο, οποιοσδήποτε 
μορφής, του δημόσιου και του ιδιωτικού τομέα. Ειδικό¬ 
τερα, εφαρμόζονται στους εξής τομείς: 

α) σε συμβάσεις που περιέχουν γενικούς όρους συ¬ 
ναλλαγών, 

β) σε συμβάσεις πώλησης καταναλωτικών αγαθών και 
εγγυήσεων, 
γ) στη διαφήμιση, 

δ) σε αθέμιτες εμπορικές πρακτικές των επιχειρήσεων, 
ε) σε συμβάσεις πώλησης καταναλωτικών αγαθών και 
υπηρεσιών από απόσταση, καθώς και εκτός και εντός 
εμπορικού καταστήματος, 

στ) σε συμβάσεις εμπορίας χρηματοοικονομικών υπη¬ 
ρεσιών από απόσταση. 

Άρθρο Ια 
Ορισμοί 

Με την επιφύλαξη ειδικότερων διατάξεων του παρό¬ 
ντος, νοούνται ως: 

1. καταναλωτής: κάθε φυσικό πρόσωπο το οποίο ενερ¬ 
γεί για λόγους οι οποίοι δεν εμπίπτουν στην εμπορική, 
επιχειρηματική, βιοτεχνική ή ελευθέρια επαγγελματική 
του δραστηριότητα, 

2. προμηθευτής: κάθε φυσικό ή νομικό πρόσωπο, ανε¬ 
ξάρτητα από το αν διέπεται από το ιδιωτικό ή δημόσιο 
δίκαιο, το οποίο ενεργεί ακόμη και μέσω κάθε άλλου 
προσώπου που ενεργεί στο όνομά του ή για λογαριασμό 
του, για σκοπούς οι οποίοι σχετίζονται με τις εμπορικές, 
επιχειρηματικές, βιοτεχνικές ή επαγγελματικές δραστη- 
ριότητές του, 

3. πωλητής: κάθε φυσικό ή νομικό πρόσωπο το οποίο 
πωλεί καταναλωτικά αγαθά με σύμβαση που συνάπτει 
κατά την άσκηση της εμπορικής, επιχειρηματικής ή επαγ¬ 
γελματικής του δραστηριότητας, 

4. παραγωγός: ο κατασκευαστής ενός καταναλωτικού 
αγαθού, ο εισαγωγέας του καταναλωτικού αγαθού σε 
κράτος μέλος της Ευρωπαϊκής Ένωσης (Ε.Ε) και κάθε 
πρόσωπο που παρουσιάζεται ως παραγωγός θέτοντας 
επί αυτού το όνομά του, το σήμα του ή άλλο διακριτικό 
σημείο, 

5. αγαθό: κάθε ενσώματο κινητό πράγμα, εκτός από 
τα πράγματα τα οποία μεταβιβάζονται στο πλαίσιο μέ¬ 
τρων αναγκαστικής εκτέλεσης ή αντίστοιχης νόμιμης 
διαδικασίας. Το νερό, το φυσικό αέριο και η ηλεκτρική 
ενέργεια θεωρούνται "αγαθά" κατά την έννοια του παρό¬ 
ντος, εφόσον διατίθενται προς πώληση σε περιορισμένο 
όγκο ή σε καθορισμένη ποσότητα, 

6. αγαθό κατασκευασμένο σύμφωνα με τις προδια¬ 
γραφές του πελάτη: κάθε αγαθό το οποίο δεν είναι προ- 
κατασκευασμένο και κατασκευάζεται σύμφωνα με την 
ατομική επιλογή ή απόφαση του πελάτη, 

7. σύμβαση πώλησης: κάθε σύμβαση δυνάμει της 
οποίας ο προμηθευτής μεταβιβάζει ή αναλαμβάνει να 
μεταβιβάσει την κυριότητα αγαθών στον καταναλωτή, ο 
δε καταναλωτής καταβάλλει ή αναλαμβάνει να καταβά¬ 
λει το τίμημα, καθώς και κάθε σύμβαση που έχει ως αντι¬ 
κείμενο την παροχή αγαθών και υπηρεσιών ταυτόχρονα, 

8. σύμβαση παροχής υπηρεσιών: κάθε σύμβαση, εκτός 
από τη σύμβαση πώλησης, δυνάμει της οποίας ο προ¬ 
μηθευτής παρέχει ή αναλαμβάνει να παράσχει υπηρε¬ 
σία στον καταναλωτή, ο δε καταναλωτής καταβάλλει ή 
αναλαμβάνει να καταβάλει το τίμημα, 

9. χρηματοοικονομική υπηρεσία: κάθε υπηρεσία 
τραπεζικής, πιστωτικής, ασφαλιστικής ή επενδυτικής 
φύσης ή σχετική με ατομικές συντάξεις, επενδύσεις ή 
πληρωμές, 

10. σύμβαση χρηματοοικονομικών υπηρεσιών από 
απόσταση: κάθε σύμβαση που αφορά χρηματοοικονο¬ 
μικές υπηρεσίες, η οποία συνάπτεται μεταξύ ενός προ¬ 
μηθευτή και ενός καταναλωτή χωρίς την ταυτόχρονη 
φυσική τους παρουσία, στο πλαίσιο συστήματος από 
απόσταση πώλησης ή παροχής υπηρεσιών που οργα¬ 
νώνεται από τον προμηθευτή, ο οποίος χρησιμοποιεί 
αποκλειστικά για τη σύμβαση αυτή ένα ή περισσότερα 


μέσα επικοινωνίας από απόσταση, μέχρι και τη στιγμή 
σύναψης της σύμβασης, 

11. σταθερό μέσο: κάθε μέσο που επιτρέπει στον κα¬ 
ταναλωτή ή στον προμηθευτή να αποθηκεύει πληροφο¬ 
ρίες που απευθύνονται προσωπικά σε αυτόν κατά τρόπο 
προσπελάσιμο για μελλοντική πρόσβαση για επαρκές 
χρονικό διάστημα σε σχέση με τους σκοπούς που εξυ¬ 
πηρετούν οι πληροφορίες και το οποίο επιτρέπει την 
ακριβή αναπαραγωγή των αποθηκευμένων πληροφορι¬ 
ών, όπως το χαρτί, τα κλειδιά ΙΙ5Β, τα Οϋ-ΗΟΜ, τα ϋϊ/ϋ, 
οι κάρτες μνήμης ή οι σκληροί δίσκοι υπολογιστών και 
τα μηνύματα ηλεκτρονικού ταχυδρομείου, 

12. μέσο επικοινωνίας από απόσταση: κάθε μέσο το 
οποίο μπορεί να χρησιμοποιηθεί, χωρίς την αυτοπρόσω¬ 
πη και ταυτόχρονη παρουσία του προμηθευτή και του 
καταναλωτή, για την από απόσταση εμπορία υπηρεσίας 
μεταξύ των μερών αυτών, όπως αναφέρεται στο Μέρος 
Τρίτο, 

13. φορέας ή προμηθευτής μέσου επικοινωνίας από 
απόσταση: κάθε φυσικό ή νομικό πρόσωπο, ιδιωτικού ή 
δημόσιου δικαίου, του οποίου η εμπορική ή η επαγγελ¬ 
ματική δραστηριότητα συνίσταται στη διάθεση ενός ή 
περισσότερων μέσων επικοινωνίας από απόσταση στους 
προμηθευτές, 

14. ψηφιακό περιεχόμενο: δεδομένα που παράγονται 
και παρέχονται σε ψηφιακή μορφή, 

15. νόμιμη εγγύηση: η ευθύνη του πωλητή για πραγ¬ 
ματικά ελαττώματα και έλλειψη συνομολογημένων ιδι¬ 
οτήτων σύμφωνα με το άρθρο 5 του παρόντος και τα 
άρθρα 534 επ. του Αστικού Κώδικα, 

16. εμπορική εγγύηση: κάθε ανάληψη υποχρέωσης 
από τον πωλητή ή τον παραγωγό (εγγυητή) προς τον 
καταναλωτή πλέον της νόμιμης εγγύησης, για επιστρο¬ 
φή του καταβληθέντος τιμήματος ή για αντικατάστα¬ 
ση, επισκευή ή συντήρηση με οποιοδήποτε τρόπο των 
αγαθών αν αυτά δεν ικανοποιούν τις προδιαγραφές ή 
οποιαδήποτε άλλη απαίτηση, οι οποίες αναφέρονται στη 
δήλωση της εγγύησης ή στη σχετική διαφήμιση και είναι 
διαθέσιμες κατά τη στιγμή ή πριν από τη σύναψη της 
σύμβασης. 

ΜΕΡΟΣ ΔΕΥΤΕΡΟ - 
ΓΕΝΙΚΟΙ ΟΡΟΙ ΣΥΜΒΑΣΕΩΝ 
Άρθρο 2 

Γενικοί όροι συναλλαγών - 
Καταχρηστικοί γενικοί όροι 

1. Όροι που έχουν διατυπωθεί εκ των προτέρων για 
μελλοντικές συμβάσεις (γενικοί όροι των συναλλαγών), 
δεν δεσμεύουν τον καταναλωτή, εάν κατά την κατάρτιση 
της σύμβασής τους αγνοούσε ανυπαιτίως, όπως, ιδίως, 
όταν ο προμηθευτής δεν του υπέδειξε την ύπαρξή τους ή 
του στέρησε τη δυνατότητα να λάβει πραγματική γνώση 
του περιεχομένου τους. 

2. Οι γενικοί όροι συμβάσεων και παρεπόμενων συμ¬ 
φωνιών που καταρτίζονται στην Ελλάδα, διατυπώνονται 
γραπτώς στην ελληνική γλώσσα, κατά τρόπο σαφή, συ¬ 
γκεκριμένο και εύληπτο, ώστε ο καταναλωτής να μπορεί 
να αντιληφθεί πλήρως το νόημά τους και εκτυπώνονται 
με ευανάγνωστους χαρακτήρες σε εμφανές μέρος του 

εγγράφου της σύμβασης. Οι γενικοί όροι των διεθνών 
συναλλαγών που εφαρμόζονται στην ελληνική αγορά 
αποτυπώνονται υποχρεωτικά και στην ελληνική γλώσσα. 

3. Όροι που συμφωνήθηκαν μετά από ατομική δια¬ 
πραγμάτευση μεταξύ των συμβαλλόμενων μερών (ει¬ 
δικοί όροι) υπερισχύουν των αντίστοιχων γενικών όρων. 

4. Κατά την ερμηνεία των γενικών όρων συναλλαγών 
λαμβάνεται υπόψιν η ανάγκη προστασίας των κατανα¬ 
λωτών. Γενικοί όροι συναλλαγών που διατυπώθηκαν 
μονομερώς από τον προμηθευτή ή από τρίτον για λο¬ 
γαριασμό του, σε περίπτωση αμφιβολίας ερμηνεύονται 
υπέρ του καταναλωτή. 

5. Ειδικώς, όταν ελέγχεται το περιεχόμενο γενικού 
όρου συναλλαγών κατά την εφαρμογή των παραγράφων 
16α και 2 και 3 των άρθρων 10 και 13 α αντίστοιχα, επιλέ¬ 
γεται η δυσμενέστερη για τον καταναλωτή ερμηνευτική 
εκδοχή, εφόσον οδηγεί σε απαγόρευση διατύπωσης και 
χρήσης του σχετικού όρου. 

6. Γενικοί όροι συναλλαγών που έχουν ως αποτέλεσμα 
την σημαντική διατάραξη της ισορροπίας των δικαιωμά¬ 
των και υποχρεώσεων των συμβαλλομένων σε βάρος 
του καταναλωτή απαγορεύονται και είναι άκυροι. Ο κα¬ 
ταχρηστικός χαρακτήρας γενικού όρου ενσωματωμένου 
σε σύμβαση κρίνεται αφού ληφθούν υπόψη η φύση των 
αγαθών ή υπηρεσιών που αφορά η σύμβαση, ο σκοπός 
της, το σύνολο των ειδικών συνθηκών κατά τη σύναψη 
της και όλες οι υπόλοιπες ρήτρεςτης σύμβασης ή άλλης 
σύμβασης από την οποία αυτή εξαρτάται. 

7. Σε κάθε περίπτωση, καταχρηστικοί είναι ιδίως οι 
όροι που: 

α) παρέχουν στον προμηθευτή, χωρίς εύλογη αιτία 
υπερβολικά μεγάλη προθεσμία αποδοχής της πρότασης 
του καταναλωτή για σύναψη σύμβασης, 
β) περιορίζουν τις ανειλημμένες συμβατικές υποχρε¬ 
ώσεις και ευθύνες των προμηθευτών, 
γ) προβλέπουν προθεσμία καταγγελίας της σύμβασης 
υπερβολικά σύντομη για τον καταναλωτή ή υπερβολικά 
μακρά για τον προμηθευτή, 
δ) συνεπάγονται την παράταση ή ανανέωση της σύμ¬ 
βασης για χρονικό διάστημα υπερβολικά μακρό, αν ο 
καταναλωτής δεν την καταγγείλει σε ορισμένο χρόνο, 
ε) επιφυλάσσουν στον προμηθευτή το δικαίωμα μο¬ 
νομερούς τροποποίησης ή λύσης της σύμβασης χωρίς 
ορισμένο, ειδικό και σπουδαίο λόγο, ο οποίος να ανα- 
φέρεται στη σύμβαση, 

στ) επιτρέπουν στον προμηθευτή να καταγγείλει σύμ¬ 
βαση αόριστης διάρκειας χωρίς εύλογη προθεσμία, 
ζ) επιφυλάσσουν στον προμηθευτή το δικαίωμα να 
κρίνει μονομερώς αν η παροχή του είναι σύμφωνη με 
τη σύμβαση, 

η) επιφυλάσσουν στον προμηθευτή το απεριόριστο 
δικαίωμα να ορίζει μονομερώς το χρόνο εκπλήρωσης 
της παροχής του, 

θ) ορίζουν ότι η παροχή δεν είναι υποχρεωτικό να 
ανταποκρίνεται στις ουσιώδεις, για τον καταναλωτή, 
προδιαγραφές, στο δείγμα, στις ανάγκες της ειδικής χρή¬ 
σης, για την οποία την προορίζει ο καταναλωτής και την 
οποία αποδέχεται ο προμηθευτής ή στο συνηθισμένο 
προορισμό της, 


ι) επιτρέπουν στον προμηθευτή να μην εκτελέσει τις 
υποχρεώσεις του χωρίς σπουδαίο λόγο, 
ια) χωρίς σπουδαίο λόγο αφήνουν το τίμημα αόριστο 
και δεν επιτρέπουν τον προσδιορισμό του με κριτήρια 
ειδικά καθορισμένα στη σύμβαση και εύλογα για τον 
καταναλωτή, 

ιβ) περιορίζουν την ευθύνη του προμηθευτή για κρυμ¬ 
μένα ελαττώματα του πράγματος, 
ιγ) αποκλείουν ή περιορίζουν υπέρμετρα την ευθύνη 
του προμηθευτή, 

ιδ) προβλέπουν τη μετακύληση της ευθύνης του πω- 
λητή ή του εισαγωγέα αποκλειστικά στον παραγωγό του 
αγαθού ή σε άλλον, 

ιε) περιορίζουν την υποχρέωση του προμηθευτή να 
τηρεί τις υποχρεώσεις που έχουν αναλάβει οι εντολοδό- 
χοι του ή εξαρτούν την εκπλήρωση των υποχρεώσεών 
του από την τήρηση ειδικής τυπικής διαδικασίας, 
ιστ) επιτρέπουν στον προμηθευτή να καταγγέλλει τη 
σύμβαση κατά την κρίση του, αν η ίδια ευχέρεια δεν ανα¬ 
γνωρίζεται στον καταναλωτή, ή να παρακρατεί τα ποσά 
που έχουν καταβληθεί για παροχές που δεν έχουν ακόμη 
εκτελεσθεί από αυτόν, όταν τη σύμβαση καταγγέλλει ο 
ίδιος, 

ιζ) συνεπάγονται παραίτηση του καταναλωτή από τα 
δικαιώματάτου σε περίπτωση μη εκπλήρωσης ή πλημ¬ 
μελούς εκπλήρωσης της παροχής του προμηθευτή, ακό¬ 
μη και αν τον προμηθευτή βαρύνει πταίσμα, 
ιη) εμποδίζουν τον καταναλωτή να υπαναχωρήσει 
(από τη σύμβαση), όταν η αύξηση του τιμήματος σύμ¬ 
φωνα με τους όρους της σύμβασης είναι υπερβολική 
για αυτόν, 

ιθ) αποκλείουν ή περιορίζουν τη νόμιμη ευχέρεια του 
καταναλωτή να μην εκτελέσει τη σύμβαση, 
κ) απαγορεύουν στον καταναλωτή να επισχέσει εν όλω 
ή εν μέρει την καταβολή του τιμήματος, όταν ο προμη¬ 
θευτής δεν εκπληρώνει τις υποχρεώσεις του, 
κα) επιβάλλουν στον καταναλωτή που πιστώθηκε με 
το τίμημα των αγαθών ή υπηρεσιών να εκδώσει μετα¬ 
χρονολογημένη επιταγή, 

κβ) συνεπάγονται παραίτηση του καταναλωτή από τις 
ενστάσεις του κατά τρίτου που διαδέχεται τον προμη¬ 
θευτή στη σχέση με τον καταναλωτή, 
κγ) απαγορεύουν στον καταναλωτή να προτείνει σε 
συμψηφισμό προς υποχρεώσεις του από τη σύμβαση 
ομοειδείς απαιτήσεις του κατά του προμηθευτή, 
κδ) βεβαιώνουν ότι ο καταναλωτής γνωρίζει ορισμέ¬ 
νους όρουςτης σύμβασης ή την κατάσταση των προμη- 
θευαμένων πραγμάτων ή την ποιότητα των υπηρεσιών, 
ενώ πραγματικά τα αγνοεί, 
κε) υποχρεώνουν τον καταναλωτή να προκαταβάλει 
υπερβολικά μεγάλο μέροςτου τιμήματος πριν αρχίσει η 
εκτέλεση της σύμβασης από τον προμηθευτή, μολονότι 
ο προμηθευτής δεν ανέλαβε την υποχρέωση να εκτε- 
λέσει παραγγελία του καταναλωτή με βάση συγκεκρι¬ 
μένες προδιαγραφές ή χαρακτηριστικά ούτε η παροχή 
του προμηθευτή συνίσταται σε υπηρεσίες με κράτηση, 
κστ) επιτρέπουν στον προμηθευτή να απαιτήσει από 
τον καταναλωτή υπέρμετρες εγγυήσεις, 

κζ) αναστρέφουν το βάρος της απόδειξης σε βάρος 
του καταναλωτή ή περιορίζουν υπέρμετρα τα αποδει¬ 
κτικά του μέσα, 

κη) περιορίζουν υπέρμετρα την προθεσμία, μέσα στην 
οποία ο καταναλωτής οφείλει να υποβάλει στον προμη¬ 
θευτή τα παράπονα ή να εγείρει τις αξιώσεις του κατά 
του προμηθευτή, 

κθ) αναθέτουν στον προμηθευτή χωρίς σπουδαίο λόγο 
την αποκλειστικότητα της συντήρησης και των επισκευ¬ 
ών του πράγματος και της προμήθειας των ανταλλα¬ 
κτικών, 

λ) επιβάλλουν στον καταναλωτή, σε περίπτωση μη 
εκπλήρωσης της παροχής του, υπέρμετρη οικονομική 
επιβάρυνση ή 

λα) αποκλείουν την υπαγωγή των διαφορών από 
σύμβαση στο φυσικό τους δικαστή με την πρόβλεψη 
αποκλειστικής αλλοδαπής δικαιοδοσίας ή διαιτησίας. 

λβ) προβλέπουν την καταβολή αποζημίωσης στον 
προμηθευτή, χωρίς αυτός να υποχρεούται να επικαλε¬ 
στεί και να αποδείξει τη ζημία που υπέστη. 

8.0 προμηθευτής δεν μπορεί να επικαλεσθεί την ακυ¬ 
ρότητα ολόκληρης της σύμβασης, για το λόγο ότι ένας 
ή περισσότεροι γενικοί όροι είναι άκυροι ως καταχρη¬ 
στικοί. 

9. Οι διατάξεις του παρόντος άρθρου εφαρμόζονται 
σε κάθε σύμβαση, ανεξάρτητα από το αν ο αντισυμβαλ¬ 
λόμενος του προμηθευτή είναι καταναλωτής, όταν πλη- 
ρούνται σωρευτικά οι ακόλουθες προϋποθέσεις: 

α) η σύμβαση περιλαμβάνει όρους οι οποίοι δεν έχουν 
αποτελέσει αντικείμενο ατομικής διαπραγμάτευσης με¬ 
ταξύ των μερών, 

β) ο αντισυμβαλλόμενος του προμηθευτή πληροί τα 
κριτήρια της πολύ μικρής επιχείρησης, σύμφωνα με την 
παρ. 2 του άρθρου 2 του ν. 4308/2014 (Α' 251) και 
γ) ο αντισυμβαλλόμενος του προμηθευτή συμβάλλε¬ 
ται ως τελικός αποδέκτης των παρεχόμενων προϊόντων 
ή υπηρεσιών. 

Θεωρείται ότι ο όρος δεν αποτέλεσε αντικείμενο ατο¬ 
μικής διαπραγμάτευσης, όταν ο αντισυμβαλλόμενος του 
προμηθευτή δεν μπόρεσε να επηρεάσει το περιεχόμενο 
του. Το γεγονός ότι για ορισμένα στοιχεία κάποιου όρου 
ή για ένα μεμονωμένο όρο υπήρξε ατομική διαπραγμά¬ 
τευση δεν αποκλείει την εφαρμογή του παρόντος άρ¬ 
θρου στο υπόλοιπο της σύμβασης, αν από το σύνολο 
των περιστάσεων προκύπτει ότι πρόκειται για σύμβαση 
προσχώρησης. 

Ο προμηθευτής φέρει το βάρος απόδειξης ότι υπήρξε 
ατομική διαπραγμάτευση ενώ ο αντισυμβαλλόμενος του 
προμηθευτή φέρει το βάρος απόδειξης ότι πληροί τα 
κριτήρια των περιπτώσεων β' και γ' που προβλέπονται 
στο πρώτο εδάφιο της παρούσας παραγράφου. 

ΜΕΡΟΣ ΤΡΙΤΟ - 

ΣΥΜΒΑΣΕΙΣ ΑΠΟ ΑΠΟΣΤΑΣΗ ΚΑΙ ΣΥΜΒΑΣΕΙΣ 
ΕΚΤΟΣ ΕΜΠΟΡΙΚΟΥ ΚΑΤΑΣΤΗΜΑΤΟΣ 
Άρθρο 3 
Ορισμοί 

Για τους σκοπούς των διατάξεων των άρθρων 3 έως 
4η, ισχύουν οι ακόλουθοι ορισμοί: 


1. σύμβαση από απόσταση: κάθε σύμβαση η οποία 
συνάπτεται μεταξύ του προμηθευτή και του καταναλωτή 
στο πλαίσιο ενός οργανωμένου συστήματος πωλήσεων 
από απόσταση ή παροχής υπηρεσιών χωρίς την ταυτό¬ 
χρονη φυσική παρουσία του προμηθευτή και του κατα¬ 
ναλωτή, με αποκλειστική χρήση ενός ή περισσότερων 
μέσων επικοινωνίας από απόσταση, όπως το ηλεκτρο¬ 
νικό ταχυδρομείο, το τηλέφωνο, η τηλεομοιοτυπία ή το 
διαδίκτυο, μέχρι και τη στιγμή σύναψης της σύμβασης· 

2. σύμβαση εκτός εμπορικού καταστήματος: κάθε 
σύμβαση μεταξύ του προμηθευτή και του καταναλωτή 
η οποία πληροί διαζευκτικά τις εξής προϋποθέσεις: 

α) συνάπτεται με ταυτόχρονη φυσική παρουσία του 
προμηθευτή και του καταναλωτή σε χώρο που δεν είναι 
το εμπορικό κατάστημα του προμηθευτή, 

β) συνάπτεται κατόπιν προσφοράς από τον καταναλω¬ 
τή με τις συνθήκες που περιγράφονται στην περίπτ. α', 

γ) συνάπτεται στο εμπορικό κατάστημα του προμη¬ 
θευτή ή με χρήση οποιοσδήποτε μέσου επικοινωνίας 
από απόσταση αμέσως μετά από προσωπική και ατο¬ 
μική επαφή με τον καταναλωτή σε χώρο που δεν είναι 
το εμπορικό κατάστημα του προμηθευτή, με την ταυ¬ 
τόχρονη φυσική παρουσία του προμηθευτή και του 
καταναλωτή, 

δ) συνάπτεται στη διάρκεια εκδρομής που έχει ορ¬ 
γανωθεί από τον προμηθευτή με σκοπό ή αποτέλεσμα 
τη διαφήμιση και πώληση αγαθών ή υπηρεσιών στον 
καταναλωτή· 

3. εμπορικό κατάστημα: 

α) κάθε ακίνητος χώρος λιανικής πώλησης όπου ο 
προμηθευτής πραγματοποιεί τη δράστη ριότητά του σε 
μόνιμη βάση, β) κάθε κινητός χώρος λιανικής πώλησης 
όπου ο προμηθευτής πραγματοποιεί τη δραστηριότητά 
του σε συνήθη βάση· 

4. δευτερεύουσα σύμβαση: μια σύμβαση με την οποία 
ο καταναλωτής αποκτά αγαθά ή υπηρεσίες που συνδέ¬ 
ονται με σύμβαση από απόσταση ή με σύμβαση εκτός 
εμπορικού καταστήματος και κατά την οποία τα εν λόγω 
αγαθά ή οι υπηρεσίες παρέχονται από τον προμηθευτή 
ή από ένα τρίτο μέρος με βάση μια ρύθμιση μεταξύ του 
εν λόγω τρίτου μέρους και του προμηθευτή. 

5. δημόσιος πλειστηριασμός: μέθοδος πώλησης κατά 
την οποία τα αγαθά ή οι υπηρεσίες προσφέρονται από 
τον προμηθευτή σε καταναλωτές, οι οποίοι συμμετέχουν 
ή έχουν τη δυνατότητα να συμμετέχουν στον πλειστη- 
ριασμό οι ίδιοι, μέσω διαφανούς ανταγωνιστικής δια¬ 
δικασίας προσφορών που διεξάγεται από έναν εκπλει- 
στηριαστή και ο πλειοδότης δεσμεύεται να αγοράσει τα 
αγαθά ή τις υπηρεσίες. 

Άρθρο 3α 
Πεδίο εφαρμογής 

1. Τα άρθρα 3 έως 4η εφαρμόζονται, βάσει των όρων 
και στον βαθμό που ορίζεται στις διατάξεις τους, σε 
οποιαδήποτε σύμβαση συνάπτεται μεταξύ ενός προ¬ 
μηθευτή και ενός καταναλωτή. Εφαρμόζονται επίσης 
σε συμβάσεις προμήθειας νερού, φυσικού αερίου, ηλε¬ 
κτρικής ενέργειας ή τηλεθέρμανσης, μεταξύ άλλων και 
από δημόσιους παρόχους, στον βαθμό που τα προϊόντα 
αυτά παρέχονται σε συμβατική βάση. 

2. Οι διατάξεις των άρθρων 3 έως 4η ισχύουν με την 
επιφύλαξη ειδικότερων ενωσιακών πράξεων ή εναρμο¬ 
νισμένων προς αυτές εθνικών διατάξεων που ρυθμίζουν 
ειδικούς τομείς. 

3. Τα άρθρα 3 έως 4η δεν εφαρμόζονται στις συμβά¬ 
σεις: 

α) για κοινωνικές υπηρεσίες που σχετίζονται με την 
κοινωνική στέγαση, την παιδική μέριμνα και τη στήριξη 
των οικογενειών και των ατόμων που έχουν μονίμως ή 
προσωρινώς ανάγκη, περιλαμβανομένης της μακροπρό¬ 
θεσμης μέριμνας, 

β) για υπηρεσίες υγειονομικής περίθαλψης όπως ορί¬ 
ζεται στο άρθρο 3 (α) του ν. 4213/2013 (ΦΕΚ Α' 261) 
«Προσαρμογή της εθνικής νομοθεσίας στις διατάξειςτης 
Οδηγίας 2011/24/ΕΕ του Ευρωπαϊκού Κοινοβουλίου και 
του Συμβουλίου της 9ης Μαρτίου 2011 περί εφαρμογής 
των δικαιωμάτων των ασθενών στο πλαίσιο της διασυ¬ 
νοριακής υγειονομικής περίθαλψης (Ε 88/45/ 4.4.2011) 
και άλλες διατάξεις», είτε παρέχονται μέσω υγειονομικών 
εγκαταστάσεων είτε όχι, 

γ) για δραστηριότητες τζόγου, που περιλαμβάνουν 
τυχερά παιχνίδια στα οποία ο παίκτης ποντάρει χρημα¬ 
τικά, περιλαμβανομένων των λαχειοφόρων αγορών, τα 
παιχνίδια σε καζίνα και τις συναλλαγές που αφορούν 
στοιχήματα, 

δ) για χρηματοοικονομικές υπηρεσίες, 
ε) για τη δημιουργία, απόκτηση ή μεταβίβαση δικαι¬ 
ωμάτων επί ακινήτων ή δικαιωμάτων εντός ακίνητης 
περιουσίας, 

στ) για την κατασκευή νέων κτηρίων, τη ριζική μετα¬ 
τροπή υφιστάμενων κτηρίων και τη μίσθωση στέγης ως 
κατοικίας, 

ζ) οι οποίες εμπίπτουν στο πεδίο εφαρμογήςτου Προε¬ 
δρικού Διατάγματος 339/96 (Α' 225) «Περί οργανωμένων 
ταξιδιών, σε συμμόρφωση προς την Οδηγία 90/314/ΕΟΚ 
(ΕΕΕ 158/59) για τα οργανωμένα ταξίδια και τις οργανω¬ 
μένες διακοπές και περιηγήσεις», 
η) οι οποίες εμπίπτουν στο πεδίο εφαρμογής της Κοι¬ 
νής Υπουργικής Απόφασης Ζ1-130/11 (Β' 295) «Προ¬ 
σαρμογή της Ελληνικής Νομοθεσίας προς την Οδηγία 
2088/122/ΕΚτου Ευρωπαϊκού Κοινοβουλίου και του Συμ¬ 
βουλίου της 14ης Ιανουάριου 2009, για την προστασία 
των καταναλωτών ως προς ορισμένες πτυχές των συμ¬ 
βάσεων χρόνομεριστικής μίσθωσης, μακροπρόθεσμων 
προϊόντων διακοπών, μεταπώλησης και ανταλλαγής, που 
δημοσιεύθηκε στην Επίσημη Εφημερίδα της Ε.Ε. αριθμ. 
133 της 3.2.2009», 

θ) οι οποίες καταρτίζονται με συμβολαιογραφικό έγ¬ 
γραφο, σύμφωνα με τα άρθρα 1 και 5 του Κώδικα Συμ¬ 
βολαιογράφων ν. 2830/2000 (Α'96), 
ι) για την προμήθεια τροφίμων, ποτών ή άλλων αγαθών 
που προορίζονται για τρέχουσα κατανάλωση στο πλαί¬ 
σιο του νοικοκυριού και τα οποία παραδίδονται από τον 
προμηθευτή σε συχνή και τακτική βάση στο σπίτι, την 
κατοικία ή τον χώρο εργασίας του καταναλωτή, 
ια) για υπηρεσίες μεταφοράς επιβατών, με την εξαί¬ 
ρεση του άρθρου 3 δ παράγραφος 2 και των άρθρων 
4γ και 4στ, 


ιβ) οι οποίες συνάπτονται μέσω αυτόματων μηχανών 
πώλησης ή εμπορικών καταστημάτων αυτόματης πώ¬ 
λησης, 

ιγ) οι οποίες συνάπτονται με τηλεπικοινωνιακούς 
φορείς μέσω δημόσιων τηλεφωνικών θαλάμων για τη 
χρήση αυτών ή οι οποίες συνάπτονται για τη χρήση μιας 
μοναδικής κλήσης που πραγματοποιεί ο καταναλωτής 
μέσω τηλεφώνου, διαδικτύου ή τηλεομοιοτυπίας. 

4. Οι διατάξεις των άρθρων 3 έως 4η δεν εφαρμόζονται 
σε εκτός εμπορικού καταστήματος συναπτόμενες συμ¬ 
βάσεις για τις οποίες ο καταναλωτής καταβάλλει ποσό 
που δεν υπερβαίνει τα 30 ευρώ. 

5. Οι διατάξεις των άρθρων 3 έως 4η δεν θίγουν το 
εθνικό δίκαιο περί συμβάσεων, όπως τις διατάξεις σχε¬ 
τικά με το κύρος, την κατάρτιση ή τα έννομα αποτελέ¬ 
σματα μιας σύμβασης, στον βαθμό που στις διατάξεις 
τους δεν ρυθμίζονται γενικές έννοιες του δικαίου των 
συμβάσεων. 

6. Τα άρθρα 3 έως 4η δεν εμποδίζουν τους προμη¬ 
θευτές να προσφέρουν στους καταναλωτές συμβατικές 
διευθετήσεις που προχωρούν πέρα από την προστασία 
που τα άρθρα αυτά παρέχουν. 

Άρθρο 3β 

Απαιτήσεις ενημέρωσης για συμβάσεις 
εξ αποστάσεως και συμβάσεις 
εκτός εμπορικού καταστήματος 

1. Πριν δεσμευθεί ο καταναλωτής με σύμβαση συ- 
ναπτόμενη εξ αποστάσεως ή εκτός εμπορικού κατα¬ 
στήματος ή με οποιαδήποτε αντίστοιχη προσφορά, ο 
προμηθευτής παρέχει στον καταναλωτή τις ακόλουθες 
πληροφορίες με ευκρινή και κατανοητό τρόπο: 

α) τα κύρια χαρακτηριστικά των αγαθών ή των υπηρε¬ 
σιών, στον βαθμό που ενδείκνυται σε σχέση με το μέσο 
και τα αγαθά ή τις υπηρεσίες, 

β) την ταυτότητα του προμηθευτή, λόγου χάρη την 
εμπορική επωνυμία του, 

γ) τη γεωγραφική διεύθυνση όπου ο προμηθευτής 
είναι εγκατεστημένος και τον αριθμό τηλεφώνου του 
προμηθευτή, τον αριθμό τηλεομοιοτυπίας και τη διεύ¬ 
θυνση ηλεκτρονικού ταχυδρομείου του, εάν υπάρχει, 
ώστε να μπορεί ο καταναλωτής να επικοινωνήσει με τον 
προμηθευτή γρήγορα και αποτελεσματικά και, κατά πε¬ 
ρίπτωση, τη γεωγραφική διεύθυνση και την ταυτότητα 
του προμηθευτή για λογαριασμό του οποίου ενεργεί, 

δ) εάν διαφέρει από τη διεύθυνση που παρέχεται βάσει 
της περίπτωσης, γ) τη γεωγραφική διεύθυνση της εμπο¬ 
ρικής έδρας του προμηθευτή και, όπου ενδείκνυται, τη 
διεύθυνση του προμηθευτή για λογαριασμό του οποίου 
ενεργεί, όπου ο καταναλωτής μπορεί να απευθύνει τυχόν 
παράπονά του, 

ε) τη συνολική τιμή των αγαθών ή υπηρεσιών, συμπε¬ 
ριλαμβανομένων του Φ.Π.Α. και κάθε άλλου τέλους, ή αν, 
λόγω της φύσεως των αγαθών ή των υπηρεσιών, η τιμή 
δεν μπορεί ευλόγως να καθοριστεί εκ των προτέρων, 
τον τρόπο με τον οποίο πρόκειται να υπολογιστεί η τιμή, 
καθώς και, όπου τυγχάνει εφαρμογής, όλες τις πρόσθετες 
επιβαρύνσεις αποστολής, παράδοσης ή ταχυδρομείου 
και κάθε άλλη δαπάνη ή, όταν αυτές οι επιβαρύνσεις δεν 

μπορούν ευλόγως να υπολογιστούν εκ των προτέρων, 
το γεγονός ότι μπορεί να απαιτηθούν τέτοιες πρόσθε¬ 
τες επιβαρύνσεις. Σε περίπτωση σύμβασης αορίστου 
χρόνου ή σύμβασης που περιλαμβάνει συνδρομή, η 
συνολική τιμή περιλαμβάνει τη συνολική δαπάνη ανά 
περίοδο χρέωσης. Εάν οι συμβάσεις αυτές επιβαρύνο¬ 
νται με σταθερή τιμή, η συνολική τιμή σημαίνει επίσης 
τη συνολική μηνιαία δαπάνη. Εάν η συνολική δαπάνη 
δεν μπορεί ευλόγως να υπολογισθεί εκ των προτέρων, 
περιγράφεται ο τρόπος με τον οποίο η τιμή πρόκειται 
να υπολογιστεί, 

στ) το κόστος χρησιμοποιήσεωςτου μέσου επικοινω¬ 
νίας εξ αποστάσεως για τη σύναψη της σύμβασης, όταν 
αυτό υπολογίζεται με βάση άλλη εκτός των βασικών 
τιμολογίων, 

ζ) τις διευθετήσεις πληρωμής, παράδοσης, εκτέλε¬ 
σης, της προθεσμίας εντός της οποίας ο προμηθευτής 
αναλαμβάνει να παραδώσει τα αγαθά ή να παράσχει τις 
υπηρεσίες και, όπου τυγχάνει εφαρμογής, της πολιτικής 
που εφαρμόζει ο προμηθευτής για την αντιμετώπιση 
των παραπόνων, 

η) όπου υπάρχει δικαίωμα υπαναχώρησης, τις προϋ¬ 
ποθέσεις, την προθεσμία και τις διαδικασίες άσκησης 
του δικαιώματος σύμφωνα με το άρθρο 3ζ παράγραφος 
1, καθώς και το υπόδειγμα του εντύπου υπαναχώρη¬ 
σης που παρατίθεται στο τμήμα Β του Παραρτήματος 
το οποίο προσαρτάται και αποτελεί αναπόσπαστο μέρος 
του παρόντος, 

θ) όπου τυγχάνει εφαρμογής, ότι ο καταναλωτής θα 
επιβαρυνθεί με τη δαπάνη επιστροφής των αγαθών σε 
περίπτωση υπαναχώρησης και, για τις εξ αποστάσεως 
συμβάσεις, εάν τα αγαθά από τη φύση τους δεν μπορούν 
υπό κανονικές συνθήκες να επιστραφούν ταχυδρομικώς, 
τη δαπάνη επιστροφής τους, 
ι) σε περίπτωση που ο καταναλωτής ασκήσει το δικαί¬ 
ωμα υπαναχώρησης αφού έχει κάνει χρήση της δυνατό¬ 
τητας του άρθρου 3γ παράγραφος 3 ή του άρθρου 3δ 
παράγραφος 8, ότι ο καταναλωτής δεσμεύεται να κατα¬ 
βάλει το εύλογο κόστος στον προμηθευτή σύμφωνα με 
το άρθρο 3ι παράγραφος 3, 
ια) όταν δεν παρέχεται δικαίωμα υπαναχώρησης σύμ¬ 
φωνα με το άρθρο 3ιβ, την πληροφορία ότι ο κατανα¬ 
λωτής δεν θα έχει δικαίωμα υπαναχώρησης ή, κατά πε¬ 
ρίπτωση, τις περιστάσεις υπό τις οποίες ο καταναλωτής 
χάνει το δικαίωμα του υπαναχώρησης, 
ιβ) υπενθύμιση της ύπαρξης της ευθύνης του πωλητή 
για πραγματικά ελαττώματα και έλλειψη συνομολογημέ- 
νων ιδιοτήτων σύμφωνα με το άρθρο 5 του παρόντος 
και τα άρθρα 534επ. του Αστικού Κώδικα, 
ιγ) όπου τυγχάνει εφαρμογής, την ύπαρξη και τους 
όρους εφαρμογής υπηρεσιών υποστήριξης του πελάτη 
μετά την πώληση, εξυπηρέτησης μετά την πώληση και 
εμπορικών εγγυήσεων, 

ιδ) την ύπαρξη σχετικών κωδίκων συμπεριφοράς, 
όπως ορίζονται στο άρθρο 9α περίπτωση, στ) του πα¬ 
ρόντος και του τρόπου απόκτησης αντιγράφων τους, 
κατά περίπτωση, 

ιε) τη διάρκεια της σύμβασης, όπου τυγχάνει εφαρμο¬ 
γής, ή, εάν η σύμβαση είναι αορίστου χρόνου ή αυτόμα¬ 
της παράτασης, τους όρους για τη λήξη της σύμβασης, 


ιστ) όπου τυγχάνει εφαρμογής, την ελάχιστη διάρκεια 
των υποχρεώσεων του καταναλωτή βάσει της σύμβασης, 

ιζ) όπου τυγχάνει εφαρμογής, την ύπαρξη και τους 
όρους κατάθεσης χρημάτων ή άλλων χρηματοοικο¬ 
νομικών εγγυήσεων που πρέπει να καταβληθούν ή να 
παρασχεθούν από τον καταναλωτή όποτε το ζητήσει ο 
προμηθευτής, 

ιη) όπου τυγχάνει εφαρμογής, τις δυνατότητες λει¬ 
τουργίας του ψηφιακού περιεχομένου, μαζί μετά ισχύ- 
οντα τεχνικά μέτρα προστασίας, 

ιθ) όπου τυγχάνει εφαρμογής, κάθε τυπική διαλειτουρ- 
γικότητα ψηφιακού περιεχομένου με υλισμικό και λογι¬ 
σμικό της οποίας ο προμηθευτής έχει γνώση ή ευλόγως 
αναμένεται να έχει γνώση, 

κ) όπου τυγχάνει εφαρμογής, τη δυνατότητα προσφυ¬ 
γής σε εξωδικαστικό μηχανισμό παραπόνων και επανόρ¬ 
θωσης, στον οποίο υπάγεται ο προμηθευτής, καθώς και 
τους τρόπους πρόσβασης σε αυτόν. 

2. Η παράγραφος 1 ισχύει επίσης για συμβάσεις παρο¬ 
χής νερού, φυσικού αερίου ή ηλεκτρικής ενέργειας, όταν 
δεν διατίθενται προς πώληση σε περιορισμένο όγκο ή 
καθορισμένη ποσότητα, παροχής τηλεθέρμανσης ή πα¬ 
ροχής ψηφιακού περιεχομένου που δεν παρέχεται πάνω 
σε υλικό μέσο. 

3. Σε περίπτωση δημόσιου πλειστηριασμού, οι πλη¬ 
ροφορίες που προβλέπονται στις περιπτώσεις β), γ) και 
δ) της παραγράφου 1 μπορούν να αντικαθίστανται από 
αντίστοιχα στοιχεία του εκπλειστηριαστή. 

4. Οι πληροφορίες που προβλέπονται στην παράγρα¬ 
φο 1 περιπτώσεις η), θ) και ι) μπορούν να παρέχονται 
με το υπόδειγμα οδηγιών για την υπαναχώρηση που 
παρατίθεται στο τμήμα Α του Παραρτήματος του παρό¬ 
ντος. Ο προμηθευτής έχει εκπληρώσει τις υποχρεώσεις 
παροχής πληροφοριών που ορίζονται στην παράγραφο 
1 περιπτώσεις η), θ) και ι), εφόσον έχει παράσχει αυτές 
τις οδηγίες, σωστά συμπληρωμένες, στον καταναλωτή. 

5. Οι πληροφορίες που αναφέρονται στην παράγραφο 
1 αποτελούν αναπόσπαστο τμήμα της σύμβασης που 
συνάπτεται εξ αποστάσεως ή εκτός του εμπορικού κατα¬ 
στήματος και δεν μεταβάλλονται πλην ρητής συμφωνίας 
των συμβαλλόμενων μερών. 

6. Εάν ο προμηθευτής δεν έχει τηρήσει τις υποχρε¬ 
ώσεις ενημέρωσης για τις πρόσθετες επιβαρύνσεις ή 
άλλες δαπάνες κατά τα οριζόμενα στην παράγραφο 1 
περίπτωση ε) ή για τις δαπάνες επιστροφής των αγαθών 
κατά τα οριζόμενα στην παράγραφο 1 περίπτωση θ), ο 
καταναλωτής δεν πληρώνει τις εν λόγω επιβαρύνσεις 
ή δαπάνες. 

7. Οι οριζόμενες στα άρθρα 3 έως 4η υποχρεώσεις 
ενημέρωσης σωρευτικά προστίθενται στις απαιτήσεις 
πληροφόρησης που περιέχουν ο ν. 3844/2010 (Α' 63) 
«Προσαρμογή της ελληνικής νομοθεσίας στην Οδη¬ 
γία 2006/123 του Ευρωπαϊκού Κοινοβουλίου και του 
Συμβουλίου σχετικά με τις υπηρεσίες στην εσωτερική 
αγορά και άλλες διατάξεις» και το προεδρικό διάταγμα 
131/2003 (Α' 116) «Προσαρμογή στην Οδηγία 2000/31 
του Ευρωπαϊκού Κοινοβουλίου και του Συμβουλίου 
σχετικά με ορισμένες νομικές πτυχές των υπηρεσιών 
της κοινωνίας της πληροφορίας, ιδίως του ηλεκτρονι- 

κού εμπορίου, στην εσωτερική αγορά (Οδηγία για το 
ηλεκτρονικό εμπόριο)». Με την επιφύλαξη του πρώτου 
εδαφίου, αν διάταξη του ν. 3844/2010 ή του Προεδρι¬ 
κού Διατάγματος 131/2003 σχετικά με το περιεχόμενο 
και τον τρόπο με τον οποίο παρέχονται οι πληροφορίες 
έρχεται σε σύγκρουση με διάταξη των άρθρων 3 έως 4η, 
υπερισχύει η διάταξη των άρθρων αυτών. 

8. Ως προς την εκπλήρωση των υποχρεώσεων ενημέ¬ 
ρωσης που ορίζονται στα άρθρα 3β έως 3ιβ, το βάρος 
της απόδειξης το έχει ο προμηθευτής. 

9. Εάν ο προμηθευτής δεν τηρήσει τις υποχρεώσεις 
ενημέρωσης που προβλέπονται στο παρόν άρθρο η 
σύμβαση εξ αποστάσεως ή εκτός εμπορικού καταστή¬ 
ματος είναι άκυρη υπέρ του καταναλωτή. 

Άρθρο 3γ 

Τυπικές απαιτήσεις για συμβάσεις 
εκτός εμπορικού καταστήματος 

1. Όσον αφορά στις συμβάσεις εκτός εμπορικού κα¬ 
ταστήματος, ο προμηθευτής παρέχει τις πληροφορίες 
που προβλέπονται στο άρθρο 3 β παράγραφος 1 στον 
καταναλωτή εγγράφως ή, εάν συμφωνεί ο καταναλωτής, 
σε άλλο σταθερό μέσο. Οι πληροφορίες αυτές πρέπει 
να είναι ευανάγνωστες και διατυπωμένες σε απλή και 
κατανοητή γλώσσα. 

2.0 προμηθευτής παρέχει στον καταναλωτή αντίγρα¬ 
φο της υπογεγραμμένης σύμβασης ή την επιβεβαίωση 
της σύμβασης εγγράφως ή, εάν συμφωνεί ο καταναλω¬ 
τής, σε άλλο σταθερό μέσο, συμπεριλαμβανομένης, κατά 
περίπτωση, της επιβεβαίωσης της προηγούμενης ρητής 
συγκατάθεσης και αποδοχής του καταναλωτή σύμφωνα 
με το άρθρο 3ιβ περίπτωση ιγ. 

3. Εφόσον ο καταναλωτής επιθυμεί η παροχή υπηρε¬ 
σιών ή η παροχή νερού, φυσικού αερίου ή ηλεκτρικής 
ενέργειας, όταν δεν διατίθενται προς πώληση σε περιο¬ 
ρισμένο όγκο ή σε καθορισμένη ποσότητα, ή η παροχή 
τηλεθέρμανσης να άρχεται στη διάρκεια της περιόδου 
υπαναχώρησης που προβλέπεται στο άρθρο 3ε παρά¬ 
γραφος 2, ο προμηθευτής απαιτεί από τον καταναλωτή 
να καταθέσει τη ρητή αίτησή του πάνω σε σταθερό μέσο. 

4. Όσον αφορά στις συμβάσεις εκτός εμπορικού κα¬ 
ταστήματος, εάν ο καταναλωτής έχει ζητήσει ρητώς τις 
υπηρεσίεςτου προμηθευτή για την εκτέλεση επισκευών 
ή συντήρησης για την οποία ο προμηθευτής και ο κατα¬ 
ναλωτής αμέσως εκτελούν τις συμβατικές υποχρεώσεις 
τους και εάν το ποσόν που πρέπει να καταβάλει ο κατα¬ 
ναλωτής δεν υπερβαίνει τα 200 ευρώ: 

α) ο προμηθευτής οφείλει να παράσχει στον κατανα¬ 
λωτή τις πληροφορίες που προβλέπονται στο άρθρο 3β 
παράγραφος 1 περιπτώσεις β) και γ) και πληροφορίες 
για την τιμή και τον τρόπο με τον οποίο πρόκειται να 
υπολογιστεί η τιμή, μαζί με εκτίμηση της συνολικής τι¬ 
μής, εγγράφως ή, εάν ο καταναλωτής συμφωνεί, πάνω 
σε άλλο σταθερό μέσο. Ο προμηθευτής οφείλει να παρά¬ 
σχει τις πληροφορίες που προβλέπονται στο άρθρο 3β 
παράγραφος 1 περιπτώσεις α), η) και ια), αλλά δύναται 
επίσης να μην τις παράσχει εγγράφως ή σε άλλο σταθερό 
μέσο εάν ο καταναλωτής συμφωνήσει ρητώς, 


β) η επιβεβαίωση της σύμβασης που γίνεται σύμφωνα 
με την παράγραφο 2 του παρόντος άρθρου οφείλει να 
περιέχει τις πληροφορίες που προβλέπονται στο άρθρο 
3β παράγραφος 1. 

5. Εάν ο προμηθευτής δεν τηρήσει τις τυπικές απαι¬ 
τήσεις που προβλέπονται στο παρόν άρθρο η σύμβαση 
εκτός εμπορικού καταστήματος είναι άκυρη υπέρ του 
καταναλωτή. 

Άρθρο 3δ 

Τυπικές απαιτήσεις για συμβάσεις 
εξ αποστάσεως 

1. Όσον αφορά στις εξ αποστάσεως συμβάσεις, ο προ¬ 
μηθευτής παρέχει τις πληροφορίες που προβλέπονται 
στο άρθρο 3β παράγραφος 1 ή θέτει αυτές τις πληρο¬ 
φορίες στη διάθεση του καταναλωτή με τρόπο κατάλ¬ 
ληλο για το μέσο της επικοινωνίας εξ αποστάσεως που 
χρησιμοποιείται σε απλή και κατανοητή γλώσσα. Εφόσον 
οι εν λόγω πληροφορίες παρέχονται πάνω σε σταθερό 
μέσο, οφείλουν να είναι ευανάγνωστες. 

2. Εάν μια εξ αποστάσεως σύμβαση που πρόκειται να 
συναφθεί με ηλεκτρονικό μέσο επιβάλλει στον κατανα¬ 
λωτή την υποχρέωση να πληρώσει, ο προμηθευτής οφεί¬ 
λει να παράσχει στον καταναλωτή με σαφή και ευκρινή 
τρόπο και αμέσως προτού ο καταναλωτής υποβάλει την 
παραγγελία του τις πληροφορίες που προβλέπονται στο 
άρθρο 3β παράγραφος 1 περιπτώσεις α), ε), ιε) και ιστ). 

Οι πληροφορίες αυτές πρέπει εμφανίζονται πολύ κο¬ 
ντά προς την επιβεβαίωση που απαιτείται για την υπο¬ 
βολή της παραγγελίας. 

Ο προμηθευτής οφείλει να μεριμνήσει ώστε ο κατα¬ 
ναλωτής, υποβάλλοντας την παραγγελία του, να ανα¬ 
γνωρίσει ρητώς ότι η παραγγελία συνεπάγεται υποχρέ¬ 
ωση πληρωμής. Εάν η υποβολή παραγγελίας απαιτεί 
την ενεργοποίηση ενός εικονιδίου επιλογής ή ανάλογη 
λειτουργία, το εικονίδιο επιλογής ή η ανάλογη λειτουρ¬ 
γία πρέπει να φέρουν ευανάγνωστη σήμανση που να 
αναγράφει τις λέξεις "παραγγελία με υποχρέωση πλη¬ 
ρωμής" ή μια ανάλογη σαφή διατύπωση που να δείχνει 
ότι η υποβολή παραγγελίας συνεπάγεται υποχρέωση 
πληρωμής στον προμηθευτή. Εάν ο προμηθευτής δεν 
συμμορφωθεί με το παρόν εδάφιο, ο καταναλωτής δεν 
δεσμεύεται από τη σύμβαση ή την παραγγελία. 

3. Οι εμπορικές ιστοσελίδες οφείλουν να αναγράφουν 
σαφώς και ευανάγνωστα το αργότερο με την έναρξη της 
διαδικασίας υποβολής παραγγελίας κατά πόσον ισχύουν 
περιορισμοί στην παράδοση και ποια μέσα πληρωμής 
είναι δεκτά. 

4. Εάν η σύμβαση συνάπτεται με μέσο επικοινωνίας 
εξ αποστάσεως το οποίο παρέχει περιορισμένο χώρο 
ή χρόνο για την απεικόνιση των πληροφοριών, ο προ¬ 
μηθευτής παρέχει, πάνω στο συγκεκριμένο μέσο πριν 
από τη σύναψη αυτής της σύμβασης, τουλάχιστον τις 
προσυμβατικές πληροφορίες που αφορούν τα βασικά 
χαρακτηριστικά των αγαθών ή των υπηρεσιών, την ταυ¬ 
τότητα του προμηθευτή, τη συνολική τιμή, το δικαίωμα 
υπαναχώρησης, τη διάρκεια της σύμβασης και, εάν η 
σύμβαση είναι αορίστου χρόνου, τις προϋποθέσεις κα¬ 
ταγγελίας της σύμβασης, κατά τα οριζόμενα στο άρθρο 

3β παράγραφος 1 περιπτώσεις α), β), ε), η) και ιε). Οι 
λοιπές πληροφορίες που αναφέρονται στο άρθρο 3β 
παράγραφος 1 παρέχονται από τον προμηθευτή στον 
καταναλωτή κατά κατάλληλο τρόπο σύμφωνα με την 
παράγραφο 1 του παρόντος άρθρου. 

5. Με την επιφύλαξη της παραγράφου 4, εάν ο προμη¬ 
θευτής προβεί σε τηλεφωνική κλήση προς τον κατανα¬ 
λωτή με σκοπό τη σύναψη εξ αποστάσεως σύμβασης, 
οφείλει, στην αρχή της συνομιλίας με τον καταναλωτή, 
να δηλώσει την ταυτότητα του και, όπου τούτο έχει 
εφαρμογή, την ταυτότητα του προσώπου εξ ονόματος 
του οποίου τηλεφωνεί και τον εμπορικό σκοπό της επι¬ 
κοινωνίας. 

6. Εάν πρόκειται να συναφθεί σύμβαση εξ αποστάσεως 
μέσω τηλεφώνου, με αντικείμενο την παροχή υπηρεσιών 
ή ταυτόχρονα την παροχή αγαθών και υπηρεσιών, ο προ¬ 
μηθευτής υποχρεούται να επιβεβαιώσει την προσφορά 
του προς τον καταναλωτή, ο οποίος δεσμεύεται μόνον 
όταν υπογράψει την προσφορά ή έχει στείλει τη γραπτή 
συγκατάθεσή του. 

Οι επιβεβαιώσεις αυτές πρέπει να κοινοποιούνται 
πάνω σε σταθερό μέσο. 

7. Ο προμηθευτής παρέχει στον καταναλωτή την επι¬ 
βεβαίωση της συναφθείσας σύμβασης, σε σταθερό μέσο 
σε εύλογο χρονικό διάστημα μετά τη σύναψη της εξ απο¬ 
στάσεως σύμβασης και το αργότερο κατά τη στιγμή της 
παράδοσης των αγαθών ή προτού αρχίσει η εκτέλεση 
της υπηρεσίας. Η εν λόγω επιβεβαίωση περιλαμβάνει: 

α) το σύνολο των πληροφοριών που αναφέρονται 
στο άρθρο 3β παράγραφος 1, εκτός εάν ο προμηθευτής 
έχει ήδη παράσχει τις πληροφορίες στον καταναλωτή 
πριν από τη σύναψη της εξ αποστάσεως σύμβασης σε 
σταθερό μέσο και β) κατά περίπτωση, την επιβεβαίωση 
της προηγούμενης ρητής συγκατάθεσης και αναγνώ¬ 
ρισης του καταναλωτή σύμφωνα με το άρθρο 3ιβ πε¬ 
ρίπτωση ιγ). 

8. Εφόσον ο καταναλωτής επιθυμεί η παροχή υπηρε¬ 
σιών ή η παροχή νερού, φυσικού αερίου ή ηλεκτρικής 
ενέργειας, εάν δεν διατίθενται προς πώληση σε περιο¬ 
ρισμένο όγκο ή σε καθορισμένη ποσότητα, ή η παροχή 
τηλεθέρμανσης να άρχεται στη διάρκεια της περιόδου 
υπαναχώρησης που προβλέπεται στο άρθρο 3ε παρά¬ 
γραφος 2, ο προμηθευτής απαιτεί από τον καταναλωτή 
να καταθέσει ρητή αίτηση. 

9. Το παρόν άρθρο εφαρμόζεται με την επιφύλαξη των 
διατάξεων σχετικά με τη σύναψη ηλεκτρονικών συμ¬ 
βάσεων και την αποστολή ηλεκτρονικών παραγγελιών, 
όπως καθορίζονται στα άρθρα 8 και 10 του προεδρικού 
διατάγματος 131 /2003. 

10. Εάν ο προμηθευτής δεν τηρήσει τις τυπικές απαιτή¬ 
σεις που προβλέπονται στο παρόν άρθρο η σύμβαση εξ 
αποστάσεως είναι άκυρη υπέρ του καταναλωτή. 

Άρθρο 3ε 

Δικαίωμα υπαναχώρησης 

1. Εκτός εάν ισχύουν οι εξαιρέσεις που προβλέπονται 
στο άρθρο 3ιβ, ο καταναλωτής διαθέτει προθεσμία 14 
ημερολογιακών ημερών για να υπαναχωρήσει από την 
εξ αποστάσεως σύμβαση ή τη σύμβαση εκτός εμπορι¬ 


κού καταστήματος χωρίς να αναφέρει τους λόγους και 
χωρίς καμία επιβάρυνση πέρα από τις προβλεπόμενες 
στο άρθρο 3θ παράγραφος 2 και στο άρθρο 3ι. 

2. Με την επιφύλαξη του άρθρου 3στ, η προβλεπόμενη 
στην παράγραφο 1 του παρόντος άρθρου προθεσμία 
υπαναχώρησης λήγει 14 ημερολογιακές ημέρες: 

α) από την ημερομηνία σύναψης της σύμβασης, για 
τις συμβάσεις υπηρεσιών, 

β) για τις συμβάσεις πώλησης, από την ημέρα κατά την 
οποία ο καταναλωτής ή ένα τρίτο μέρος το οποίο υπο¬ 
δεικνύεται από αυτόν, διαφορετικό από τον μεταφορέα, 
αποκτά τη φυσική κατοχή των αγαθών ή: 

ί) από την ημέρα κατά την οποία ο καταναλωτής ή ένα 
τρίτο μέρος το οποίο υποδεικνύεται από αυτόν, διαφο¬ 
ρετικό από τον μεταφορέα, αποκτά τη φυσική κατοχή 
του τελευταίου αγαθού, σε περίπτωση πολλών αγαθών 
παραγγελθέντων από τον καταναλωτή με μια παραγγε¬ 
λία και παραδιδόμενων χωριστά, 

ϋ) από την ημέρα κατά την οποία ο καταναλωτής ή ένα 
τρίτο μέρος το οποίο υποδεικνύεται από αυτόν, διαφο¬ 
ρετικό από τον μεταφορέα, αποκτά τη φυσική κατοχή 
της τελευταίας παρτίδας ή του τελευταίου τεμαχίου, σε 
περίπτωση παράδοσης αγαθού αποτελούμενου από 
πολλές παρτίδες ή πολλά τεμάχια, 

Πί) απάτην ημέρα κατά την οποία ο καταναλωτής ή ένα 
τρίτο μέρος το οποίο υποδεικνύεται από αυτόν, διαφο¬ 
ρετικό από τον μεταφορέα, αποκτά τη φυσική κατοχή 
του πρώτου αγαθού, σε περίπτωση σύμβασης τακτικής 
παράδοσης αγαθών σε καθορισμένη χρονική περίοδο, 

γ) από την ημέρα σύναψης της σύμβασης, σε περί¬ 
πτωση συμβάσεων παροχής νερού, φυσικού αερίου ή 
ηλεκτρικής ενέργειας, εάν δεν διατίθενται προς πώληση 
σε περιορισμένο όγκο ή καθορισμένη ποσότητα, παρο¬ 
χής τηλεθέρμανσης ή παροχής ψηφιακού περιεχομένου 
που δεν παρέχεται πάνω σε σταθερό μέσο. 

3. Τα συμβαλλόμενα μέρη μπορούν, εάν το επιθυμούν, 
να εκτελέσουν τις συμβατικές υποχρεώσεις τους κατά τη 
διάρκεια της περιόδου υπαναχώρησης. 

4. Σε περίπτωση σύμβασης εκτός εμπορικού κατα¬ 
στήματος απαγορεύεται η είσπραξη όλου ή μέρους του 
τιμήματος, ακόμη και με μορφή αρραβώνα, εγγυοδοσί¬ 
ας, έκδοσης ή αποδοχής αξιόγραφων ή με άλλη μορφή, 
κατά τη διάρκεια της προθεσμίας της παραγράφου 1. 

Άρθρο 3στ 

Παράλειψη ενημέρωσης 

σχετικά με το δικαίωμα υπαναχώρησης 

1. Εάν ο προμηθευτής δεν έχει παράσχει στον κατανα¬ 
λωτή τις πληροφορίες σχετικά με το δικαίωμα υπαναχώ¬ 
ρησης όπως απαιτείται από το άρθρο 3β παράγραφος 
1 περίπτωση η), η προθεσμία υπαναχώρησης λήγει 12 
μήνες μετά το τέλος της αρχικής προθεσμίας υπαναχώ¬ 
ρησης, όπως αυτή προσδιορίζεται βάσει του άρθρου 3 
ε παράγραφος 2. 

2. Εάν ο προμηθευτής έχει παράσχει στον καταναλωτή 
τις πληροφορίες που προβλέπονται στην παράγραφο 1 
του παρόντος άρθρου εντός 12 μηνών από την ημέρα 
που ορίζεται στο άρθρο 3ε παράγραφος 2, η περίοδος 
υπαναχώρησης λήγει 14 ημερολογιακές ημέρες απάτην 

ημέρα που ο καταναλωτής λαμβάνει τις εν λόγω πλη¬ 
ροφορίες. 

Άρθρο 3ζ 

Άσκηση δικαιώματος υπαναχώρησης 

1. Πριν από τη λήξη της προθεσμίας υπαναχώρησης, ο 
καταναλωτής ενημερώνει τον προμηθευτή για την από¬ 
φασή του να υπαναχωρήσει από τη σύμβαση. Προς τον 
σκοπό αυτό, ο καταναλωτής δύναται: 

α) είτε να χρησιμοποιήσει το υπόδειγμα εντύπου υπα¬ 
ναχώρησης που παρατίθεται στο τμήμα Β του Παραρτή¬ 
ματος του παρόντος, 

β) είτε να κάνει οποιαδήποτε άλλη σαφή δήλωση που 
να παρουσιάζει την απόφασή του να υπαναχωρήσει από 
τη σύμβαση. 

2. Ο καταναλωτής έχει κάνει χρήση του δικαιώματος 
υπαναχώρησης εντός της προθεσμίας υπαναχώρησης 
που αναφέρεται στο άρθρο 3ε παράγραφος 2 και στο 
άρθρο 3στ, εάν η ανακοίνωση περί άσκησης του δικαι¬ 
ώματος υπαναχώρησης αποσταλεί από τον καταναλωτή 
πριν από τη λήξη της προθεσμίας. 

3.0 προμηθευτής μπορεί, επιπλέον των δυνατοτήτων 
που αναφέρονται στην παράγραφο 1, να παράσχει την 
επιλογή στον καταναλωτή να συμπληρώσει και να υπο¬ 
βάλει ηλεκτρονικά είτε το υπόδειγμα εντύπου υπαναχώ¬ 
ρησης που παρατίθεται στο τμήμα Β του Παραρτήματος 
του παρόντος, είτε οποιαδήποτε άλλη σαφή δήλωση που 
βρίσκεται στον διαδικτυακό τόπο του προμηθευτή. Σε 
αυτές τις περιπτώσεις, ο προμηθευτής κοινοποιεί αμελ¬ 
λητί στον καταναλωτή επιβεβαίωση παραλαβής αυτής 
της υπαναχώρησης πάνω σε σταθερό μέσο. 

4. Ο καταναλωτής φέρει το βάρος της απόδειξης ότι 
άσκησε το δικαίωμα υπαναχώρησης δυνάμει του πα¬ 
ρόντος άρθρου. 

Άρθρο 3η 

Αποτελέσματα της υπαναχώρησης 

Η άσκηση του δικαιώματος υπαναχώρησης τερματίζει 
τις υποχρεώσεις των συμβαλλόμενων μερών: 

α) να εκτελέσουν την εξ αποστάσεως σύμβαση ή τη 
σύμβαση εκτός εμπορικού καταστήματος ή 

β) να συνάψουν σύμβαση εξ αποστάσεως ή εκτός 
εμπορικού καταστήματος σε περιπτώσεις που υποβλή¬ 
θηκε προσφορά από τον καταναλωτή. 

Άρθρο 3θ 

Υποχρεώσεις του προμηθευτή 

σε περίπτωση υπαναχώρησης 

1.0 προμηθευτής επιστρέφει κάθε πληρωμή που έλα¬ 
βε από τον καταναλωτή, συμπεριλαμβανομένων, κατά 
περίπτωση, των δαπανών παράδοσης, χωρίς αδικαιο¬ 
λόγητη καθυστέρηση και οπωσδήποτε εντός 14 ημε¬ 
ρολογιακών ημερών από την ημέρα κατά την οποία 
ενημερώθηκε για την απόφαση του καταναλωτή να 
υπαναχωρήσει από τη σύμβαση δυνάμει του άρθρου 3ζ. 

Ο προμηθευτής προβαίνει στην προβλεπόμενη στο 
πρώτο εδάφιο επιστροφή χρημάτων χρησιμοποιώντας 
τα ίδια μέσα πληρωμής με εκείνα που ο καταναλωτής 
χρησιμοποίησε για την αρχική συναλλαγή, εκτός κι αν ο 
καταναλωτής έχει ρητώς συμφωνήσει διαφορετικά και 


υπό τον όρο να μην επιβαρυνθεί ο καταναλωτής με δα¬ 
πάνες προκύπτουσες από την επιστροφή των χρημάτων. 

2. Κατά παρέκκλιση από την παράγραφο 1, ο προμη¬ 
θευτής δεν απαιτείται να επιστρέφει πρόσθετες δαπάνες 
παράδοσης, εάν ο καταναλωτής ρητώς είχε επιλέξει τρό¬ 
πο παράδοσης άλλο από τον φθηνότερο τυποποιημένο 
τρόπο παράδοσης που προσφέρει ο προμηθευτής. 

3. Εκτός εάν ο προμηθευτής προσφέρθηκε να πα- 
ραλάβει ο ίδιος τα αγαθά, όσον αφορά τις συμβάσεις 
πώλησης, ο προμηθευτής μπορεί να παρακρατήσει την 
επιστροφή του τιμήματος μέχρι να λάβει πίσω τα αγα¬ 
θά ή μέχρι ο καταναλωτής να παράσχει αποδείξεις ότι 
έστειλε πίσω τα αγαθά, όποιο από τα δύο συμβεί πρώτο. 

Άρθρο 3ι 

Υποχρεώσεις του καταναλωτή 
σε περίπτωση υπαναχώρησης 

1. Εκτός εάν ο προμηθευτής έχει προσφερθεί να πα- 
ραλάβει τα αγαθά ο ίδιος, ο καταναλωτής επιστρέφει τα 
αγαθά ή τα μεταβιβάζει στον προμηθευτή ή σε άτομο 
εξουσιοδοτημένο από τον προμηθευτή να λάβει τα αγα¬ 
θά, χωρίς αδικαιολόγητη καθυστέρηση και οπωσδήποτε 
εντός 14 ημερολογιακών ημερών από την ημέρα κατά 
την οποία ανακοίνωσε στον προμηθευτή την απόφασή 
του να υπαναχωρήσει από τη σύμβαση σύμφωνα με το 
άρθρο 3ζ. Η προθεσμία τηρείται εάν ο καταναλωτής στεί¬ 
λει πίσω τα αγαθά πριν από την εκπνοή της προθεσμίας 
των 14 ημερολογιακών ημερών. 

Ο καταναλωτής επιβαρύνεται μόνο με το άμεσο κό¬ 
στος επιστροφής των αγαθών, εκτός εάν ο προμηθευτής 
έχει συμφωνήσει να επιβαρυνθεί ο ίδιος με το εν λόγω 
κόστος ή εάν ο προμηθευτής έχει παραλείψει να ενημε¬ 
ρώσει τον καταναλωτή ότι ο καταναλωτής οφείλει να 
επιβαρυνθεί με αυτό. 

Στην περίπτωση συμβάσεων εκτός εμπορικού κατα¬ 
στήματος, εφόσον τα αγαθά έχουν παραδοθεί στην οικία 
του καταναλωτή τη στιγμή της σύναψης της σύμβασης, 
ο προμηθευτής συλλέγει με δικά του έξοδα τα αγαθά, 
εφόσον πρόκειται για αγαθά που από τη φύση τους δεν 
μπορούν κανονικά να επιστραφούν ταχυδρομικώς. 

2.0 καταναλωτής ευθύνεται για τυχόν μείωση της αξί¬ 
ας των αγαθών μόνο ως αποτέλεσμα της διαχείρισης των 
αγαθών άλλης πλην εκείνης που είναι αναγκαία για τη 
διαπίστωση της φύσης, των χαρακτηριστικών και της 
λειτουργίας των αγαθών. Ο καταναλωτής δεν ευθύνεται 
σε καμία περίπτωση για οποιαδήποτε μείωση της αξίας 
των αγαθών όταν ο προμηθευτής δεν έχει παράσχει κοι¬ 
νοποίηση του δικαιώματος υπαναχώρησης σύμφωνα με 
το άρθρο 3β παράγραφος 1 περίπτωση η). 

3. Εάν ο καταναλωτής ασκήσει το δικαίωμα υπαναχώ¬ 
ρησης αφού έχει ήδη καταθέσει αίτηση σύμφωνα με το 
άρθρο 3γ παράγραφος 3 ή το άρθρο 3δ παράγραφος 8, 
ο καταναλωτής οφείλει να καταβάλει στον προμηθευτή, 
σε σύγκριση με την πλήρη κάλυψη της σύμβασης, ένα 
ποσό ανάλογο προς τα παρασχεθέντα μέχρι τη στιγμή 
που ο καταναλωτής ενημέρωσε τον προμηθευτή ότι θα 
ασκήσει το δικαίωμα υπαναχώρησης. Το αναλογούν 
ποσό που ο καταναλωτής οφείλει να καταβάλει στον 
προμηθευτή υπολογίζεται βάσει της συνολικής τιμής 

που είχε συμφωνηθεί στη σύμβαση. Εάν η συνολική τιμή 
είναι υπερβολική, το αναλογούν ποσό θα πρέπει να υπο¬ 
λογιστεί βάσει της αγοραίας αξίας των παρασχεθέντων. 

4. Ο καταναλωτής δεν επιβαρύνεται: 

α) για την παροχή υπηρεσιών, την παροχή νερού, φυσι¬ 
κού αερίου ή ηλεκτρικής ενέργειας, εάν δεν διατίθενται 
προς πώληση σε περιορισμένο όγκο ή σε καθορισμένη 
ποσότητα, ή για παροχή τηλεθέρμανσης, εν μέρει ή εν 
όλω, κατά τη διάρκεια της περιόδου υπαναχώρησης, 
εφόσον: 

ί) ο προμηθευτής έχει παραλείψει να παράσχει τις πλη¬ 
ροφορίες που προβλέπονται στο άρθρο 3β παράγραφος 

1 περιπτώσεις η) ή ι) ή 

Μ) ο καταναλωτής δεν έδωσε την προηγούμενη ρητή 
συγκατάθεσή του να ξεκινήσει η εκτέλεση της σύμβασης 
στη διάρκεια της προθεσμίας υπαναχώρησης που προ- 
βλέπεται στο άρθρο 3γ παράγραφος 3 και στο άρθρο 3 
δ παράγραφος 8 ή 

β) για την εν όλω ή εν μέρει παροχή ψηφιακού περιεχο¬ 
μένου που δεν παραδίδεται πάνω σε υλικό μέσο, εφόσον: 

ί) ο καταναλωτής δεν έδωσε την προηγούμενη ρητή 
συγκατάθεσή του να ξεκινήσει η εκτέλεση της σύμβασης 
πριν από το τέλος της 14ή μερης περιόδου που προβλέ- 
πεται στο άρθρο 3ε ή 

μ) ο καταναλωτής δεν αναγνώρισε ότι χάνει το δικαί¬ 
ωμα υπαναχώρησης όταν έδινε τη συγκατάθεσή του, ή 

ϋί) ο προμηθευτής έχει παραλείψει να παράσχει την 
επιβεβαίωση που προβλέπεται στο άρθρο 3γ παράγρα¬ 
φος 2 ή στο άρθρο 3 δ παράγραφος 7. 

5. Εκτός αν άλλως ορίζεται στο άρθρο 3θ παράγραφος 

2 και στο παρόν άρθρο, ο καταναλωτής δεν φέρει καμία 
ευθύνη αν ασκήσει το δικαίωμα υπαναχώρησης. 

Άρθρο 3ια 

Συνέπειες της άσκησης του δικαιώματος 

υπαναχώρησης σε συνδεδεμένες συμβάσεις 

1. Με την επιφύλαξη του άρθρου 15 της κοινής 
υπουργικής απόφασης Ζ1 -699/2010 (Β' 917) «Για την 
προσαρμογή της Ελληνικής νομοθεσίας προς την οδη¬ 
γία 2008/48/ΕΚ του Ευρωπαϊκού Κοινοβουλίου και του 
Συμβουλίου της 23ης Απριλίου 2008 για τις συμβάσεις 
καταναλωτικής πίστης και την κατάργηση της οδηγίας 
87/102/ΕΟΚτου Συμβουλίου», εάν ο καταναλωτής ασκή¬ 
σει το δικαίωμά του υπαναχώρησης από εξ αποστάσεως 
σύμβαση ή σύμβαση εκτός εμπορικού καταστήματος 
σύμφωνα με τα άρθρα 3ε έως 3ι, τυχόν συνδεδεμένες 
συμβάσεις λήγουν αυτομάτως, χωρίς κανένα κόστος για 
τον καταναλωτή, εκτός όπως προβλέπεται στο άρθρο 3 
θ παράγραφος 2 και στο άρθρο 3ι. 

2. Στην περίπτωση της παραγράφου 1 για την καταγ¬ 
γελία των συνδεδεμένων συμβάσεων εφαρμόζονται οι 
αντίστοιχες περί καταγγελίας διατάξεις που διέπουν τη 
σχετική σύμβαση. 

Άρθρο 3ιβ 

Εξαιρέσεις από το δικαίωμα υπαναχώρησης 

Το δικαίωμα υπαναχώρησης που προβλέπεται στα άρ¬ 
θρα 3ε έως 3ια για τις εξ αποστάσεως και εκτός εμπορι¬ 
κού καταστήματος συναπτόμενες συμβάσεις, δεν ισχύει 
όσον αφορά στις ακόλουθες περιπτώσεις: 


α) συμβάσεις υπηρεσιών μετά την πλήρη παροχή της 
υπηρεσίας, εάν η εκτέλεση άρχισε με την προηγούμενη 
ρητή συγκατάθεση του καταναλωτή και με την εκ μέ¬ 
ρους του αναγνώριση ότι θα απωλέσει το δικαίωμά του 
υπαναχώρησης μόλις η σύμβαση εκτελεσθεί πλήρως 
από τον προμηθευτή, 

β) την προμήθεια αγαθών ή την παροχή υπηρεσιών 
η τιμή των οποίων εξαρτάται από διακυμάνσεις της 
χρηματαγοράς τις οποίες δεν είναι δυνατόν να ελέγξει 
ο προμηθευτής και οι οποίες ενδέχεται να συμβούν εντός 
της προθεσμίας υπαναχώρησης, 
γ) την προμήθεια αγαθών που κατασκευάζονται σύμ¬ 
φωνα με τις προδιαγραφές του καταναλωτή ή σαφώς 
εξατομικευμένων, 

δ) την προμήθεια αγαθών τα οποία μπορούν να αλ¬ 
λοιωθούν ή λήγουν σύντομα, 
ε) την προμήθεια σφραγισμένων αγαθών τα οποία δεν 
είναι κατάλληλα προς επιστροφή, για λόγους προστασί¬ 
ας της υγείας ή για λόγους υγιεινής και τα οποία έχουν 
αποσφραγιστεί μετά την παράδοση, 
στ) την προμήθεια αγαθών τα οποία, μετά την παρά¬ 
δοση, λόγω της φύσης τους, είναι αναπόσπαστα αναμε- 
μειγμένα με άλλα στοιχεία, 
ζ) την προμήθεια οινοπνευματωδών ποτών, η τιμή των 
οποίων έχει συμφωνηθεί κατά τη στιγμή της σύναψης 
της σύμβασης πώλησης, η παράδοση των οποίων μπορεί 
όμως να πραγματοποιηθεί μόνο μετά από 30 ημέρες και 
η πραγματική τιμή των οποίων εξαρτάται από διακυμάν¬ 
σεις στην αγορά, τις οποίες δεν είναι δυνατόν να ελέγξει 
ο προμηθευτής, 

η) συμβάσεις κατά τις οποίες ο καταναλωτής έχει ζη¬ 
τήσει ειδικά επίσκεψη από τον προμηθευτή με σκοπό 
να πραγματοποιήσει επείγουσες επιδιορθώσεις ή την 
εκτέλεση εργασιών συντήρησης. Εάν, στην περίπτωση 
τέτοιας επίσκεψης, ο προμηθευτής παράσχει υπηρεσίες 
επιπλέον εκείνων που ζητήθηκαν συγκεκριμένα από τον 
καταναλωτή ή αγαθά πέρα από τα ανταλλακτικά που 
χρησιμοποιήθηκαν υποχρεωτικά κατά την εκτέλεση ερ¬ 
γασιών συντήρησης ή κατά τις επιδιορθώσεις, το δικαίω¬ 
μα υπαναχώρησης εφαρμόζεται στις εν λόγω πρόσθετες 
υπηρεσίες ή αγαθά, 

θ) την προμήθεια σφραγισμένων ηχητικών εγγραφών 
ή σφραγισμένων εγγραφών βίντεο ή σφραγισμένου λο¬ 
γισμικού για υπολογιστές, που αποσφραγίστηκαν μετά 
την παράδοση, 

ι) την προμήθεια εφημερίδων και παντός είδους περι¬ 
οδικών, εξαιρουμένων των συνδρομητικών συμβάσεων 
για την προμήθεια αυτών των εντύπων, 
ια) συμβάσεις συναφθείσες σε δημόσιο πλειστηρια- 
σμό, 

ιβ) την παροχή στέγασης πλην για σκοπούς κατοικίας, 
μεταφοράς αγαθών, υπηρεσιών ενοικίασης αυτοκινήτων, 
εστίασης ή υπηρεσιών σχετιζόμενων με δραστηριότη¬ 
τες αναψυχής, εάν η σύμβαση προβλέπει συγκεκριμένη 
ημερομηνία ή προθεσμία εκτέλεσης, 
ιγ) την προμήθεια ψηφιακού περιεχομένου μη παρεχό¬ 
μενου πάνω σε υλικό μέσο, εάν η εκτέλεση ξεκίνησε με 
την προηγούμενη ρητή συγκατάθεση του καταναλωτή 
και την επιβεβαίωση εκ μέρους του ότι χάνει έτσι το δι¬ 
καίωμά του υπαναχώρησης. 

Άρθρο 3ιγ 

Εγγραφή των προμηθευτών από απόσταση 
σε Γενικό Εμπορικό Μητρώο (Γ.Ε.Μ.Η) 

Κάθε προμηθευτής, ο οποίος υποχρεωτικά εγγράφεται 
στο Γενικό Εμπορικό Μητρώο (Γ.Ε.ΜΗ.), σύμφωνα με το 
άρθρο 1 του ν. 3419/2005 (Α' 297) εάν προτίθεται να 
συνάπτει με τους καταναλωτές συμβάσεις από απόστα¬ 
ση αγαθών και υπηρεσιών, οφείλει να καταχωρήσει τη 
σχετική δραστηριότητά του στο Γ.Ε.ΜΗ. Με απόφαση 
του Υπουργού Οικονομίας και Ανάπτυξης καθορίζεται 
το περιεχόμενο, η διαδικασία υποβολής της σχετικής 
δήλωσης στο Γ.Ε.ΜΗ., τα ειδικότερα στοιχεία που κα¬ 
ταχωρίζονται στη μερίδα τους, οι δηλώσεις μεταβολής 
των σχετικών στοιχείων και κάθε άλλο σχετικό ζήτημα. 
Άρθρο 4 

Υποχρεώσεις ενημέρωσης για συμβάσεις 
άλλες από τις συναπτόμενες εξ αποστάσεως 
ή εκτός εμπορικού καταστήματος 

1. Πριν δεσμευθεί ο καταναλωτής με σύμβαση άλλη 
από τη συναπτόμενη εξ αποστάσεως ή εκτός εμπορικού 
καταστήματος, ή με οποιαδήποτε αντίστοιχη προσφορά, 
ο προμηθευτής παρέχει στον καταναλωτή τις ακόλουθες 
πληροφορίες με ευκρινή και κατανοητό τρόπο, εάν οι 
εν λόγω πληροφορίες δεν είναι ήδη εμφανείς από τις 
περιστάσεις: 

α) τα κύρια χαρακτηριστικά των αγαθών ή των υπηρε¬ 
σιών, στον βαθμό που ενδείκνυται σε σχέση με το μέσο 
και τα αγαθά ή τις υπηρεσίες, 
β) την ταυτότητα του προμηθευτή, όπως η εμπορική 
επωνυμία του, τη γεωγραφική διεύθυνση στην οποία εί¬ 
ναι εγκατεστημένος και τον αριθμό του τηλεφώνου του, 
γ) τη συνολική τιμή των αγαθών ή των υπηρεσιών, συ¬ 
μπεριλαμβανομένων του Φ.Π.Α. και κάθε άλλου τέλους, 
ή αν, λόγω της (ρύσεως των αγαθών ή των υπηρεσιών, η 
τιμή δεν μπορεί ευλόγως να καθοριστεί εκ των προτέ- 
ρων, τον τρόπο με τον οποίο πρόκειται να υπολογιστεί η 
τιμή και, όπου τυγχάνει εφαρμογής, όλες τις πρόσθετες 
επιβαρύνσεις αποστολής, παράδοσης ή ταχυδρομείου 
ή, όταν αυτές οι επιβαρύνσεις δεν μπορούν ευλόγως να 
υπολογιστούν εκ των προτέρων, το γεγονός ότι μπορεί 
να απαιτηθούν τέτοιες πρόσθετες επιβαρύνσεις, 
δ) κατά περίπτωση, τις ρυθμίσεις για την πληρωμή, 
την παράδοση, την εκτέλεση, την προθεσμία εντός της 
οποίας ο προμηθευτής αναλαμβάνει την υποχρέωση 
να παραδώσει τα αγαθά ή να παράσχει την υπηρεσία 
και την πολιτική που εφαρμόζει ο προμηθευτής για την 
αντιμετώπιση των παραπόνων, 
ε) επιπλέον της υπενθύμισηςτης ύπαρξης νόμιμης εγ¬ 
γύησης, την ύπαρξη τεχνικής εξυπηρέτησης μετά την 
πώληση και, κατά περίπτωση, την παροχή εμπορικών 
εγγυήσεων μαζί με τις σχετικές προϋποθέσεις, 
στ) τη διάρκεια της σύμβασης, όπου τυγχάνει εφαρμο¬ 
γής, ή, εάν η σύμβαση είναι αορίστου χρόνου ή αυτόμα¬ 
της παράτασης, τους όρους για τη λήξη της σύμβασης, 
ζ) κατά περίπτωση, τις δυνατότητες λειτουργίας του 
ψηφιακού περιεχομένου, μαζί με τα ισχύοντα τεχνικά 
μέτρα προστασίας, 


η) κατά περίπτωση, κάθε τυπική διαλειτουργικότητα 
ψηφιακού περιεχομένου με υλισμικό και λογισμικό της 
οποίας ο προμηθευτής έχει γνώση ή ευλόγως αναμένεται 
να έχει γνώση. 

2. Η παράγραφος 1 ισχύει επίσης για συμβάσεις παρο¬ 
χής νερού, φυσικού αερίου ή ηλεκτρικής ενέργειας, όταν 
δεν διατίθενται προς πώληση σε περιορισμένο όγκο ή 
καθορισμένη ποσότητα, παροχήςτηλεθέρμανσης ή πα¬ 
ροχής ψηφιακού περιεχομένου που δεν παρέχεται πάνω 
σε υλικό μέσο. 

3. Η παράγραφος 1 δεν εφαρμόζεται σε συμβάσεις που 
αφορούν καθημερινές συναλλαγές και που εκτελούνται 
αμέσως μόλις συναφθούν. 

4. Για συμβάσεις στις οποίες εφαρμόζεται το παρόν 
άρθρο μπορούν να προβλέπονται πρόσθετες υποχρε¬ 
ώσεις προσυμβατικής ενημέρωσης. 

Άρθρο 4α 

Άλλα δικαιώματα του καταναλωτή- 

Πεδίο εφαρμογής 

1. Τα άρθρα 4β και 4δ εφαρμόζονται στις συμβάσεις 
πώλησης. Τα εν λόγω άρθρα δεν εφαρμόζονται σε συμ¬ 
βάσεις παροχής νερού, φυσικού αερίου ή ηλεκτρικής 
ενέργειας, όταν δεν διατίθενται προς πώληση σε περι¬ 
ορισμένο όγκο ή σε καθορισμένη ποσότητα, παροχής 
τηλεθέρμανσης ή παροχής ψηφιακού περιεχομένου μη 
ευρισκόμενου πάνω σε υλικό μέσο. 

2. Τα άρθρα 4γ, 4ε και 4στ εφαρμόζονται σε συμβά¬ 
σεις πώλησης και παροχής υπηρεσιών και σε συμβάσεις 
παροχής νερού, φυσικού αερίου, ηλεκτρικής ενέργειας, 
τηλεθέρμανσης ή ψηφιακού περιεχομένου. 

Άρθρο 4β 

Παράδοση 

1. Εκτός εάν τα συμβαλλόμενα μέρη έχουν συμφω¬ 
νήσει διαφορετικά ως προς τον χρόνο παράδοσης, ο 
προμηθευτής παραδίδει τα αγαθά με τη μεταβίβαση της 
φυσικής κατοχής ή ελέγχου των αγαθών στον κατανα¬ 
λωτή χωρίς αδικαιολόγητη καθυστέρηση, αλλά οπωσδή¬ 
ποτε εντός 30 ημερολογιακών ημερών από τη σύναψη 
της σύμβασης. 

2. Όταν ο προμηθευτής δεν εκπληρώνει την υποχρέ¬ 
ωσή του να παραδώσει τα αγαθά τη χρονική στιγμή που 
συμφώνησε με τον καταναλωτή ή εντός της προθεσμίας 
που ορίζεται στην παράγραφο 1, ο καταναλωτής πρέπει 
να του ζητήσει να πραγματοποιήσει την παράδοση εντός 
επιπλέον προθεσμίας ανάλογης των περιστάσεων. Εάν 
ο προμηθευτής δεν παραδώσει τα αγαθά εντός αυτής 
της επιπλέον προθεσμίας, ο καταναλωτής δικαιούται να 
καταγγείλει τη σύμβαση. 

Το πρώτο εδάφιο δεν εφαρμόζεται σε συμβάσεις πω- 
λήσεων εάν ο προμηθευτής έχει αρνηθεί να παραδώσει 
τα αγαθά ή εάν η παράδοση εντός της συμφωνημένης 
προθεσμίας παράδοσης είναι σημαντική, λαμβανομένων 
υπόψη όλων των περιστάσεων που περιέβαλαν τη σύνα¬ 
ψη της σύμβασης, ή εάν ο καταναλωτής έχει ενημερώσει 
τον προμηθευτή, πριν από τη σύναψη της σύμβασης, ότι 
η παράδοση απαιτείται να γίνει σε ή μέχρι μία ορισμένη 
ημερομηνία. Σε αυτές τις περιπτώσεις, εάν ο προμηθευ¬ 
τής παραλείψει να παραδώσει τα αγαθά κατά τη χρονική 

στιγμή που συμφώνησε με τον καταναλωτή ή εντός της 
προθεσμίας που ορίζεται στην παράγραφο 1, ο κατανα¬ 
λωτής δικαιούται να καταγγείλει τη σύμβαση αμέσως. 

3. Μόλις καταγγελθεί η σύμβαση, ο προμηθευτής 
οφείλει να επιστρέφει, χωρίς αδικαιολόγητη καθυστέ¬ 
ρηση, όλα τα χρήματα που είχαν πληρωθεί βάσει της 
σύμβασης. 

4. Η καταγγελία της παραγράφου 2 πραγματοποιείται 
με την επιφύλαξη παντός νομίμου δικαιώματος του κα¬ 
ταναλωτή κατά τις γενικές διατάξεις. 

Άρθρο 4γ 

Έξοδα για χρήση μέσων πληρωμής 

Ο προμηθευτής δεν δικαιούται να επιβάλλει επιβαρύν¬ 
σεις στους καταναλωτές για τη χρήση ενός συγκεκριμέ¬ 
νου μέσου πληρωμής. 

Άρθρο 4δ 

Μετάθεση κινδύνου 

Στις συμβάσεις κατά τις οποίες ο προμηθευτής απο¬ 
στέλλει τα προϊόντα στον καταναλωτή, ο κίνδυνος απώ¬ 
λειας ή βλάβης των αγαθών μετατίθεται στον καταναλω¬ 
τή, όταν αυτός ή κάποιο τρίτο μέρος το οποίο ορίζεται 
σχετικά από τον καταναλωτή και είναι διάφορο του με¬ 
ταφορέα έχει αποκτήσει τη φυσική κατοχή των αγαθών. 
Εντούτοις, ο κίνδυνος μετατίθεται στον καταναλωτή άμα 
τη παραδώσει στον μεταφορέα, εάν ο μεταφορέας έχει 
ενταλθεί από τον καταναλωτή να μεταφέρει τα αγαθά και 
η εν λόγω επιλογή δεν προσφέρθηκε από τον προμηθευ¬ 
τή, με την επιφύλαξη των δικαιωμάτων του καταναλωτή 
έναντι του μεταφορέα. 

Άρθρο 4ε 

Τηλεφωνική επικοινωνία 

Όταν ο προμηθευτής χρησιμοποιεί τηλεφωνική γραμ¬ 
μή για τηλεφωνική επικοινωνία μαζί του σχετικά με τις 
συναπτόμενες συμβάσεις, ο καταναλωτής - τη στιγμή 
που επικοινωνεί με τον προμηθευτή - δεν υποχρεούται 
να πληρώσει παραπάνω από τη βασική τιμή χρέωσης. 

Το πρώτο εδάφιο ισχύει με την επιφύλαξη του δικαιώ¬ 
ματος των παροχών των τηλεπικοινωνιακών υπηρεσιών 
να επιβάλλουν χρέωση για αυτές τις κλήσεις. 

Άρθρο 4στ 

Πρόσθετες πληρωμές 

Προτού ο καταναλωτής δεσμευθεί από τη σύμβαση ή 
προσφορά, ο προμηθευτής επιδιώκει τη ρητή συναίνεση 
του καταναλωτή για κάθε πρόσθετη πληρωμή επιπλέον 
της αμοιβής που συμφωνείται για την κύρια συμβατική 
υποχρέωση του προμηθευτή. Εάν ο προμηθευτής δεν 
έχει λάβει τη ρητή συγκατάθεση του καταναλωτή, αλλά 
την έχει συναγάγει, χρησιμοποιώντας τις προκαθορι¬ 
σμένες επιλογές τις οποίες ο καταναλωτής απαιτείται 
να απορρίψει προκειμένου να αποφύγει την πρόσθετη 
πληρωμή, ο καταναλωτής δικαιούται την επιστροφή αυ¬ 
τής της πληρωμής. 

Άρθρο 4ζ 

Παροχή μη παραγγελθέντων 

Ο καταναλωτής απαλλάσσεται από την υποχρέωση 
να λάβει κατ' οποιονδήποτε τρόπο υπόψη την παροχή 


μη παραγγελθέντων αγαθών, νερού, φυσικού αερίου, 
ηλεκτρικής ενέργειας, τηλεθέρμανσης ή ψηφιακού πε¬ 
ριεχομένου ή μη ζητηθείσης παροχής υπηρεσιών, που 
απαγορεύεται από το άρθρο 9η περίπτωση στ) του πα¬ 
ρόντος. Σε τέτοιες περιπτώσεις, η απουσία απάντησης 
από τον καταναλωτή ύστερα από περίπτωση παροχής 
μη παραγγελθέντων δεν ισοδυναμεί με συναίνεση. 

Άρθρο 4η 

Αναγκαστικός χαρακτήρας 

1. Εάν το δίκαιο που είναι εφαρμοστέο στη σύμβαση 
είναι το δίκαιο κάποιου κράτους μέλους, οι καταναλωτές 

δεν μπορούν να παραιτηθούν από τα δικαιώματα που 
τους παρέχονται από τα άρθρα 3 έως και 4ζ. 

2. Οποιεσδήποτε συμβατικές ρήτρες καταργούν ή πε¬ 
ριορίζουν, άμεσα ή έμμεσα, τα δικαιώματα που προκύ¬ 
πτουν από τα άρθρα 3 έως και 4ζ είναι άκυρες. 

Άρθρο 4θ 

Εμπορία από απόσταση 

χρηματοοικονομικών υπηρεσιών 

1. Πεδίο εφαρμογής: Όσον αφορά τις συμβάσεις που 
αφορούν χρηματοοικονομικές υπηρεσίες, οι οποίες πε¬ 
ριλαμβάνουν μια αρχική συμφωνία παροχής υπηρεσίας 
και ακολούθως διαδοχικές πράξεις ή σειρά διακριτών 
πράξεων της αυτής φύσεως που κλιμακώνονται χρονι¬ 
κά, οι διατάξεις αυτού του άρθρου εφαρμόζονται μόνο 
στην αρχική συμφωνία. Αν δεν υπάρχει αρχική συμφω¬ 
νία παροχής υπηρεσίας αλλά οι διαδοχικές ή διακριτές 
πράξεις της αυτής φύσεως που κλιμακώνονται χρονικά, 
διενεργούνται μεταξύ των ίδιων συμβαλλομένων μερών, 
οι διατάξεις των παρ. 2 και 3 του παρόντος άρθρου εφαρ¬ 
μόζονται μόνο κατά τη διενέργεια της πρώτης πράξης. 
Όταν όμως δεν έχει διενεργηθεί πράξη της ίδιας φύσης 
για διάστημα άνω του ενός έτους, η διενέργεια της επό¬ 
μενης πράξης θεωρείται ως η πρώτη μιας νέας σειράς 
πράξεων και, συνεπώς, εφαρμόζονται οι διατάξεις των 
παρ. 2 και 3 του παρόντος. 

2. Πληροφόρηση του καταναλωτή πριν από τη σύ¬ 
ναψη σύμβασης χρηματοοικονομικών υπηρεσιών από 
απόσταση: 

Α. Πριν από τη σύναψη σύμβασης χρηματοοικονομι¬ 
κών υπηρεσιών από απόσταση ο προμηθευτής πρέπει 
να ενημερώνει τον καταναλωτή, με τα μέσα επικοινωνίας 
από απόσταση, κατά τρόπο σαφή και κατανοητό, τηρου- 
μένων των αρχών της καλής πίστης κατά τις εμπορικές 
συναλλαγές και των διατάξεων που διέπουν το κύρος 
των δικαιοπραξιών, για τα ακόλουθα στοιχεία, ο εμπο¬ 
ρικός σκοπός των οποίων πρέπει να καθίσταται σαφής: 

α. Πληροφορίες που αφορούν τον προμηθευτή: 

αα. την ταυτότητα και την κύρια δραστηριότητα του 
προμηθευτή, τη διεύθυνση στην οποία είναι εγκατεστη¬ 
μένος ο προμηθευτής, καθώς και κάθε άλλη διεύθυνση 
που πρέπει να λαμβάνεται υπόψη για τις σχέσεις του 
καταναλωτή με τον προμηθευτή, 

ββ. την ταυτότητα του αντιπροσώπου του προμηθευτή 
που είναι εγκατεστημένος στην Ελλάδα και τη διεύθυν¬ 
ση που πρέπει να λαμβάνεται υπόψη για τις σχέσεις του 
καταναλωτή με τον αντιπρόσωπο, όταν υπάρχει αντι¬ 
πρόσωπος, 

γγ. αν οι επαγγελματικές επαφές του καταναλωτή έγι¬ 
ναν με άλλον επαγγελματία πλην του προμηθευτή, την 
ταυτότητα του εν λόγω επαγγελματία, την ιδιότητα με 
την οποία ενεργεί έναντι του καταναλωτή και τη διεύ¬ 
θυνση που πρέπει να λαμβάνεται υπόψη για τις σχέσεις 
μεταξύ του καταναλωτή και του επαγγελματία, 
δδ. όταν ο προμηθευτής είναι καταχωρημένος σε 
εμπορικό ή αντίστοιχο δημόσιο Μητρώο, το εμπορικό 
Μητρώο στο οποίο είναι εγγεγραμμένος ο προμηθευ¬ 
τής και τον αριθμό καταχώρισής του ή ισοδύναμο μέσο 
αναγνώρισης στο εν λόγω Μητρώο, 
εε. όταν η δραστηριότητα του προμηθευτή υπόκειται 
σε καθεστώς έγκρισης, τα στοιχεία της αρμόδιας επο- 
πτεύουσας αρχής. 

β. Πληροφορίες που αφορούν τη χρηματοοικονομική 
υπηρεσία: 

αα. περιγραφή των κυριότερων χαρακτηριστικών στοι¬ 
χείων της χρηματοοικονομικής υπηρεσίας, 
ββ. το συνολικό τίμημα που πρέπει να πληρώσει ο 
καταναλωτής στον προμηθευτή για τη χρηματοοικο¬ 
νομική υπηρεσία, συμπεριλαμβανομένων όλων των 
συναφών τελών, επιβαρύνσεων και δαπανών και όλων 
των φόρων που εισπράττονται μέσω του προμηθευτή, 
ή, αν δεν μπορεί να προσδιοριστεί το ακριβές τίμημα, 
τη βάση υπολογισμού του, κατά τρόπο ώστε να μπορεί 
νατό ελέγξει ο καταναλωτής, 
γγ. εφόσον συντρέχει περίπτωση, προειδοποίηση η 
οποία αναφέρει ότι η χρηματοοικονομική υπηρεσία συν¬ 
δέεται με τίτλους που συνεπάγονται ειδικούς κινδύνους 
συνδεόμενους μετά ειδικά χαρακτηριστικά ή τις πράξεις 
που πρέπει να εκτελεστούν ή των οποίων η τιμή εξαρ- 
τάται από τις διακυμάνσεις στις κεφαλαιαγορές επί των 
οποίων ο προμηθευτής δεν έχει καμία επίδραση, καθώς 
και ότι οι αποδόσεις του παρελθόντος δεν αποτελούν 
δείκτη για τις μελλοντικές αποδόσεις, 
δδ. μνεία της ενδεχόμενης ύπαρξης άλλων φόρων ή/ 
και δαπανών που δεν εισπράττονται μέσω του προμη¬ 
θευτή ούτε χρεώνονται από αυτόν, 
εε. τους τυχόν χρονικούς περιορισμούς της ισχύος των 
παρεχόμενων πληροφοριών, 
στστ. τις ρυθμίσεις σχετικά με την πληρωμή και την 
εκτέλεση, 

ζζ. το τυχόν ειδικό επιπλέον κόστος που συνεπάγεται 
για τον καταναλωτή η χρήση των μέσων επικοινωνίας 
από απόσταση, εάν αυτό το επιπλέον κόστος χρεώνεται. 

γ. Πληροφορίες που αφορούν τη σύμβαση χρηματο¬ 
οικονομικών υπηρεσιών από απόσταση: 

αα. την ύπαρξη ή μη δικαιώματος υπαναχώρησης, 
όπως προβλέπεται στην παρ. 5 του παρόντος άρθρου 
και, αν υφίσταται το δικαίωμα αυτό, τη διάρκεια και τις 
προϋποθέσεις άσκησής του, συμπεριλαμβανομένων των 
πληροφοριών για το ποσό που ενδέχεται να υποχρεωθεί 
να πληρώσει ο καταναλωτής σύμφωνα με την περίπτ. 
β' της παρ. 6 του παρόντος άρθρου, καθώς επίσης και 
τις συνέπειες της μη άσκησης αυτού του δικαιώματος, 
ββ. την ελάχιστη διάρκεια της σύμβασης χρηματοοι¬ 
κονομικών υπηρεσιών από απόσταση, εάν πρόκειται για 
σύμβαση παροχής χρηματοοικονομικών υπηρεσιών σε 
μόνιμη ή περιοδική βάση, 


γγ. πληροφορίες σχετικά με τα δικαιώματα που μπο¬ 
ρεί να έχουν τα μέρη να προκαλέσουν την πρόωρη ή 
μονομερή λύση της σύμβασης χρηματοοικονομικών 
υπηρεσιών από απόσταση σύμφωνα με τους όρους της 
σύμβασης αυτής, συμπεριλαμβανομένων των σχετικών 
κυρώσεων που προβλέπονται στις περιπτώσεις αυτές 
από τη σύμβαση, 

δδ. πρακτικές οδηγίες για την άσκηση του δικαιώματος 
υπαναχώρησης και υπόδειγμα δήλωσης υπαναχώρησης, 
όπου να αναγράφεται, μεταξύ άλλων, η διεύθυνση στην 
οποία πρέπει να απευθύνεται η δήλωση υπαναχώρησης, 
εε. το κράτος μέλος ή τα κράτη μέλη, στη νομοθεσία 
των οποίων βασίζεται ο προμηθευτής για τη δημιουργία 
σχέσεων με τον καταναλωτή πριν από τη σύναψη της 
σύμβασης χρηματοοικονομικών υπηρεσιών από από¬ 
σταση, 

στστ. οποιαδήποτε συμβατική ρήτρα σχετικά με το 
δίκαιο που εφαρμόζεται στη σύμβαση χρηματοοικο¬ 
νομικών υπηρεσιών από απόσταση ή και το αρμόδιο 
δικαστήριο, 

ζζ. τη γλώσσα ή τις γλώσσες στις οποίες δ ιατυπώνονται 
οι όροι της σύμβασης και η αναφερόμενη στην παρού¬ 
σα παράγραφο εκ των προτέρων πληροφόρηση, καθώς 
και τη γλώσσα ή τις γλώσσες στις οποίες ο προμηθευ¬ 
τής, σε συμφωνία με τον καταναλωτή, αναλαμβάνει την 
υποχρέωση να επικοινωνεί κατά τη διάρκεια ισχύος της 
σύμβασης. 

δ. Πληροφορίες που αφορούν την προσφυγή: 
αα. την ύπαρξη μηχανισμών εξωδικαστικής επίλυσης 
διαφορών, όπως ο Συνήγορος του Καταναλωτή, σύμφω¬ 
να με την υπ'αριθμ. 70330/2015 (Β' 1421) κοινή υπουρ¬ 
γική απόφαση, στους οποίους έχει πρόσβαση ο κατα¬ 
ναλωτής που είναι συμβαλλόμενος στην από απόσταση 
σύμβαση και τον τρόπο με τον οποίο έχει πρόσβαση ο 
καταναλωτής, 

ββ. την ύπαρξη κεφαλαίων εγγύησης ή άλλων ρυθμί¬ 
σεων για την παροχή αποζημιώσεων, που δεν καλύπτο¬ 
νται από συστήματα εγγύησης καταθέσεων, σύμφωνα 
με το ν. 2832/2000 (Α' 141) και αποζημίωσης των επεν¬ 
δυτών, σύμφωνα με τον ν. 2533/1997 (Α' 228). 

Β. Στην περίπτωση τηλεφωνικών επικοινωνιών, οι 
οποίες ηχογραφούνται υποχρεωτικά, σύμφωνα με τις 
διατάξεις του αρ. 18 του ν. 3340/2005 (Α' 112) και του 
ν. 3471/2006 (Α' 133), πρέπει να δηλώνεται σαφώς, στην 
αρχή οποιοσδήποτε συνομιλίας με τον καταναλωτή, ότι 
αυτή μαγνητοφωνείται, η ταυτότητα του προμηθευτή και 
ο εμπορικός σκοπός του τηλεφωνήματος. 

Επιπρόσθετα, εφόσον συγκατατίθεται ρητά ο κατα¬ 
ναλωτής, είναι υποχρεωτική η παροχή σε αυτόν των 
ακόλουθων πληροφοριών που αφορούν: 

α. στην ταυτότητα του προσώπου που έρχεται σε επα¬ 
φή με τον καταναλωτή και στη σχέση του με τον προ¬ 
μηθευτή, 

β. στην περιγραφή των κυριότερων στοιχείων της χρη¬ 
ματοοικονομικής υπηρεσίας, 
γ. στο συνολικό τίμημα που πρέπει να πληρώσει ο κα¬ 
ταναλωτής στον προμηθευτή για τη χρηματοοικονομική 
υπηρεσία, συμπεριλαμβανομένων όλων των φόρων που 
εισπράττονται μέσω του προμηθευτή ή αν δεν μπορεί 

να προσδιοριστεί το ακριβέςτίμημα, στη βάση υπολογι¬ 
σμού του, κατά τρόπον που επιτρέπει στον καταναλωτή 
να το ελέγξει, 

δ. στην ενδεχόμενη ύπαρξη άλλων φόρων ή και δαπα¬ 
νών που δεν εισπράττονται μέσω του προμηθευτή ούτε 
χρεώνονται από αυτόν, 

ε. στην ύπαρξη ή μη δικαιώματος υπαναχώρησης, 
όπως προβλέπεται στην παρ. 5 του παρόντος άρθρου 
και, αν υφίσταται το δικαίωμα αυτό, τη διάρκεια και τις 
προϋποθέσεις άσκησής του, συμπεριλαμβανομένων των 
πληροφοριών για το ποσό που ενδέχεται να υποχρεωθεί 
να πληρώσει ο καταναλωτής σύμφωνα με την περίπτ. β' 
της παρ. 6 του παρόντος άρθρου. 

Ο προμηθευτής οφείλει να πληροφορεί τον κατανα¬ 
λωτή ότι, ύστερα από αίτημα του, μπορεί να λάβει και 
άλλες πληροφορίες, καθώς και να ενημερωθεί για τη 
φύση των πληροφοριών αυτών. Σε κάθε περίπτωση, ο 
προμηθευτής του παρέχει όλες τις πληροφορίες, όταν 
εκτελεί τις υποχρεώσεις του σύμφωνα με την παρ. 4 του 
παρόντος άρθρου. 

Γ. Οι πληροφορίες σχετικά με συμβατικές υποχρεώσεις, 
οι οποίες πρέπει να ανακοινώνονται στον καταναλωτή 
κατά την περίοδο πριν από τη σύναψη της σύμβασης, 
πρέπει να είναι σύμφωνες με τις συμβατικές υποχρεώ¬ 
σεις που θα απέρρεαν από τη νομοθεσία που θα εφαρ¬ 
μοζόταν κατά τεκμήριο στη σύμβαση από απόσταση, 
αν η τελευταία είχε συναφθεί. 

Δ. Σύμβαση χρηματοοικονομικών υπηρεσιών από 
απόσταση είναι άκυρη υπέρ του καταναλωτή, αν, πριν 
από τη σύναψή της, αυτός δεν ενημερώθηκε, με τα μέσα 
και τον τρόπο που προβλέπονται στο παρόν άρθρο για 
τα στοιχεία τα οποία ορίζονται στις υποπαρ. Α και Β της 
παρ. 2 του παρόντος άρθρου. 

3. Απαιτήσεις εκ των προτέρων πληροφόρησης, πέραν 
αυτών της υποπαρ. Α της παρ. 2 του παρόντος άρθρου, οι 
οποίες απορρέουν από ειδικές διατάξεις της ενωσιακής 
νομοθεσίας που διέπουν τις χρηματοοικονομικές υπη¬ 
ρεσίες, εξακολουθούν να ισχύουν. Η Γενική Γραμματεία 
Εμπορίου και Προστασίας Καταναλωτή κοινοποιεί τις 
εθνικές διατάξεις σχετικά με τις απαιτήσεις εκ των προ¬ 
τέρων πληροφόρησης στην Ευρωπαϊκή Επιτροπή. Οι 
προμηθευτές υποχρεούνται να διαβιβάζουν αμελλητί 
στη Γενική Γραμματεία Εμπορίου και Προστασίας Κατα¬ 
ναλωτή τους σχετικούς τύπους συμβάσεων, περιλαμβα- 
νομένων και των γενικών όρων συναλλαγών. 

4. Γνωστοποίηση των συμβατικών όρων: 

α. Η σύμβαση χρηματοοικονομικών υπηρεσιών από 
απόσταση είναι άκυρη υπέρ του καταναλωτή, αν αυτός 
δεν λάβει εγκαίρως, και, σε κάθε περίπτωση, πριν από τη 
δέσμευσή του από τη σύμβαση αυτή, όλουςτους όρους 
της, συμπεριλαμβανομένων των πληροφοριών που ανα- 
φέρονται στις υποπαρ. Α και Β της παρ. 2 και στην παρ. 
3 του παρόντος άρθρου, εγγράφως ή με άλλο σταθερό 
μέσο στο οποίο έχει πρόσβαση. 

β. Ο προμηθευτής εκπληρώνει την υποχρέωση που 
προβλέπεται στην περίπτ. α' της παρούσας παραγράφου 
αμέσως μετά τη σύναψη της σύμβασης από απόσταση, 
αν αυτή έχει συναφθεί ύστερα από αίτημα του κατα¬ 
ναλωτή με τη χρησιμοποίηση μέσου επικοινωνίας από 


απόσταση το οποίο δεν επιτρέπει να ανακοινωθούν οι 
συμβατικοί όροι και οι πληροφορίες σύμφωνα με την 
περίπτ. α' της παρούσας παραγράφου. 

γ. Σε κάθε περίπτωση, συμβατικοί όροι που δεν γνω¬ 
στοποιήθηκαν κατά τα οριζόμενα στις περίπτ. α' και 
β' της παρούσας παραγράφου στον καταναλωτή δεν 
τον δεσμεύουν, έστω και αν δεν αποτελούν κρίσιμους 
παράγοντες για τη διαμόρφωση της δικαιοπρακτικής 
βούλησής του. 

δ. Όσο διαρκεί η συμβατική σχέση, ο καταναλωτής 
δικαιούται, ύστερα από αίτημά του, να λαμβάνει τους 
συμβατικούς όρους εγγράφως. Επιπλέον, ο καταναλωτής 
δικαιούται να αλλάζει το χρησιμοποιούμενο μέσο επικοι¬ 
νωνίας από απόσταση, εκτός αν αυτό είναι ασυμβίβαστο 
με τη συναφθείσα σύμβαση από απόσταση ή με τη φύση 
της παρεχόμενης χρηματοοικονομικής υπηρεσίας. 

5. Δικαίωμα υπαναχώρησης: 

α. Σε κάθε σύμβαση από απόσταση, ο καταναλωτής 
έχει το δικαίωμα να υπαναχωρήσει μέσα σε δεκατέσσε¬ 
ρις (14) ημερολογιακές ημέρες, χωρίς καμία ποινή και 
χωρίς να αναφέρει αιτιολογία. 

Η προθεσμία αυτή παρατείνεται σε τριάντα (30) ημε¬ 
ρολογιακές ημέρες προκειμένου περί συμβάσεων από 
απόσταση με αντικείμενο ασφαλίσεις ζωής, όπως αυτές 
ρυθμίζονται στο άρθρο 5 του ν. 4364/2016 (Α' 13), καθώς 
και στις συνταξιοδοτικές ασφαλίσεις. 

Για την άσκηση του δικαιώματος αυτού η προθεσμία 
αρχίζει: 

αα. είτε από την ημέρα σύναψης της σύμβασης από 
απόσταση, εκτός αν πρόκειται για ασφαλίσεις ζωής, για 
τις οποίες η προθεσμία αρχίζει την ημέρα που ο κατανα¬ 
λωτής πληροφορήθηκε τη σύναψη της σύμβασης από 
απόσταση, 

ββ. είτε από την ημέρα που ο καταναλωτής παρέλαβε 
τους συμβατικούς όρους και τις πληροφορίες, σύμφωνα 
με τις περίπτ. α' και β' της παρ. 4 του παρόντος άρθρου,, 
εφόσον αυτή η τελευταία ημερομηνία είναι μεταγενέ¬ 
στερη από την αναφερόμενη στην υποπερίπτ. αα' της 
παρούσας παραγράφου. 

β.Το δικαίωμα υπαναχώρησης δεν ασκείται: 

αα. σε χρηματοοικονομικές υπηρεσίες η τιμή των οποί¬ 
ων εξαρτάται από διακυμάνσεις της κεφαλαιαγοράς επί 
των οποίων ο προμηθευτής δεν έχει καμία επίδραση και 
μπορεί να επέλθουν κατά τη διάρκεια της προθεσμίας 
υπαναχώρησης, όπως υπηρεσίες που αφορούν: πράξεις 
συναλλάγματος, τίτλους της χρηματαγοράς, διαπραγ¬ 
ματεύσιμους τίτλους, μερίδια οργανισμών συλλογικών 
επενδύσεων, προθεσμιακές χρηματοοικονομικές συμ¬ 
βάσεις (ίυΐϋΓθ5), συμπεριλαμβανομένων των ισοδυνά¬ 
μων τίτλων που παρέχουν δικαίωμα εκκαθάρισης τοις 
μετρητοίς, προθεσμιακά συμβόλαια επιτοκίου (ΓΚΑ), 
συμβάσεις ανταλλαγής (5νν3ρ5) με αντικείμενο επιτόκιο 
ή συνάλλαγμα ή συνδεόμενες με μετοχές ή με δείκτη 
μετοχών (θηυίΐγ 5\Λ/3ρ5),προαιρέσεις (ορΐίοη5) αγοράς ή 
πώλησης οιουδήποτε τίτλου από τους αναφερόμενους 
στην παρούσα περίπτωση, συμπεριλαμβανομένων των 
ισοδυνάμων τίτλων που παρέχουν δικαίωμα εκκαθαρί- 
σεως τοις μετρητοίς. 

Συμπεριλαμβάνονται, ιδίως, στην κατηγορία αυτή οι 
προαιρέσεις συναλλάγματος και επιτοκίων. 




Τεύχος Β' 40/17.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


357 


ββ. σε ασφαλιστήρια συμβόλαια ταξιδιών και απο¬ 
σκευών ή παρόμοια βραχυπρόθεσμα ασφαλιστήρια 
συμβόλαια με διάρκεια μικρότερη του ενός (1) μηνάς, 
γγ. στις συμβάσεις των οποίων η εκτέλεση έχει ολο¬ 
κληρωθεί πλήρως και από τα δύο μέρη με ρητή αίτηση 
του καταναλωτή προτού ασκήσει ο καταναλωτής το δι¬ 
καίωμα υπαναχώρησης. 

γ. Ο καταναλωτής ασκεί το δικαίωμα υπαναχώρησης 
με σχετική δήλωσή του, σύμφωνα με τις πρακτικές οδη¬ 
γίες που του έχουν δοθεί κατά την υποπερίπτ. δδ', της 
περίπτ. γ' της υποπαρ. Α της παρ. 2 του παρόντος άρ¬ 
θρου, πριν από την εκπνοή της ανωτέρω προθεσμίας 
που ορίζεται στην περίπτ. α' της παρούσας παραγράφου, 
εγγράφως ή με άλλο σταθερό μέσο το οποίο τίθεται στη 
διάθεση του αποδέκτη και στο οποίο αυτός έχει πρό¬ 
σβαση. Η προθεσμία θεωρείται ότι έχει τηρηθεί εφόσον 
η κοινοποίηση της δήλωσης υπαναχώρησης αποσταλεί 
πριν από την εκπνοή της προθεσμίας. 

δ. Οι περίπτ. α' έως γ' της παρούσας παραγράφου δεν 
εφαρμόζονται στις πιστωτικές συμφωνίες που καταγ¬ 
γέλλονται δυνάμει των άρθρων 3ια και 4γ και της παρ. 2 
του άρθρου 11 της υπ'αριθμ. Ζ1 -130/11 (Β' 295) κοινής 
υπουργικής απόφασης. 

ε. Αν με τη σύμβαση από απόσταση μίας χρηματο¬ 
οικονομικής υπηρεσίας συνδέεται άλλη σύμβαση από 
απόσταση η οποία είναι σχετική με χρηματοοικονομικές 
υπηρεσίες που παρέχονται από τον προμηθευτή ή από 
τρίτο δυνάμει συμφωνίας του τρίτου με τον προμηθευ¬ 
τή, η πρόσθετη αυτή σύμβαση καταγγέλλεται από τον 
καταναλωτή, αζημίως, όταν αυτός ασκήσει το δικαίωμα 
υπαναχώρησης σύμφωνα με τις προϋποθέσεις που κα¬ 
θορίζονται στην περίπτ. α' της παρούσας παραγράφου. 

στ. Οι διατάξεις της παρούσας παραγράφου δεν θίγουν 
τις ισχύουσες νομοθετικές διατάξεις που διέπουν την 
καταγγελία, τη διακοπή ή το μη εκτελεστό συμβάσεως 
από απόσταση ή το δικαίωμα του καταναλωτή να εκ¬ 
πληρώσει τις συμβατικές του υποχρεώσεις πριν από την 
ημερομηνία που ορίζεται στη σύμβαση από απόσταση. 
Οι διατάξεις αυτές ισχύουν ανεξάρτητα από τους όρους 
και τα νομικά αποτελέσματα της λύσεως της σύμβασης. 

6. Πληρωμή για υπηρεσία που έχει παρασχεθεί πριν 
από την υπαναχώρηση: 

α. Η εκπλήρωση της σύμβασης χρηματοοικονομικών 
υπηρεσιών από απόσταση αρχίζει μόνο μετά από γρα¬ 
πτή δήλωση του καταναλωτή, με την οποία παρέχεται 
η σχετική συναίνεσή του. 

β. Αν ο καταναλωτής ασκήσει το δικαίωμα υπανα¬ 
χώρησης που προβλέπεται στην περίπτ. α' της παρ. 5 
του παρόντος άρθρου, υποχρεούται να πληρώσει απο¬ 
κλειστικά, το συντομότερο δυνατόν, το τίμημα για τη 
χρηματοοικονομική υπηρεσία που του έχει παράσχει ο 
προμηθευτής σύμφωνα με τη σύμβαση από απόσταση. 
Το πληρωτέο ποσό δεν μπορεί: 

αα. να υπερβαίνει ποσό ανάλογο με την έκταση της 
υπηρεσίας που ήδη παρασχέθηκε, σε σχέση με το σύ¬ 
νολο των παροχών που προβλέπει η σύμβαση από από¬ 
σταση, 

ββ. σε καμία περίπτωση να είναι τέτοιο που να μπορεί 
να εκληφθεί ως ποινή. 


γ. Ο προμηθευτής δεν μπορεί να απαιτήσει από τον 
καταναλωτή να καταβάλει οποιοδήποτε ποσό σύμφωνα 
με την περίπτ. β' της παρούσας παραγράφου εκτός αν 
μπορεί να αποδείξει ότι ο καταναλωτής είχε δεόντως 
ενημερωθεί για το πληρωτέο ποσό, σύμφωνα με την 
υποπερίπτ. αα' της περίπτ. γ' της υποπαρ. Α της παρ. 2 
του παρόντος άρθρου. Ο προμηθευτής δεν μπορεί σε 
καμία περίπτωση να απαιτήσει την πληρωμή αυτή, αν 
έχει αρχίσει να εκτελεί τη σύμβαση πριν από την εκπνοή 
της προθεσμίας υπαναχώρησης, που ορίζεται στην πε¬ 
ρίπτ. α' της παρ. 6 του παρόντος, χωρίς προηγούμενη 
σχετική γραπτή δήλωση του καταναλωτή. 

δ. Ο προμηθευτής υποχρεούται να επιστρέφει στον κα¬ 
ταναλωτή, το ταχύτερο δυνατόν και το αργότερο εντός 
τριάντα (30) ημερολογιακών ημερών, οποιοδήποτε ποσό 
έχει λάβει από αυτόν σύμφωνα με τη σύμβαση χρημα¬ 
τοοικονομικών υπηρεσιών από απόσταση, με εξαίρεση 
το ποσό που αναφέρεται στην περίπτ. β' της παρούσας 
παραγράφου. Η προθεσμία αρχίζει από την ημέρα που 
ο προμηθευτής έλαβε τη δήλωση υπαναχώρησης. 

ε. Ο καταναλωτής επιστρέφει στον προμηθευτή, το 
ταχύτερο δυνατόν και το αργότερο εντός τριάντα (30) 
ημερολογιακών ημερών, οποιοδήποτε χρηματικό ποσό 
ή προϊόν έχει λάβει από αυτόν. Η προθεσμία αρχίζει από 
την ημέρα κατά την οποία ο καταναλωτής απέστειλε τη 
δήλωση υπαναχώρησης. 

7. Μη αιτηθείσες υπηρεσίες: 

Απαγορεύεται η παροχή στον καταναλωτή χρημα¬ 
τοοικονομικών υπηρεσιών από απόσταση χωρίς προ¬ 
ηγούμενο σχετικό αίτημά του, όταν καλείται να τις απο¬ 
κτήσει έναντι άμεσης ή μεταγενέστερης πληρωμής. Αν 
η παροχή των υπηρεσιών αυτών πραγματοποιηθεί, ο 
καταναλωτής απαλλάσσεται από κάθε υποχρέωση και 
δεν οφείλει οποιοδήποτε τίμημα, εκτός αν η παροχή 
υπηρεσιών οφείλεται σε προφανές λάθος, οπότε ο κα¬ 
ταναλωτής θέτει την υπηρεσία, εφόσον η φύση της το 
επιτρέπει, για εύλογο χρόνο στη διάθεση του προμη¬ 
θευτή. Η μη απάντηση του καταναλωτή δεν συνιστά σε 
καμία περίπτωση συναίνεσή του. 

8. Αυτόκλητη επικοινωνία: 

α. Η χρησιμοποίηση των τεχνικών επικοινωνίας πρέπει 
να γίνεται κατά τέτοιο τρόπο, ώστε να μην προσβάλλεται 
η ιδιωτική ζωή του καταναλωτή. 

β. Ειδικότερα, για μη ζητηθείσα επικοινωνία εφαρμό¬ 
ζονται οι διατάξεις του άρθρου 11 του ν. 3471/2006. 

9. Κυρώσεις: 

Ανεξάρτητα από την επιβολή των κυρώσεων των 
παρ. 2 και 3 του άρθρου 13α του παρόντος νόμου, ο 
καταναλωτής μπορεί να καταγγείλει τη σύμβαση χρημα¬ 
τοοικονομικών υπηρεσιών από απόσταση οποτεδήποτε, 
χωρίς έξοδα και ποινές όταν ο προμηθευτής δεν τηρεί 
τις διατάξεις του παρόντος άρθρου. 

10. Αναγκαστικός χαρακτήραςτου παρόντος άρθρου: 

Ρήτρες με τις οποίες ο καταναλωτής παραιτείται από 

την άσκηση των δικαιωμάτων που προβλέπονται στο 
παρόν άρθρο ή ο προμηθευτής απαλλάσσεται των ευ¬ 
θυνών που απορρέουν από το άρθρο αυτό είναι άκυρες. 

11. Το βάρος της απόδειξης: 

α. Με την επιφύλαξη της περίπτ. γ' της παρ. 6 του 
παρόντος άρθρου, το βάρος απόδειξης σχετικά με την 




358 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'40/17.01.2018 


τήρηση των υποχρεώσεων πληροφόρησης του κατα¬ 
ναλωτή από τον προμηθευτή, καθώς και τη γραπτή 
δήλωση του καταναλωτή για τη σύναψη της σύμβασης 
και, εφόσον συντρέχει περίπτωση, για την εκτέλεσή της, 
φέρει ο προμηθευτής. 

β. Συμβατική ρήτρα η οποία προβλέπει ότι το βάρος 
της απόδειξης για την τήρηση, εκ μέρους του προμηθευ¬ 
τή, του συνόλου ή μέρους των υποχρεώσεών του κατά 
τις διατάξεις του παρόντος άρθρου, φέρει ο καταναλω¬ 
τής, θεωρείται άκυρη ως καταχρηστική. 

ΜΕΡΟΣ ΤΕΤΑΡΤΟ¬ 
ΠΩΛΗΣΗ ΚΑΤΑΝΑΛΩΤΙΚΩΝ ΠΡΟΪΟΝΤΩΝ 
ΚΑΙ ΕΓΓΥΗΣΕΙΣ 
Άρθρο 5 

Ευθύνη κατά την πώληση 
καταναλωτικών αγαθών (νόμιμη εγγύηση) 

1. Σε κάθε πώληση ο πωλητής υποχρεούται να πα- 
ραδώσει στον καταναλωτή τα αγαθά με τις συνομολο- 
γημένες ιδιότητες και χωρίς πραγματικά ελαττώματα, 
σύμφωνα με τα άρθρα 534επ. του Αστικού Κώδικα. 

2. Σε περίπτωση πώλησης μεταχειρισμένων αγαθών, 
ο πωλητής και ο καταναλωτής μπορούν να συμφωνή¬ 
σουν μικρότερη χρονική περίοδο για την παραγραφή 
της ευθύνης του πωλητή από αυτή που προβλέπεται στο 
άρθρο 554 του Αστικού Κώδικα. Σε κάθε περίπτωση, η 
περίοδος αυτή δεν μπορεί να είναι μικρότερη του ενός 
(1) έτους. 

3. Παραίτηση του καταναλωτή από την προστασία του 
πριν από την εμφάνιση του ελαττώματος ή της έλλειψης 
της συνομολογημένης ιδιότητας είναι άκυρη. 

Άρθρο 5α 
Εμπορική εγγύηση 

1. Κάθε πωλητής ή παραγωγός μπορεί να παρέχει 
εμπορική εγγύηση, η οποία συνίσταται στην ανάληψη 
από μέρους του κάθε μορφής υποχρέωσης έναντι του 
καταναλωτή, επιπλέον της νόμιμης εγγύησης, για επι¬ 
στροφή του καταβληθέντοςτιμήματος, αντικατάσταση, 
επισκευή ή φροντίδα με οποιονδήποτε τρόπο του κατα¬ 
ναλωτικού αγαθού, χωρίς επιπλέον επιβάρυνση, αν αυτό 
δεν ανταποκρίνεται στα χαρακτηριστικά που αναφέρο- 
νται στη δήλωση εγγύησης ή στη σχετική διαφήμιση. 

2. Ο πωλητής ή παραγωγός παρέχει την εγγύηση της 
προηγούμενης παραγράφου εγγράφως ή πάνω σε άλλο 
σταθερό μέσο αποτύπωσης το οποίο είναι διαθέσιμο και 
προσιτό στον καταναλωτή. Η εγγύηση περιλαμβάνει, με 
απλή, ευανάγνωστη και κατανοητή διατύπωση στην ελλη¬ 
νική γλώσσα, τουλάχιστον την επωνυμία και τη διεύθυνση 
του εγγυητή, το αγαθό στο οποίο αναφέρεται η εγγύηση, 
το ακριβές περιεχόμενό της, τη διάρκεια και την έκταση 
της εδαφικής της ισχύος. Στην εγγύηση αυτή δηλώνονται 
με σαφήνεια και πληρότητα τα δικαιώματα του καταναλω¬ 
τή και διευκρινίζεται ότι τα δικαιώματα αυτά δεν θίγονται 
από την εμπορική εγγύηση. Η εγγύηση πρέπει να είναι 
σύμφωνη με τους κανόνες της καλής πίστης και να μην 
αναιρείται από υπερβολικές ρήτρες εξαιρέσεων. 

3. Η παράβαση των διατάξεων της προηγούμενης πα¬ 
ραγράφου δεν θίγει το κύρος της εγγύησης, την οποία 


ο καταναλωτής μπορεί να επικαλεσθεί και να απαιτήσει 
την τήρησή της. Όταν για διαρκή καταναλωτικά αγαθά 
με εκτιμώμενη πιθανή διάρκεια ζωής άνω των δύο (2) 
ετών δεν παρέχεται εμπορική εγγύηση, ο πωλητής το 
γνωστοποιεί στον καταναλωτή με οποιονδήποτε πρό¬ 
σφορο τρόπο εγγράφως ή πάνω σε σταθερό μέσο πριν 
από την πώληση και ταυτόχρονα γνωστοποιεί με τον ίδιο 
τρόπο ότι σε κάθε περίπτωση ισχύουν τα δικαιώματα του 
καταναλωτή από τη διετή νόμιμη εγγύηση, όπως αυτά 
εξειδικεύονται στο άρθρο 5 του παρόντος νόμου και στα 
άρθρα 534 επ. του Αστικού Κώδικα. Η πιθανή διάρκεια 
ζωής του αγαθού είναι ο εύλογα αναμενόμενος χρόνος 
κατά τον οποίο μπορεί να χρησιμοποιείται σύμφωνα 
με τον προορισμό του, έστω και έπειτα από επισκευή 
ή αντικατάσταση ανταλλακτικών, μέχρις ότου η φθορά 
από την τακτική χρήση καταστήσει το προϊόν άχρηστο 
ή την περαιτέρω χρήση του οικονομικά ασύμφορη. Ο 
πωλητής φέρει το βάρος απόδειξης ότι έλαβε χώρα η 
ενημέρωση αυτή. 

4. Σε περίπτωση αντικατάστασης του αγαθού ή ανταλ¬ 
λακτικού του, η εμπορική εγγύηση αυτόματα ανανεώ¬ 
νεται για όλη τη διάρκεια της ως προς το νέο αγαθό ή 
ανταλλακτικό, εκτός αν σε αυτή ορίζεται διαφορετικά. 
Αν κατά τη διάρκεια ισχύος της εμπορικής εγγύησης, 
η οποία παρέχει επισκευή καταναλωτικού αγαθού, το 
αγαθό εμφανίσει κάποιο ελάττωμα και ο απαιτούμενος 
χρόνος επισκευής του υπερβαίνει τις δεκαπέντε (15) 
εργάσιμες ημέρες, ο καταναλωτής δικαιούται να ζητή¬ 
σει την προσωρινή αντικατάστασή του για όσο χρόνο 
διαρκεί η επισκευή. 

Άρθρο 5β 

Οδηγίες χρήσης και τεχνική υποστήριξη 
μετά την πώληση 

1.0 παραγωγός οφείλει να παρέχει στον καταναλωτή 
σαφείς και πλήρεις οδηγίες για τη χρήση, τη διατήρη¬ 
ση, τη συντήρηση και την πλήρη αξιοποίηση του αγα¬ 
θού κατά τη χρήση και τη διατήρησή του. Οι οδηγίες 
αυτές πρέπει να παρέχονται στην ελληνική γλώσσα ή 
με σύμβολα διεθνώς καθιερωμένα εγγράφως ή πάνω 
σε σταθερό μέσο αποτύπωσης, που είναι διαθέσιμο και 
προσιτό στον καταναλωτή. Από την εφαρμογή των προ¬ 
ηγούμενων εδαφίων εξαιρούνται τα προϊόντα που είναι 
απλά στην κατασκευή, τη χρήση και τη συντήρησή τους, 
εφόσον για τα προϊόντα αυτά δεν παρέχονται από τον 
κατασκευαστή οδηγίες σε οποιαδήποτε γλώσσα. 

2. Οι παραγωγοί και οι πωλητές καινούργιων διαρκών 
καταναλωτικών αγαθών εξασφαλίζουν στους καταναλω¬ 
τές τη συνεχή παροχή τεχνικών υπηρεσιών για τη συ¬ 
ντήρηση και την επισκευή τους, καθώς και την ευχερή 
προμήθεια ανταλλακτικών και άλλων αγαθών που απαι¬ 
τούνται για τη χρήση τους σύμφωνα με τον προορισμό 
τους, για χρονικό διάστημα τουλάχιστον δύο (2) ετών 
από την παράδοση του αγαθού. 

Άρθρο 6 

Ευθύνη του παραγωγού 
για ελαττωματικά προϊόντα 

1. Ο παραγωγός ευθύνεται για κάθε ζημία που οφεί¬ 
λεται σε ελάττωμα του προϊόντος του. 

2. Ως παραγωγός θεωρείται ο κατασκευαστής τελικού 
προϊόντος, πρώτης ύλης ή συστατικού, καθώς και κάθε 
πρόσωπο που εμφανίζεται ως παραγωγός του προϊόντος 
επιθέτοντας σε αυτό την επωνυμία, το σήμα ή άλλο δι¬ 
ακριτικό του γνώρισμα. Προϊόντα με την έννοια αυτού 
του άρθρου θεωρούνται και τα κινητά πράγματα που 
ενσωματώθηκαν ως συστατικά σε άλλα πράγματα κινη¬ 
τά ή ακίνητα. Προϊόντα θεωρούνται επίσης οι φυσικές 
δυνάμεις, ιδίως το ηλεκτρικό ρεύμα και η θερμότητα, 
εφόσον υπόκεινται σε εξουσίαση, όταν περιορίζονται 
σε ορισμένο χώρο. 

3. Όποιος εισάγει ένα προϊόν για πώληση, χρηματο¬ 
δοτική ή απλή μίσθωση ή άλλης μορφής διανομή στα 
πλαίσια της επαγγελματικής εμπορικής του δραστηριό¬ 
τητας ευθύνεται όπως ο παραγωγός. 

4. Όταν η ταυτότητα του παραγωγού είναι άγνωστη, 
κάθε προμηθευτής του προϊόντος θεωρείται για την 
εφαρμογή του νόμου αυτού παραγωγός, εκτός αν μέσα 
σε εύλογο χρόνο ενημερώσει τον καταναλωτή για την 
ταυτότητα του παραγωγού ή εκείνου που του προμή- 
θευσε το προϊόν. Το ίδιο ισχύει και για τον προμηθευτή 
προϊόντων εισαγωγής, όταν η ταυτότητα του εισαγωγέα 
είναι άγνωστη, έστω και αν η ταυτότητα του παραγωγού 
είναι γνωστή 

5. Ελαττωματικό, είναι το προϊόν το οποίο δεν παρέχει 
την προβλεπόμενη απόδοση σύμφωνα με τις προδια¬ 
γραφές του ή και την ευλόγως αναμενόμενη ασφάλεια 
εν όψει όλων των ειδικών συνθηκών και, ιδίως, της 
εξωτερικής εμφάνισής του, της αναμενόμενης χρησι¬ 
μοποίησής του και του χρόνου κατά τον οποίο τέθηκε 
σε κυκλοφορία. Δεν είναι ελαττωματικό ένα προϊόν για 
μόνο το λόγο ότι μεταγενέστερα τέθηκε σε κυκλοφορία 
άλλο τελειότερο. 

6. Στη ζημία της παραγράφου 1 περιλαμβάνεται: α) η 
ζημία λόγω θανάτου ή σωματικής βλάβης, β) η βλάβη ή 
η καταστροφή, εξαιτίαςτου ελαττωματικού προϊόντος, 
κάθε περιουσιακού στοιχείου του καταναλωτή, εκτός 
από το ίδιο το ελαττωματικό προϊόν, συμπεριλαμβανο¬ 
μένου και του δικαιώματος χρήσης των περιβαλλοντι¬ 
κών αγαθών, εφόσον η ζημία από τη βλάβη ή την κατα¬ 
στροφή τους υπερβαίνει το ποσό των πεντακοσίων (500) 
ευρώ και υπό την προϋπόθεση ότι, κατά τη φύση τους 
προορίζονταν και πραγματικά χρησιμοποιήθηκαν από 
το ζημιωθέντα για προσωπική του χρήση ή κατανάλωση. 

7. Χρηματική ικανοποίηση λόγω ηθικής βλάβης ή ψυ¬ 
χικής οδύνης οφείλεται και σε περίπτωση παράβασης 
των διατάξεων του παρόντος άρθρου. 

8.0 παραγωγός δεν ευθύνεται αν αποδείξει ότι: α) δεν 
έθεσε το προϊόν σε κυκλοφορία, 

β) το ελάττωμα δεν υπήρχε όταν το προϊόν τέθηκε σε 
κυκλοφορία, 

γ) δεν κατασκεύασε το προϊόν αποβλέποντας στη δι¬ 
ανομή του και δεν το διένειμε στα πλαίσια της επαγγελ¬ 
ματικής του δραστηριότητας, 

δ) το ελάττωμα οφείλεται στο γεγονός ότι το προϊόν 
κατασκευάστηκε σύμφωνα με κανόνες αναγκαστικού 
δικαίου, 

ε) όταν το προϊόν τέθηκε σε κυκλοφορία, το επίπεδο 
επιστημονικών και τεχνικών γνώσεων δεν επέτρεπε τη 
διαπίστωση του ελαττώματος. 


9. Ο παραγωγός συστατικού δεν ευθύνεται και αν 
αποδείξει ότι το ελάττωμα οφείλεται στο σχεδίασμά του 
προϊόντος στο οποίο το συστατικό έχει ενσωματωθεί ή 
στις οδηγίες που παρέσχε ο κατασκευαστής του προϊ¬ 
όντος, οπότε παραγωγός θεωρείται ο κατασκευαστής 
του προϊόντος στο οποίο ενσωματώθηκε το συστατικό. 

10. Εάν δύο ή περισσότερα πρόσωπα ευθύνονται για 
την ίδια ζημία, τα πρόσωπα αυτά υπέχουν εις ολόκλη¬ 
ρον ευθύνη έναντι του ζημιωθέντος και έχουν δικαίωμα 
αναγωγής μεταξύ τους ανάλογα με την συμμετοχή του 
καθενός στην επέλευση της ζημίας. 

11. Η ευθύνη του παραγωγού δεν μειώνεται αν η ζημία 
οφείλεται σωρευτικώς, τόσο σε ελάττωμα του προϊόντος, 
όσο και σε πράξη ή παράλειψη τρίτου, εκτός εάν συντρέ¬ 
χει πταίσμα του ζημιωθέντος ή προσώπου για το οποίο 
ευθύνεται ο ζημιωθείς. 

12. Κάθε συμφωνία περιορισμού ή απαλλαγής του 
παραγωγού από την ευθύνη του είναι άκυρη. 

13. Οι αξιώσεις κατά του παραγωγού για ζημίες παρα¬ 
γράφονται μετά τριετία αφότου ο ζημιωθείς πληροφορή- 
θηκε ή όφειλε να πληροφορηθεί τη ζημία, το ελάττωμα 
και την ταυτότητα του παραγωγού. Μετά δεκαετία από 
την κυκλοφορία του συγκεκριμένου προϊόντος επέρχε¬ 
ται απόσβεση των δικαιωμάτων του ζημιωθέντος κατά 
του παραγωγού. 

ΜΕΡΟΣ ΠΕΜΠΤΟ - 

ΥΓΕΙΑ ΚΑΤΑΝΑΛΩΤΩΝ ΚΑΙ ΑΣΦΑΛΕΙΑ 

ΚΑΤΑΝΑΛΩΤΙΚΩΝ ΑΓΑΘΩΝ 

Άρθρο 7 - 

Υγεία και ασφάλεια των καταναλωτών 

1. Για την εφαρμογή του παρόντος άρθρου ισχύουν οι 
ορισμοί του παραγωγού και του διανομέα όπως αυτοί 
ορίζονται στην υπ'αριθμ. Ζ3-2810/2004 (ΒΊ 885) κοινή 
υπουργική απόφαση. Οι παραγωγοί υποχρεούνται να 
διαθέτουν στην αγορά μόνο ασφαλή προϊόντα. 

2. Για την εφαρμογή του παρόντος άρθρου, προϊόν 
είναι κάθε προϊόν που προορίζεται για τους καταναλω¬ 
τές ή ενδέχεται, υπό ευλόγως προβλέψιμες συνθήκες, 
να χρησιμοποιηθεί από τους καταναλωτές, ακόμη και 
αν δεν προορίζεται για αυτούς και το οποίο παρέχεται 
ή διατίθεται στο πλαίσιο εμπορικής δραστηριότητας, 
έναντι τιμήματος ή δωρεάν, είτε είναι καινούργιες είτε 
μεταχειρισμένο ή ανασκευασμένο. Δεν αποτελούν προ¬ 
ϊόντα κατά την έννοια του προηγούμενου εδαφίου τα 
μεταχειρισμένα προϊόντα που διατίθενται ως αντίκες ή 
ως προϊόντα που πρέπει να επισκευαστούν ή να ανα¬ 
σκευαστούν πριν από τη χρήση τους, εφόσον ο προ¬ 
μηθευτής ενημερώνει σχετικώς το πρόσωπο στο οποίο 
προμηθεύει το προϊόν. 

3. Ασφαλές, θεωρείται το προϊόν το οποίο, υπό συνή¬ 
θεις ή ευλόγως προβλέψιμες συνθήκες χρήσης, συμπε- 
ριλαμβανομένης της διάρκειας της και της θέσης αυτού 
σε λειτουργία, της εγκατάστασής του και των αναγκών 
συντήρησής του, ή δεν παρουσιάζει κανένα κίνδυνο ή 
παρουσιάζει κινδύνους ήσσονος σημασίας, που είναι 
συνυφασμένοι με τη χρήση του προϊόντος και οι οποίοι 
θεωρούνται αποδεκτοί στο πλαίσιο ενός υψηλού βαθ¬ 
μού προστασίας της υγείας και της ασφάλειας των προ- 

σώπων, λαμβανομένων υπόψη, ιδίως, των ακόλουθων 
στοιχείων: 

α) των χαρακτηριστικών του προϊόντος και ιδίως της 
σύνθεσης, της συσκευασίας, των οδηγιών συναρμολό¬ 
γησης, της εγκατάστασης και της συντήρησής του, 
β) των επιπτώσεων που έχει το προϊόν σε άλλα προ¬ 
ϊόντα, εφόσον, ευλόγως, μπορεί να προβλεφθεί ότι το 
προϊόν αυτό θα χρησιμοποιηθεί μαζί με άλλα προϊόντα, 
γ) της παρουσίασης του προϊόντος, της επισήμανσής 
του, των προειδοποιήσεων κινδύνου και των οδηγιών 
χρήσης και διάθεσής του, καθώς και κάθε άλλης οδηγίας 
ή πληροφορίας σχετικής με το προϊόν, 
δ) των κατηγοριών καταναλωτών που εκτίθενται σε 
κίνδυνο λόγω της χρησιμοποίησης του προϊόντος, ιδίως 
των ανηλίκων και των ηλικιωμένων. 

4. Η δυνατότητα επίτευξης υψηλότερου βαθμού 
ασφάλειας ή προμήθειας άλλων προϊόντων, χαμηλό¬ 
τερης επικινδυνότητας, δεν συνιστά επαρκή λόγο για 
τον χαρακτηρισμό ενός προϊόντος ως μη ασφαλούς ή 
επικινδύνου. 

5. Οι παραγωγοί και οι διανομείς οφείλουν, όταν διαθέ¬ 
τουν τα προϊόντα τους, να συμμορφώνονται με τους κα¬ 
νόνες του κοινοτικού και ελληνικού δικαίου, τα πρότυπα 
που έχουν θεσπισθεί για την υγεία και την ασφάλεια των 
προσώπων, τις συστάσεις της Ευρωπαϊκής Επιτροπής για 
την αξιολόγηση της ασφάλειας προϊόντος, τους κώδικες 
ορθής πρακτικής και δεοντολογίας που ισχύουν σε ένα 
συγκεκριμένο τομέα και τις υφιστάμενες γνώσεις και τε¬ 
χνικές για την ασφάλεια, την οποία δικαιούνται ευλόγως 
να προσδοκούν οι καταναλωτές. 

Με απόφαση του Υπουργού Οικονομίας και Ανάπτυξης 
ή κοινή απόφαση αυτού και του κατά περίπτωση αρμό¬ 
διου υπουργού, καθορίζονται τα στοιχεία αναφοράς των 
προτύπων που ισχύουν στην Ελλάδα ανά κατηγορία προ¬ 
ϊόντων και κάθε ειδικότερο θέμα και σχετική λεπτομέρεια 
για την τήρηση της γενικής επιταγής ασφάλειαςτων προ¬ 
ϊόντων, κατά τις σχετικές διατάξεις της κοινής υπουργικής 
απόφασης υπ'αριθμ. Ζ3-2810/2004. Με όμοια απόφαση 
καθορίζονται οι διαδικασίες ελέγχου, δειγματοληψίας, 
εργαστηριακών εξετάσεων των προϊόντων και τα περιο¬ 
ριστικά μέτρα σχετικά με τη διάθεση αυτών, καταρτίζεται 
κατάλογος εργαστηρίων εξέτασης δειγμάτων και φορέων 
πιστοποίησης προϊόντων και ρυθμίζεται κάθε ειδικότερο 
θέμα και σχετική λεπτομέρεια. 

6. Προϊόντα τα οποία, όταν χρησιμοποιούνται σε συν¬ 
θήκες κανονικές ή δυνάμενες να προβλεφθούν, παρου¬ 
σιάζουν ή ενδέχεται να παρουσιάσουν σοβαρούς κινδύ¬ 
νους για την ασφάλεια και την υγεία των καταναλωτών, 
ανακαλούνται, αποσύρονται ή δεσμεύονται προληπτι- 
κώς από την, κατά περίπτωση, αρμόδια αρχή. Η διαδικα¬ 
σία, οι όροι και οι προϋποθέσεις ανάκλησης, απόσυρσης, 
διάθεσης υπό όρους, αποδέσμευσης, καταστροφής και 
γενικά η τύχη των προϊόντων αυτών και κάθε ειδικότερο 
θέμα και σχετική λεπτομέρεια, ρυθμίζονται με απόφαση 
του Υπουργού Ανάπτυξης ή κοινή απόφαση αυτού και 
του κατά περίπτωση αρμόδιου υπουργού. 

Τα μέτρα του προηγούμενου εδαφίου εφαρμόζονται 
και σε προϊόντα τα οποία, παρότι ανταποκρίνονται στα 
κριτήρια της γενικής επιταγής ασφαλείας κατά τις δια¬ 


τάξεις της κοινής υπουργικής απόφασης υπ' αριθμ. Ζ3- 
2810/2004, παρουσιάζουν σοβαρούς κινδύνους για την 
υγεία και ασφάλεια των καταναλωτών. 

7. Οι παραγωγοί, στο πλαίσιο της υποχρέωσης τους 
κατά την παράγραφο 1, οφείλουν: 

α) να παρέχουν στον καταναλωτή τις κατάλληλες πλη¬ 
ροφορίες στην ελληνική γλώσσα με τις οποίες μπορεί να 
αξιολογήσει τους εγγενείς κινδύνους που παρουσιάζει το 
προϊόν κατά τη διάρκεια της συνήθους ή ευλόγως προ¬ 
βλέψιμης χρήσης του, εφόσον οι κίνδυνοι αυτοί δεν γίνο¬ 
νται αμέσως αντιληπτοί χωρίς κατάλληλη προειδοποίηση, 

β) να λαμβάνουν τα κατάλληλα μέτρα, ανάλογα με 
τα χαρακτηριστικά των προϊόντων που προμηθεύουν, 
με σκοπό να ενημερώνονται οι καταναλωτές για τους 
κινδύνους που ενδεχομένως παρουσιάζουν τα προϊό¬ 
ντα τους και, εάν είναι αναγκαίο για την πρόληψη των 
κινδύνων, να προβαίνουν στις ενδεικνυόμενες ενέργειες, 
όπως στην επαρκή και αποτελεσματική προειδοποίηση 
των καταναλωτών, στην απόσυρση ή ανάκληση απάτην 
αγορά των προϊόντων, ή στην επιστροφή τους από τους 
καταναλωτές. Στις ενέργειες αυτές προβαίνουν, είτε αυ- 
τοβούλως, είτε μετά από αίτηση των αρμόδιων αρχών. 

Η ανάκληση των προϊόντων πραγματοποιείται εάν οι 
παραγωγοί την κρίνουν αναγκαία ή επιβάλλεται από την 
αρμόδια αρχή, εφόσον οι λοιπές ενέργειες δεν επαρκούν 
για την πρόληψη των ενδεχόμενων κινδύνων. 

8. Οι διανομείς, στο πλαίσιο των δραστηριοτήτων 
τους, υποχρεούνται να συμβάλλουν στην τήρηση των 
απαιτήσεων για τη διάθεση ασφαλών προϊόντων, κατα- 
βάλλοντος κάθε επιμέλεια, ιδίως παραλείποντας να προ¬ 
μηθεύουν προϊόντα, για τα οποία γνωρίζουν ή όφειλαν 
να γνωρίζουν, από τις πληροφορίες που διαθέτουν και 
την επαγγελματική τους πείρα, ότι δεν ανταποκρίνονται 
προς τις απαιτήσεις αυτές. 

Η απόδειξη της έλλειψης γνώσης βαρύνει τους δια¬ 
νομείς. 

Οι διανομείς οφείλουν να συμμετέχουν στην διαδι¬ 
κασία παρακολούθησης της ασφάλειας των προϊόντων 
που διατίθενται στην αγορά και να συνεργάζονται, για 
τον σκοπό αυτό, με τους παραγωγούς και τις αρμόδιες 
αρχές, διαβιβάζοντας ιδίως πληροφορίες σχετικά με τους 
κινδύνους των προϊόντων και παρέχοντας τα αναγκαία 
έγγραφα για τον εντοπισμό της προέλευσης αυτών. 

9. Οταν οι παραγωγοί και διανομείς γνωρίζουν ή οφεί¬ 
λουν να γνωρίζουν, από πληροφορίες που διαθέτουν 
και την επαγγελματική τους πείρα, ότι αγαθό που έχουν 
διαθέσει στην αγορά παρουσιάζει κινδύνους για τον 
καταναλωτή που είναι ασυμβίβαστοι με τις απαιτήσεις 
ασφάλειας, οφείλουν να ενημερώνουν αμελλητί τη Γενι¬ 
κή Γραμματεία Βιομηχανίαςτου Υπουργείου Οικονομίας 
και Ανάπτυξης και κάθε άλλη αρμόδια αρχή, για την πρό¬ 
ληψη των κινδύνων αυτών. 

10. Οι παραγωγοί και διανομείς υποχρεούνται να συ¬ 
νεργάζονται με τις αρμόδιες αρχές, μετά από αίτηση αυ¬ 
τών, για την υλοποίηση μέτρων αποτροπής των κινδύ¬ 
νων που παρουσιάζουν προϊόντα τα οποία προμηθεύουν 
ή έχουν προμηθεύσει στους καταναλωτές. 

11. Με κοινή απόφαση του Υπουργού Οικονομίας και 
Ανάπτυξης και του κατά περίπτωση αρμοδίου υπουργού, 

ορίζονται οι αρχές που είναι αρμόδιες για τον έλεγχο της 
συμμόρφωσης των προϊόντων με τις απαιτήσεις ασφά¬ 
λειας τους και καθορίζονται οι σχετικές αρμοδιότητες 
τους, η συνεργασία μεταξύ τους και με τις αρμόδιες αρ¬ 
χές των κρατών μελών της Ε.Ε, καθώς και κάθε ειδικότερο 
θέμα και σχετική λεπτομέρεια. Με όμοια απόφαση κα¬ 
θορίζονται οι κυρώσεις και η διαδικασία επιβολής τους 
για παραβάσεις των διατάξεων του παρόντος άρθρου. 

11 α. Οι αρμόδιες αρχές, όπως αυτές ορίζονται στην 
υπ' αριθμ. Ζ3-2810/2004 κοινή υπουργική απόφαση, 
ελέγχουν αν τα προϊόντα που διατίθενται στην αγορά 
είναι ασφαλή. 

α) Οι αρμόδιες αρχές ενεργούν ανάλογα με τη σοβα¬ 
ρότητα του κινδύνου, λαμβάνοντας υπόψη την αρχή της 
προφύλαξης. 

β) Οι γενικές αρχές για την επίθεση της σήμανσης 6Ε 
προβλέπονται στις διατάξεις του άρθρου 30 του Κανονι¬ 
σμού 765/2008/ΕΚ. Η σήμανση 6Ε τοποθετείται μόνο σε 
προϊόντα για τα οποία προβλέπεται η επίθεσή της. Οι αρ¬ 
μόδιες αρχές ελέγχουν την ορθή εφαρμογή της επίθεσης 
της σήμανσης ΟΕ και λαμβάνουν τα κατάλληλα μέτρα 
όταν γίνεται ανάρμοστη χρήση της. Οταν η σήμανση 6Ε 
τοποθετείται σε προϊόντα στα οποία δεν προβλέπεται 
η επίθεσή της, η αρμόδια αρχή για τη γενική ασφάλεια 
προϊόντων, επιβάλλει με απόφαση της την προσωρινή 
απαγόρευση της διάθεσης του προϊόντος ή την από¬ 
συρσή του από την αγορά και κυρώσεις σύμφωνα με τις 
διατάξεις του άρθρου 13α.Το προϊόν θα διατεθεί και πάλι 
στην αγορά, μόνο αν συμμορφώνεται με την ανωτέρω 
νομοθεσία (αφαίρεση της σήμανσης 6Ε). 

12. Οι αποφάσεις των παρ. 6 και 11α του παρόντος 
άρθρου κοινοποιούνται στον ενδιαφερόμενο, με από¬ 
δειξη παραλαβής, με πρόσκληση για απάντηση από τον 
ενδιαφερόμενο, με κάθε πρόσφορο τρόπο, συμπεριλαμ- 
βανομένης και της επίδοσης δια του ταχυδρομείου, της 
τηλεομοιοτυπίας και του ηλεκτρονικού ταχυδρομείου. 
Κατά των αποφάσεων αυτών επιτρέπεται η άσκηση ενδι- 
κοφανούς προσφυγής ενώπιον του Υπουργού Οικονομί¬ 
ας και Ανάπτυξης μέσα σε αποκλειστική προθεσμία τρι¬ 
άντα (30) ημερών από την κοινοποίηση της απόφασης. 
Ο Υπουργός Οικονομίας και Ανάπτυξης αποφαίνεται επί 
της προσφυγής μέσα σε αποκλειστική προθεσμία εξήντα 
(60) ημερών από την άσκησή της. 

13. Δημόσιες υπηρεσίες και αρχές οι οποίες, κατά 
την εκτέλεση των καθηκόντων τους, διαπιστώνουν την 
ύπαρξη μη ασφαλών ή επικίνδυνων αγαθών υποχρε- 
ούνται να διαβιβάζουν αμέσως τα σχετικά στοιχεία στη 
Γενική Γραμματεία Βιομηχανίας του Υπουργείου Οικο¬ 
νομίας και Ανάπτυξης. 

14. Από τις διατάξεις του παρόντος άρθρου δεν θί¬ 
γονται ειδικές ρυθμίσεις της κείμενης νομοθεσίας που 
αφορούν συγκεκριμένα είδη ή κατηγορίες προϊόντων. 

Άρθρο 7α 

Ψυχική υγεία των ανήλικων καταναλωτών 

1. α) Οι προμηθευτές υποχρεούνται να διαθέτουν 
στην αγορά προϊόντα τα οποία, ως εκ του προορισμού, 
της χρήσης ή των συνθηκών διάθεσης δεν ενέχουν κιν¬ 
δύνους για την ψυχική, πνευματική ή ηθική ανάπτυξη 


των ανηλίκων. Για την εφαρμογή του παρόντος άρθρου, 
προμηθευτής είναι και ο παραγωγός καταναλωτικού 
προϊόντος, κατά την έννοια της παρ. 2 του άρθρου 6 
του παρόντος νόμου, ο αντιπρόσωπός του, ο εισαγωγέ¬ 
ας καταναλωτικού προϊόντος σε κράτος μέλος της Ε.Ε. 
και κάθε επαγγελματίας που συμμετέχει στην αλυσίδα 
εφοδιασμού της αγοράς καταναλωτικού προϊόντος και 
μπορεί να επηρεάσει τα χαρακτηριστικά της ασφάλειάς 
του, καθώς και ο διανομέας. 

β) Οι προμηθευτές οφείλουν να προβάλλουν τα προϊ¬ 
όντα που απευθύνονται σε ανήλικους με τρόπο ώστε να 
μη στρεβλώνεται άμεσα ή έμμεσα η εικόνα της παιδικής 
ηλικίας αλλοιώνοντας τα ιδιαίτερα χαρακτηριστικά της 
και να μην ενισχύεται το αίσθημα του καταναλωτισμού 
με την προβολή της ευδαιμονίας ως αποκλειστικά συνδε¬ 
όμενης με την απόκτηση των συγκεκριμένων προϊόντων. 

γ) Οι προμηθευτές υποχρεούνται να διαθέτουν στην 
αγορά προϊόντα, τηρουμένων των διατάξεων για τα προ¬ 
σωπικά δεδομένα των ανηλίκων. 

2. Ως προϊόντα τα οποία ενέχουν κινδύνους για την 
ψυχική, πνευματική ή ηθική ανάπτυξη των ανηλίκων 
θεωρούνται ιδίως τα προϊόντα τα οποία: 

α) προκαλούν στους ανηλίκους, ανασφάλεια ή φόβο, 
β) παροτρύνουν, άμεσα ή έμμεσα, σε επιθετική συμπε¬ 
ριφορά και ειδικότερα σε χρήση ή άσκηση βίας, 
γ) προσβάλλουν την ανθρώπινη αξιοπρέπεια, 
δ) προτρέπουν στην υιοθέτηση προτύπων συμπερι¬ 
φοράς που δεν συνάδουν με τους ηθικούς και νομικούς 
κανόνες της σύγχρονης κοινωνίας ή είναι επιζήμια για 
το περιβάλλον, 

ε) καλλιεργούν διακρίσεις λόγω φυλής, φύλου, θρη¬ 
σκείας, ιθαγένειας, αναπηρίας ή σεξουαλικού προσα¬ 
νατολισμού, 

στ) παροτρύνουν σε εθισμούς και δραστηριότητες που 
είναι επιβλαβείς για τους ίδιους, 
ζ) εγείρουν άμεσα ή έμμεσα, πρόωρα, τον ερωτισμό 
μέσω λεκτικών ή εικονικών αναπαραστάσεων με σεξου¬ 
αλικά μηνύματα που δεν συνάδουν με την εικόνα της 
παιδικής ηλικίας και τα ιδιαίτερα χαρακτηριστικά αυτής 
ή αναπαράγουν έμφυλα στερεότυπα, 
η) εξοικειώνουν, άμεσα ή έμμεσα, τους ανηλίκους με 
ανήθικες ή ασεβείς πράξεις. 

3. Οι παραγωγοί, ηλεκτρονικών προϊόντων ψυχαγω¬ 
γίας και απασχόλησης κατά τον ελεύθερο χρόνο, όπως 
ηλεκτρονικών παιχνιδιών και βιντεοπαιχνιδιών, υποχρε- 
ούνται να προβάλλουν τα προϊόντα αυτά ανάλογα με τις 
ηλικιακές ομάδες προς τις οποίες απευθύνονται. 

4. Επιχειρήσεις που διαθέτουν δωρεάν ή έναντι αμοι¬ 
βής τη χρήση ηλεκτρονικών παιχνιδιών και λοιπών 
ψηφιακών εφαρμογών στους καταναλωτές σε χώρους 
όπου έχουν πρόσβαση και ανήλικοι υποχρεούνται να 
συμμορφώνονται με τα προβλεπόμενα στην παρ. 3 του 
παρόντος άρθρου. 

4α. Με απόφαση του Υπουργού Οικονομίας και Ανά¬ 
πτυξης εκδίδεται Κώδικας Δεοντολογίας για τις επιχει¬ 
ρήσεις της παρ. 4 του παρόντος άρθρου, ύστερα από 
σύμφωνη γνώμη της Επιτροπής Προστασίας Ανηλίκων 
της παρ. 5 του παρόντος. 




362 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 40/17.01.2018 


5. Στη Γενική Γραμματεία Εμπορίου και Προστασίας 
Καταναλωτή του Υπουργείου Οικονομίας και Ανάπτυ¬ 
ξης συνιστάται Επιτροπή Προστασίας Ανηλίκων, η οποία 
αποτελεί συμβουλευτικό και γνωμοδοτικό όργανο του 
Γενικού Γραμματέα Εμπορίου και Προστασίας Κατανα¬ 
λωτή για θέματα εφαρμογής του παρόντος. Η Επιτροπή 
αυτή, η οποία συγκροτείται με απόφαση του Υπουργού 
Οικονομίας και Ανάπτυξης, αποτελείται από τα κάτωθι 
μέλη και ισάριθμα αναπληρωματικά τους: 

α) έναν εκπρόσωπο του Συνηγόρου του Πολίτη, 
β) έναν εκπρόσωπο του Συνηγόρου Καταναλωτή, 
γ) έναν εκπρόσωπο του Ινστιτούτου Υγείας του Παι¬ 
διού, 

δ) ένα μέλος Διδακτικού και Ερευνητικού Προσωπικού 
(ΔΕΠ) ή Επιστημονικού Προσωπικού (ΕΠ) Ανωτάτου Εκ¬ 
παιδευτικού Ιδρύματος (ΑΕΙ) με εξειδικευμένες γνώσεις 
σε θέματα παιδοψυχολογίας ή κοινωνιολογίας, 
ε) έναν εκπρόσωπο του Εθνικού Συμβουλίου Αγοράς 
και Καταναλωτή που προέρχεται από τις ενώσεις κατα¬ 
ναλωτών, 

στ) έναν εκπρόσωπο της Κεντρικής Ένωσης των Επι¬ 
μελητηρίων Ελλάδος, 

ζ) έναν εκπρόσωπο του Συνδέσμου Βιοτεχνών Παι- 
χνιδιών, 

η) έναν εκπρόσωπο της Ελληνικής Συνομοσπονδίας 
Εμπορίου και Επιχειρηματικότητας και 
θ) έναν εκπρόσωπο της Γενικής Γραμματείας Εμπορίου 
και Προστασίας Καταναλωτή. 

Τα μέλη της Επιτροπής, πλην του μέλους ΔΕΠ ή ΕΠ ΑΕΙ, 
προτείνονται, με τους αναπληρωτές τους, από τους οι¬ 
κείους φορείς μέσα σε αποκλειστική προθεσμία τριάντα 
(30) ημερών από την κοινοποίηση σε αυτούς σχετικής 
πρόσκλησης του Υπουργού Οικονομίας και Ανάπτυξης. 
Το μέλος ΔΕΠ ή ΕΠ ΑΕΙ προτείνεται εντός της ίδιας προθε¬ 
σμίας από τον Υπουργό Παιδείας, Έρευνας και θρησκευ¬ 
μάτων. Αν οι φορείς ή ο Υπουργός Παιδείας, Έρευνας και 
Θρησκευμάτων δεν προτείνουν τους εκπροσώπους τους 
μέσα στην προθεσμία του προηγούμενου εδαφίου, αυτοί 
ορίζονται από τον Υπουργό Οικονομίας και Ανάπτυξης. 
Τα μέλη της Επιτροπής, με τους αναπληρωτές τους, ο 
Πρόεδρος και Αντιπρόεδρος, καθώς και ο γραμματέας 
αυτής ορίζονται με απόφαση του Υπουργού Οικονομίας 
και Ανάπτυξης, με θητεία δύο (2) ετών. Με απόφαση του 
Υπουργού Οικονομίας και Ανάπτυξης ρυθμίζονται τα 
ειδικότερα θέματα αρμοδιότητας και λειτουργίας της 
Επιτροπής, καθώς και κάθε σχετικό θέμα. 

6. Η Επιτροπή, κατά τη διάρκεια των εργασιών της 
και εφόσον αυτό κρίνεται σκόπιμο ανάλογα με την υπό 
εξέταση καταγγελία, ζητά τη συνδρομή ή και τη συμμε¬ 
τοχή στις συνεδριάσεις άλλων φορέων ή οργανισμών 
των οποίων οι αρμοδιότητες άπτονται ή είναι συναφείς 
με την υπό εξέταση υπόθεση. 

7. Με απόφαση του Υπουργού Οικονομίας και Ανάπτυ¬ 
ξης, ύστερα από γνωμοδότηση της Επιτροπής της παρ. 5 
του παρόντος άρθρου, επιβάλλονται για την προστασία 
των ανηλίκων περιοριστικά και διορθωτικά μέτρα στην 
κυκλοφορία προϊόντων, βιομηχανικών προϊόντων και 
ηλεκτρονικών προϊόντων, όπως αναφέρονται στην παρ. 
3 του παρόντος άρθρου, τα οποία, υπό συνήθεις ή ευλό- 


γως προβλέψιμες συνθήκες, ενέχουν σοβαρούς κινδύ¬ 
νους για την ψυχική, πνευματική ή ηθική ανάπτυξη των 
ανηλίκων, όπως τροποποίηση της επισήμανσής τους ή 
υπαγωγή της εμπορίας τους σε όρους. Η απόφαση αυτή 
υπόκειται στην ενδικοφανή προσφυγή της παρ. 12 του 
άρθρου 7, που εφαρμόζεται αναλόγως. 

8. Οι διατάξεις του παρόντος εφαρμόζονται με την επι¬ 
φύλαξη ειδικότερων εθνικών και κοινοτικών ρυθμίσεων. 
ΜΕΡΟΣ ΕΚΤΟ - 
ΠΑΡΟΧΗ ΥΠΗΡΕΣΙΩΝ 
Άρθρο 8 

Ευθύνη του παρέχοντος υπηρεσίες 

1. Ο παρέχων υπηρεσίες ευθύνεται για κάθε περιου¬ 
σιακή ζημία ή ηθική βλάβη που προκάλεσε παράνομα 
και υπαίτια, με πράξη ή παράλειψή του, κατά την παροχή 
αυτών στον καταναλωτή. Ως παρέχων υπηρεσίες νοείται 
όποιος, στο πλαίσιο της άσκησης επαγγελματικής δρα¬ 
στηριότητας παρέχει υπηρεσία, κατά τρόπο ανεξάρτητο. 

2. Δεν είναι υπηρεσία, με την έννοια αυτού του άρ¬ 
θρου, παροχή η οποία έχει ως άμεσο και αποκλειστικό 
αντικείμενο την κατασκευή προϊόντων ή τη μεταβίβαση 
εμπραγμάτων δικαιωμάτων ή δικαιωμάτων πνευματικής 
ιδιοκτησίας. 

3.0 ζημιωθείς υποχρεούται να αποδείξει τη ζημία και 
την αιτιώδη συνάφεια μεταξύ της παροχής της υπηρε¬ 
σίας και της ζημίας. 

4.0 παρέχων υπηρεσίες φέρει το βάρος της απόδειξης 
για την έλλειψη παρανομίας και υπαιτιότητάς του. Για την 
έλλειψη υπαιτιότητας λαμβάνονται υπόψη η ευλόγως 
προσδοκώμενη ασφάλεια και το σύνολο των ειδικών 
συνθηκών και ιδίως: 

α) η φύση και το αντικείμενο της υπηρεσίας, ιδίως σε 
σχέση με το βαθμό επικινδυνότητάςτης, 
β) η παρουσίαση και ο τρόπος παροχής της, 
γ) ο χρόνος παροχής της, 
δ) η αξία της παρεχομένης υπηρεσίας, 
ε) η ελευθερία δράσης που καταλείπεται στο ζημιω- 
θέντα στο πλαίσιο της υπηρεσίας, 
στ) αν ο ζημιωθείς ανήκει σε κατηγορία μειονεκτού- 
ντων ή ευπρόσβλητων προσώπων και 
ζ) αν η παρεχόμενη υπηρεσία αποτελεί εθελοντική 
προσφορά του παρέχοντος αυτήν. 

5. Η ύπαρξη ή η δυνατότητα παροχής τελειότερης 
υπηρεσίας κατά το χρόνο παροχής της συγκεκριμένης 
υπηρεσίας ή μεταγενέστερα δεν θεμελιώνει χωρίς άλλο 
λόγο υπαιτιότητα. 

6. Οι διατάξεις για συνυπευθυνότητα, τη μείωση ή 
άρση της ευθύνης και την απαγόρευση απαλλακτικών 
ρητρών των παραγραφών 10, 11 και 12 του άρθρου 6 
εφαρμόζονται αναλογικά και στην ευθύνη του παρέχο¬ 
ντος υπηρεσίες. 

ΜΕΡΟΣ ΕΒΔΟΜΟ - 

ΔΙΑΦΗΜΙΣΗ - ΑΘΕΜΙΤΕΣ ΕΜΠΟΡΙΚΕΣ ΠΡΑΚΤΙΚΕΣ 

Άρθρο 9 

Διαφήμιση 

1. α) Διαφήμιση κατά την έννοια του παρόντος νόμου 
είναι κάθε ανακοίνωση που γίνεται με κάθε μέσο στα 

πλαίσια εμπορικής, βιομηχανικής, βιοτεχνικής ή επαγ¬ 
γελματικής δραστηριότητας με στόχο την προώθηση 
της διάθεσης αγαθών ή υπηρεσιών, συμπεριλαμβανο¬ 
μένων των ακινήτων και των συναφών δικαιωμάτων και 
υποχρεώσεων, 

β) Ιδιοκτήτης κώδικα, κατά την έννοια του παρόντος 
άρθρου, είναι κάθε οντότητα, συμπεριλαμβανομένων 
ενός προμηθευτή ή ομάδας προμηθευτών, που είναι 
υπεύθυνη για την διατύπωση και την αναθεώρηση ενός 
κώδικα συμπεριφοράς ή και για την παρακολούθηση της 
συμμόρφωσης προς τον κώδικα όσων αναλαμβάνουν να 
δεσμεύονται από αυτόν. 

2. Συγκριτική διαφήμιση είναι κάθε διαφήμιση που 
προσδιορίζει άμεσα ή έμμεσα ή υπονοεί την ταυτότητα 
συγκεκριμένου ανταγωνιστή ή τα προϊόντα ή τις υπη¬ 
ρεσίες που αυτός προσφέρει. Η διαφήμιση αυτή, όσον 
αφορά τη σύγκριση, επιτρέπεται εφόσον: 

α) δεν είναι παραπλανητική κατά την έννοια των δια¬ 
τάξεων των άρθρων 9δ και 9ε, 
β) συγκρίνει προϊόντα ή υπηρεσίες που ανταποκρί- 
νονται στις ίδιες ανάγκες ή έχουν τους ίδιους στόχους, 
γ) συγκρίνει, κατά τρόπο αντικειμενικό, ένα ή περισ¬ 
σότερα χαρακτηριστικά που είναι ουσιώδη, συναφή, 
εξακριβώσιμα και αντιπροσωπευτικά των εν λόγω προ¬ 
ϊόντων και υπηρεσιών, στα οποία μπορεί να συμπερι- 
λαμβάνεται και η τιμή, 

δ) δεν έχει ως συνέπεια τη δυσφήμιση ή την υποτίμηση 
των σημάτων, εμπορικών επωνυμιών, άλλων διακριτικών 
σημείων, προϊόντων, υπηρεσιών, δραστηριοτήτων ή της 
κατάστασης ενός ανταγωνιστή, 
ε) για προϊόντα με ονομασία προέλευσης αφορά, σε 
κάθε περίπτωση, προϊόντα με την ίδια ονομασία προ¬ 
έλευσης, 

στ) δεν επωφελείται αθέμιτα από την φήμη σήματος, 
εμπορικής επωνυμίας ή άλλων διακριτικών σημείων 
ανταγωνιστή ή από τα δηλωτικά καταγωγής ανταγωνι¬ 
στικών προϊόντων, 

ζ) δεν παρουσιάζει ένα προϊόν ή μία υπηρεσία ως απο¬ 
μίμηση ή αντίγραφο προϊόντος ή υπηρεσίας που φέρουν 
σήμα κατατεθέν ή εμπορική επωνυμία και 
η) δεν δημιουργεί σύγχυση μεταξύ προμηθευτών, με¬ 
ταξύ διαφημιστή και ανταγωνιστή ή μεταξύ των εμπο¬ 
ρικών σημάτων, των εμπορικών επωνυμιών, άλλων δι¬ 
ακριτικών γνωρισμάτων, προϊόντων ή υπηρεσιών του 
διαφημιστή και του ανταγωνιστή. 

3. Κάθε συγκριτική διαφήμιση που αναφέρεται σε ειδι¬ 
κή προσφορά επιτρέπεται εφόσον επισημαίνει με σαφή 
τρόπο την ημερομηνία κατά την οποία λήγει η προσφο¬ 
ρά ή, εφόσον χρειάζεται, ότι η ειδική προσφορά εξαρτά- 
ται από τη διαθεσιμότητα των προϊόντων και υπηρεσιών. 
Στην περίπτωση που η ειδική προσφορά δεν έχει αρχίσει 
ακόμη, πρέπει επίσης να επισημαίνεται η ημερομηνία 
έναρξης της περιόδου κατά την οποία ισχύουν η ειδική 
τιμή ή άλλοι ειδικοί όροι. 

4. Η μνεία ή αναπαραγωγή σε διαφημίσεις των αποτε¬ 
λεσμάτων συγκριτικών δοκιμών για αγαθά ή υπηρεσίες, 
που έχουν διεξαχθεί από τρίτους, επιτρέπεται μόνο με 
την έγγραφη συναίνεση του υπεύθυνου για τη δοκιμή 
προσώπου. Στην περίπτωση αυτή, ο διαφημιζόμενος 


ευθύνεται για τη συγκριτική δοκιμή σαν αυτή να είχε 
διεξαχθεί από τον ίδιο ή υπό την καθοδήγησή του. 

5. Η μετάδοση διαφημιστικού μηνύματος απευθείας 
στον καταναλωτή μέσω τηλεφώνου, τηλεομοιοτυπίας 
(φαξ), ηλεκτρονικού ταχυδρομείου, αυτόματης κλήσης 
ή άλλου ηλεκτρονικού μέσου επικοινωνίας επιτρέπεται 
μόνο εφόσον τηρούνται οι όροι και οι προϋποθέσεις του 
άρθρου 11 του ν. 3471/2006. 

6. Απαγορεύεται στους τηλεοπτικούς σταθμούς η μετά¬ 
δοση διαφημίσεων παιδικών παιχνιδιών από ώρα 07:00 
μέχρι και ώρα 22:00 κάθε ημέρας. Για την εφαρμογή του 
προηγούμενου εδαφίου, οι τηλεοπτικοί σταθμοί λογίζο¬ 
νται ως προμηθευτές κατά την έννοια του άρθρου 1 α. 

7. Με απόφαση του Υπουργού Οικονομίας και Ανά¬ 
πτυξης, που δημοσιεύεται στην Εφημερίδα της Κυβερ- 
νήσεως, μπορούν να θεσπίζονται ειδικοί κανόνες για τη 
διαφήμιση ειδικών κατηγοριών προϊόντων ή υπηρεσιών 
ώστε να εξασφαλίζεται η πραγματική δυνατότητα του 
καταναλωτή να πληροφορείται τιςτιμές και τα χαρακτη¬ 
ριστικά των προϊόντων και υπηρεσιών για να μπορεί να 
κρίνει την ποιότητα και την τιμή. 

Άρθρο 9α 
Ορισμοί 

Για τους σκοπούς των διατάξεων του παρόντος μέρους 
νοούνται: 

α) προϊόν, κάθε αγαθό ή υπηρεσία, συμπεριλαμβανο- 
μένης της ακίνητης περιουσίας και των συναφών δικαι¬ 
ωμάτων και υποχρεώσεων, 

β) εμπορικές πρακτικές των επιχειρήσεων προς τους 
καταναλωτές, κάθε πράξη, παράλειψη, τρόπος συ¬ 
μπεριφοράς ή εκπροσώπησης, εμπορική επικοινωνία, 
συμπεριλαμβανομένης της διαφήμισης και του μάρκε¬ 
τινγκ ενός προμηθευτή, που συνδέεται άμεσα με την 
προώθηση, πώληση ή προμήθεια ενός προϊόντος σε 
καταναλωτές, 

γ) ουσιώδης στρέβλωση της οικονομικής συμπεριφο¬ 
ράς των καταναλωτών, η χρήση εμπορικής πρακτικής με 
σκοπό τη σημαντική μείωση της ικανότητας του κατανα¬ 
λωτή να λάβει τεκμηριωμένη απόφαση, με επακόλουθο 
ο καταναλωτής να λάβει μια απόφαση συναλλαγής που 
διαφορετικά δεν θα ελάμβανε, 

δ) κώδικας συμπεριφοράς, κάθε συμφωνία ή σύνολο 
κανόνων που δεν επιβάλλονται από νομοθετική, κα¬ 
νονιστική ή διοικητική διάταξη και καθορίζουν, όσον 
αφορά μια ή περισσότερες συγκεκριμένες εμπορικές 
πρακτικές ή επιχειρηματικούς τομείς, τη συμπεριφορά 
των προμηθευτών που αναλαμβάνουν να δεσμεύονται 
από τον κώδικα αυτόν, 

ε) ιδιοκτήτης κώδικα, κάθε οντότητα, συμπεριλαμβα¬ 
νομένων ενός προμηθευτή ή μιας ομάδας προμηθευτών, 
η οποία είναι υπεύθυνη για τη διατύπωση και αναθεώ¬ 
ρηση ενός κώδικα συμπεριφοράς ή και για την παρα¬ 
κολούθηση της συμμόρφωσης προς τον κώδικα όσων 
αναλαμβάνουν να δεσμεύονται από αυτόν, 

στ) επαγγελματική ευσυνειδησία, το μέτρο της ειδικής 
τεχνικής ικανότητας και μέριμνας που ευλόγως αναμένε¬ 
ται να επιδεικνύει ένας προμηθευτής προς τους κατανα¬ 
λωτές, κατά τρόπο που να ανταποκρίνεται στην έντιμη 

πρακτική της αγοράς ή και στη γενική αρχή της καλής 
πίστης, στον τομέα δραστηριοτήτων του προμηθευτή, 
ζ) πρόσκληση για αγορά, η εμπορική επικοινωνία στην 
οποία αναφέρονται τα χαρακτηριστικά του προϊόντος 
και η τιμή με τρόπο που ενδείκνυται για τα μέσα της 
εμπορικής επικοινωνίας τα οποία χρησιμοποιούνται, έτσι 
ώστε να έχει ο καταναλωτής τη δυνατότητα να πραγμα¬ 
τοποιήσει την αγορά, 

η) κατάχρηση επιρροής, η εκμετάλλευση της θέσης 
ισχύος σε σχέση με τον καταναλωτή για την άσκηση πί¬ 
εσης, ακόμα και χωρίς τη χρήση ή την απειλή σωματικής 
βίας, με τρόπο που περιορίζει σημαντικά την ικανότητα 
του καταναλωτή να λάβει τεκμηριωμένη απόφαση, 
θ) απόφαση συναλλαγής, η απόφαση που λαμβάνει 
ο καταναλωτής για το αν, πώς και υπό ποιους όρους θα 
πραγματοποιήσει αγορά, θα καταβάλει όλο το τίμημα ή 
μέρος αυτού, θα κρατήσει ή θα διαθέσει το προϊόν ή θα 
ασκήσει συμβατικό δικαίωμα επί του προϊόντος, είτε ο 
καταναλωτής αποφασίσει να προβεί σε ενέργεια είτε όχι, 
ι) νομοθετικώς κατοχυρωμένο επάγγελμα, επαγγελμα¬ 
τική δραστηριότητα ή ομάδα επαγγελματικών δραστη¬ 
ριοτήτων η πρόσβαση στην οποία ή η άσκηση της ή ένας 
από τους τρόπους άσκησης της προϋποθέτει, άμεσα ή 
έμμεσα, ειδικά επαγγελματικά προσόντα σύμφωνα με 
το π.δ. 38/2010 (Α' 78), τον ν. 3919/2011 (Α' 32), ή ειδι¬ 
κότερα νομοθετήματα. 

Άρθρο 9β 

Πεδίο εφαρμογής 

1. Με την επιφύλαξη: α) των κοινοτικών και εθνικών 
κανόνων που αφορούν θέματα υγείας και ασφάλειας 
των προϊόντων, β) των τυχόν όρων εγκατάστασης, ή 
των καθεστώτων αδειών, ή των δεοντολογικών κωδίκων 
συμπεριφοράς ή άλλων ειδικών κανόνων που διέπουν 
νομοθετικώς κατοχυρωμένα επαγγέλματα, προκειμένου 
να τηρούνται υψηλά πρότυπα επαγγελματικής ακεραι¬ 
ότητας, τους οποίους μπορούν να επιβάλλουν στους 
επαγγελματίες τα κράτη μέλη σύμφωνα με το κοινοτικό 
δίκαιο, οι διατάξεις του μέρους αυτού έχουν εφαρμογή 
στις αθέμιτες εμπορικές πρακτικές των προμηθευτών 
έναντι των καταναλωτών. 

2. Οι διατάξεις του μέρους αυτού δεν ισχύουν για την 
πιστοποίηση και την αναγραφή του ονομαστικού τίτλου 
των αντικειμένων από πολύτιμα μέταλλα. 

3. Σε περίπτωση σύγκρουσης των διατάξεων του μέ¬ 
ρους αυτού με άλλους κανόνες κοινοτικού δικαίου που 
ρυθμίζουν συγκεκριμένες πτυχές αθέμιτων πρακτικών, 
υπερισχύουν οι κανόνες αυτοί. 

Άρθρο 9γ 

Απαγόρευση αθέμιτων εμπορικών πρακτικών 

1. Απαγορεύονται οι αθέμιτες εμπορικές πρακτικές 
που υιοθετούνται πριν, κατά τη διάρκεια και ύστερα από 
εμπορική συναλλαγή που σχετίζεται με συγκεκριμένο 
προϊόν. 

2. Μια εμπορική πρακτική είναι αθέμιτη, όταν είναι 
αντίθετη προς τις απαιτήσεις επαγγελματικής ευσυνειδη¬ 
σίας και στρεβλώνει ουσιωδώς ή ενδέχεται να στρεβλώ¬ 
σει ουσιωδώςτην οικονομική συμπεριφορά του μέσου 
καταναλωτή, στον οποίο φθάνει ή στον οποίο απευθύνε¬ 


ται το προϊόν ή του μέσου μέλους της ομάδας, όταν μια 
εμπορική πρακτική απευθύνεται σε μια συγκεκριμένη 
ομάδα καταναλωτών. 

3. Εμπορικές πρακτικές οι οποίες ενδέχεται να στρε¬ 
βλώνουν ουσιωδώς την οικονομική συμπεριφορά μόνο 
μιας σαφώς προσδιοριζόμενης ομάδας καταναλωτών 
που είναι ιδιαιτέρως ευάλωτοι ως προς την πρακτική 
αυτή ή ως προς το συγκεκριμένο προϊόν λόγω πνευματι¬ 
κής ή σωματικής αναπηρίας, ηλικίας ή απειρίας, με τέτοιο 
τρόπο ώστε ο προμηθευτής να μπορεί ευλόγως να το 
προβλέψει, εκτιμώνται υπό το πρίσμα του μέσου μέλους 
της συγκεκριμένης ομάδας. Το προηγούμενο εδάφιο 
εφαρμόζεται με την επιφύλαξη της κοινής και θεμιτής 
διαφημιστικής πρακτικής της διατύπωσης δηλώσεων 
που ενέχουν υπερβολές ή δηλώσεων οι οποίες δεν ανα¬ 
μένεται να εκληφθούν, ως έχουν, στην κυριολεξία τους. 

4. Εμπορικές πρακτικές είναι αθέμιτες, ιδίως όταν είναι 
παραπλανητικές ή επιθετικές, όπως αυτές καθορίζονται 
στα άρθρα 9δ, 9ε, 9στ και στα άρθρα 9ζ και 9η, αντί¬ 
στοιχα. 

Άρθρο 9δ 

Παραπλανητικές πράξεις 

1. Μια εμπορική πρακτική θεωρείται παραπλανητική 
όταν περιλαμβάνει εσφαλμένες πληροφορίες και είναι, 
συνεπώς, αναληθής ή, όταν, με οποιονδήποτε τρόπο, 
συμπεριλαμβανομένης της συνολικής παρουσίασής 
της, παραπλανά ή ενδέχεται να παραπλανήσει το μέσο 
καταναλωτή, ακόμα και εάν οι πληροφορίες είναι, αντι¬ 
κειμενικά, ορθές όσον αφορά ένα ή περισσότερα από τα 
στοιχεία τα οποία παρατίθενται κατωτέρω και, ούτως ή 
άλλως, τον οδηγεί ή ενδέχεται να τον οδηγήσει να λάβει 
απόφαση συναλλαγής την οποία, διαφορετικά, δεν θα 
ελάμβανε. Τα στοιχεία αυτά είναι: 

α) η ύπαρξη ή η φύση του προϊόντος, 

β) τα κύρια χαρακτηριστικά του προϊόντος, όπως είναι 
η διαθεσιμότητα, τα οφέλη, οι κίνδυνοι, η εκτέλεση, η 
σύνθεση, τα συνοδευτικά εξαρτήματα, η μετά την πώ¬ 
ληση υποστήριξη προς τον καταναλωτή και η αντιμε¬ 
τώπιση των παραπόνων, η μέθοδος και η ημερομηνία 
κατασκευής ή παροχής, η παράδοση, η καταλληλότητα, 
η χρήση, η ποσότητα, οι προδιαγραφές, η γεωγραφική ή 
εμπορική προέλευση ή τα αναμενόμενα από τη χρήση 
του προϊόντος αποτελέσματα, ή τα αποτελέσματα και τα 
ουσιώδη χαρακτηριστικά των δοκιμών ή ελέγχων του 
προϊόντος, 

γ) η έκταση των δεσμεύσεων του προμηθευτή, τα κί¬ 
νητρα για την εμπορική πρακτική και η φύση της διαδι¬ 
κασίας πωλήσεων, κάθε δήλωση ή σύμβολο που αφορά 
άμεση ή έμμεση χορηγία ή έγκριση του προμηθευτή ή 
του προϊόντος, 

δ) η τιμή ή ο τρόπος υπολογισμού της ή η ύπαρξη 
ειδικής συμφέρουσας τιμής, 

ε) η ανάγκη υπηρεσίας, ανταλλακτικού, αντικατάστα¬ 
σης ή επισκευής, 

στ) η φύση, τα χαρακτηριστικά γνωρίσματα και τα δι¬ 
καιώματα του προμηθευτή ή του αντιπροσώπου του, 
όπως είναι η ταυτότητα και τα περιουσιακά στοιχεία του, 
τα προσόντα του, η ιδιότητα, η έγκριση, η εταιρική σχέ- 

ση, η σύνδεση και η κυριότητα δικαιωμάτων βιομηχανι¬ 
κής, εμπορικής ή πνευματικής ιδιοκτησίας ή τα βραβεία 
και οι διακρίσεις του, 

ζ) τα δικαιώματα του καταναλωτή, συμπεριλαμβανο¬ 
μένου του δικαιώματος αντικατάστασης ή επιστροφής 
σύμφωνα με το άρθρο 5. 

2. Μια εμπορική πρακτική θεωρείται επίσης παρα¬ 
πλανητική όταν, στο πραγματικό της πλαίσιο, λαμβανο- 
μένων υπόψιν όλων των χαρακτηριστικών της και των 
περιστάσεων, οδηγεί ή ενδέχεται να οδηγήσει τον μέσο 
καταναλωτή να λάβει απόφαση συναλλαγής την οποία 
διαφορετικά δεν θα ελάμβανε και η πρακτική περιλαμ¬ 
βάνει: 

α) κάθε προσπάθεια προώθησης προϊόντος (μάρκε¬ 
τινγκ), συμπεριλαμβανομένης της συγκριτικής διαφή¬ 
μισης, που δημιουργεί σύγχυση με προϊόντα, εμπορικά 
σήματα, εμπορικές επωνυμίες και άλλα διακριτικά γνω¬ 
ρίσματα ενός ανταγωνιστή, 

β) μη συμμόρφωση του προμηθευτή προςτις δεσμεύ¬ 
σεις που περιέχουν κώδικες συμπεριφοράς μετους οποί¬ 
ους ανέλαβε να δεσμευτεί, όταν η δέσμευση είναι ρητή 
και όχι προγραμματική και μπορεί να εξακριβωθεί και ο 
προμηθευτής αναφέρει σε μια εμπορική πρακτική ότι 
δεσμεύεται από τον κώδικα. 

Άρθρο 9ε 

Παραπλανητικές παραλείψεις 

1. Μια εμπορική πρακτική θεωρείται παραπλανητική 
όταν, στο πραγματικό της πλαίσιο, λαμβανομένων υπό¬ 
ψη όλων των χαρακτηριστικών της και των περιστάσεων, 
καθώς και των περιορισμών του συγκεκριμένου μέσου 
επικοινωνίας, παραλείπει ουσιώδεις πληροφορίες που 
χρειάζεται ο μέσος καταναλωτής, ανάλογα με το συγκε¬ 
κριμένο πλαίσιο, για να λάβει τεκμηριωμένη απόφαση 
συναλλαγής και ως εκ τούτου τον οδηγεί ή ενδέχεται να 
τον οδηγήσει να λάβει απόφαση συναλλαγήςτην οποία 
διαφορετικά δεν θα ελάμβανε. 

2. Παραπλανητική παράλειψη τεκμαίρεται και όταν ο 
προμηθευτής αποκρύπτει ουσιώδεις πληροφορίες ή τις 
παρέχει κατά τρόπο ασαφή, ακατάληπτο, διφορούμενο 
ή εκτός χρόνου κατά τα αναφερόμενα στην παράγραφο 
1, ή όταν δεν προσδιορίζει την εμπορική επιδίωξη της 
εμπορικής πρακτικής, εφόσον αυτή δεν είναι ήδη προ¬ 
φανής από το συγκεκριμένο πλαίσιο και όταν και στις 
δύο αυτές περιπτώσεις, τούτο έχει ή ενδέχεται να έχει ως 
αποτέλεσμα να λάβει ο μέσος καταναλωτής απόφαση για 
συναλλαγή την οποία, διαφορετικά, δεν θα είχε λάβει. 

3. Όταν το μέσο που χρησιμοποιείται για την ανακοί¬ 
νωση της εμπορικής πρακτικής επιβάλλει περιορισμούς 
τόπου ή χρόνου, οι περιορισμοί αυτοί, καθώς και τα μέ¬ 
τρα που λαμβάνει ο προμηθευτής για να καταστήσει την 
πληροφορία προσιτή στους καταναλωτές με άλλο τρό¬ 
πο, λαμβάνονται υπόψιν προκειμένου να διαπιστωθεί 
αν η πληροφορία έχει παραλειφθεί. 

4. Στην περίπτωση της πρόσκλησης για αγορά, θεω¬ 
ρούνται ουσιώδεις οι ακόλουθες πληροφορίες, αν δεν 
είναι ήδη προφανείς από το συγκεκριμένο πλαίσιο: 

α) τα κύρια χαρακτηριστικά του προϊόντος, στο βαθμό 
που ενδείκνυνται σε σχέση με το μέσο και το προϊόν, 


β) η διεύθυνση και η ταυτότητα του προμηθευτή, όπως 
η εμπορική επωνυμία του και όπου ενδείκνυται, η διεύ¬ 
θυνση και η ταυτότητα του προμηθευτή για λογαριασμό 
του οποίου ενεργεί αντιπρόσωπός του, 
γ) η τιμή, συμπεριλαμβανομένων των φόρων ή αν, 
λόγω της φύσεως του προϊόντος, η τιμή δεν μπορεί ευ- 
λόγως να καθοριστεί εκ των προτέρων, ο τρόπος με τον 
οποίο υπολογίζεται η τιμή, και, όπου ενδείκνυται, όλες 
οι πρόσθετες επιβαρύνσεις αποστολής, παράδοσης ή 
ταχυδρομείου ή, όταν αυτές οι επιβαρύνσεις ευλόγως 
δεν μπορούν να υπολογιστούν εκ των προτέρων, το 
γεγονός ότι μπορεί να απαιτηθούν τέτοιες πρόσθετες 
επιβαρύνσεις, 

δ) οι ρυθμίσεις για την πληρωμή, παράδοση, εκτέλεση 
και αντιμετώπιση παραπόνων, εφόσον αποκλίνουν από 
τις απαιτήσεις επαγγελματικής ευσυνειδησίας, 
ε) για προϊόντα και συναλλαγές, όπου υφίσταται δι¬ 
καίωμα υπαναχώρησης ή ακύρωσης, η ύπαρξη αυτού 
του δικαιώματος. 

5. Οι απαιτήσεις παροχής πληροφοριών που θεσπίζο¬ 
νται από το κοινοτικό δίκαιο, σχετικά με την εμπορική 
επικοινωνία, συμπεριλαμβανομένης της διαφήμισης ή 
του μάρκετινγκ, θεωρούνται ουσιώδεις. 

Άρθρο 9στ 

Περιπτώσεις παραπλανητικών 
εμπορικών πρακτικών 

Απαγορεύονται, σε κάθε περίπτωση, ως παραπλανητι¬ 
κές εμπορικές πρακτικές που συνίστανται ιδίως σε: 

α) ισχυρισμό, ότι πρόκειται για συμβαλλόμενο σε 
κώδικα συμπεριφοράς, ενώ ο προμηθευτής δεν είναι 
συμβαλλόμενος, 

β) χρησιμοποίηση σήματος ή αντίστοιχου διακριτικού 
γνωρίσματος χωρίς την αντίστοιχη άδεια, 
γ) ισχυρισμό, ότι ένας κώδικας συμπεριφοράς έχει την 
έγκριση δημόσιου ή άλλου φορέα, ενώ δεν την έχει, 
δ) ισχυρισμό, ότι ο προμηθευτής συμπεριλαμβανομέ¬ 
νων των εμπορικών πρακτικών του, ή ένα προϊόν έχει 
την έγκριση, την πιστοποίηση ή την άδεια δημόσιου ή 
ιδιωτικού φορέα, ενώ δεν την έχει, ή παρόμοιο ισχυρισμό 
ο οποίος δεν ανταποκρίνεται στους όρουςτης έγκρισης 
της πιστοποίησης ή της άδειας, 
ε) πρόσκληση για αγορά προϊόντων σε μια καθορισμέ¬ 
νη τιμή, χωρίς να γίνεται γνωστή η ύπαρξη των οποιων- 
δήποτε εύλογων λόγων που μπορεί να έχει ο προμη¬ 
θευτής για τους οποίους πιστεύει ότι δεν θα μπορέσει 
να προμηθεύσει ή να αναθέσει σε άλλο προμηθευτή να 
προμηθεύσει τα προϊόντα αυτά ή ισοδύναμά τους στην 
τιμή αυτή μέσα σε εύλογο διάστημα και σε εύλογες πο¬ 
σότητες λαμβανομένων υπόψιν του προϊόντος της κλί¬ 
μακας διαφήμισης αυτού και της τιμής που προσφέρεται 
(διαφήμιση «δόλωμα»), 

στ) πρόσκληση για αγορά προϊόντων σε καθορισμένη 
τιμή και στη συνέχεια: 

αα) άρνηση επίδειξης του διαφημιζόμενου προϊόντος 
στους καταναλωτές ή 

ββ) άρνηση λήψης παραγγελιών για το προϊόν ή πα¬ 
ράδοσης του σε εύλογο χρόνο ή 
γγ) επίδειξη ενός ελαττωματικού δείγματος του, με 

πρόθεση προώθησης ενός άλλου προϊόντος («δόλωμα 
και μεταστροφή»), 

ζ) ψευδή δήλωση, ότι το προϊόν θα είναι διαθέσιμο 
για πολύ περιορισμένο χρονικό διάστημα, ή ότι θα δια¬ 
τίθεται μόνο υπό ειδικούς όρους για πολύ περιορισμένο 
χρονικό διάστημα, έτσι ώστε να προκληθεί η λήψη άμε¬ 
σης απόφασης και να στερηθεί από τους καταναλωτές 
η δυνατότητα ή ο χρόνος να προβούν σε τεκμηριωμένη 
επιλογή, 

η) ανάληψη της υποχρέωσης παροχής υπηρεσιών 
υποστήριξης μετά την πώληση σε καταναλωτές με τους 
οποίους ο προμηθευτής είχε επικοινωνήσει πριν από τη 
συναλλαγή σε γλώσσα που δεν είναι επίσημη γλώσσα 
του κράτους μέλους στο οποίο βρίσκεται ο προμηθευτής 
και στη συνέχεια διάθεση αυτής της υπηρεσίας μόνο σε 
άλλη γλώσσα, χωρίς αυτό να έχει καταστεί γνωστό στον 
καταναλωτή πριν αυτός δεσμευθεί για τη συναλλαγή, 
θ) δήλωση, ή με άλλο τρόπο δημιουργία της εντύπω¬ 
σης ότι ένα προϊόν μπορεί να πωλείται νόμιμα, ενώ δεν 
μπορεί, 

ι) παρουσίαση των δικαιωμάτων που παρέχει ο νόμος 
στον καταναλωτή ως ειδικό χαρακτηριστικό της προ¬ 
σφοράς του προμηθευτή, 

κ) χρήση κειμένου στα μέσα, για την προώθηση ενός 
προϊόντος πληρωμένου από τον προμηθευτή, χωρίς 
αυτό να γίνεται σαφές από το περιεχόμενό του ή από 
εικόνα ή ήχο σαφώς αναγνωρίσιμα από τον καταναλωτή 
(κεκαλυμμένη διαφήμιση), με την επιφύλαξη των διατά¬ 
ξεων του π.δ. 100/2000 (Α' 98), όπως ισχύει, 
κα) διατύπωση ουσιωδώς ανακριβούς ισχυρισμού 
όσον αφορά στη φύση ή στην έκταση του κινδύνου για 
την προσωπική ασφάλεια του καταναλωτή ή της οικο- 
γένειάς του, αν ο καταναλωτής δεν αγοράσει το προϊόν, 
κβ) προώθηση παρόμοιου προϊόντος με εκείνο που 
προσφέρει συγκεκριμένος κατασκευαστής, με τέτοιο 
τρόπο ώστε να παραπλανάται σκόπιμα ο καταναλωτής 
ότι έχει κατασκευασθεί από τον συγκεκριμένο κατασκευ¬ 
αστή, ενώ δεν συμβαίνει αυτό, 
κγ) δημιουργία, λειτουργία ή προώθηση ενόςπυραμι- 
δωτού συστήματος πωλήσεων, όπου ο καταναλωτής θε¬ 
ωρεί ότι έχει την ευκαιρία για μεγαλύτερο όφελος με την 
εισαγωγή άλλων καταναλωτών στο σύστημα, παρά με 
την ίδια την πώληση ή την κατανάλωση των προϊόντων, 
κδ)ισχυρισμό, ότι ο προμηθευτής πρόκειται να στα¬ 
ματήσει τη δραστηριότητά του ή να μετακομίσει, ενώ 
αυτό δεν ισχύει, 

κε) ισχυρισμό, ότι τα προϊόντα μπορούν να διευκολύ¬ 
νουν το κέρδος σε τυχερά παίγνια, 
κστ) αναληθή ισχυρισμό ότι προϊόν είναι σε θέση να 
θεραπεύει ασθένεια, δυσλειτουργίες ή δυσμορφίες, 
κζ) διάδοση ουσιωδώς ανακριβών πληροφοριών 
σχετικά με τις συνθήκες της αγοράς ή τη δυνατότητα 
εύρεσης του προϊόντος, προκειμένου να παροτρυνθεί 
ο καταναλωτής να αποκτήσει το προϊόν με όρους λιγό¬ 
τερο ευνοϊκούς σε σχέση με αυτούς που ισχύουν υπό 
κανονικές συνθήκες της αγοράς, 
κη) ισχυρισμό για μία εμπορική πρακτική διεξαγωγής 
διαγωνισμού ή καταβολής επάθλων χωρίς τη χορήγηση 
των περιγραφόμενων επάθλων ή του ισοδυνάμου τους, 


κθ) περιγραφή του προϊόντος ως «δωρεάν», «χωρίς 
επιβάρυνση» ή με αντίστοιχη διατύπωση, αν ο κατανα¬ 
λωτής οφείλει να καταβάλει οποιαδήποτε άλλη πληρω¬ 
μή εκτός του αναπόφευκτου κόστους για την απάντηση 
στην εμπορική πρακτική ή για την παραλαβή ή την πα¬ 
ράδοση του αντικειμένου, 

κι) προσθήκη στο υλικό μάρκετινγκ τιμολογίου ή αντί¬ 
στοιχου εγγράφου με το οποίο ζητείται πληρωμή και το 
οποίο παρέχει στον καταναλωτή την εντύπωση ότι έχει 
ήδη παραγγείλει το προϊόν, ενώ αυτό δεν ισχύει, 
λ) ψευδή ισχυρισμό ή δημιουργία της εντύπωσης, ότι 
ο προμηθευτής δεν ενεργεί για σκοπούς που συνδέονται 
με την εμπορική δραστηριότητά του, την επιχείρηση, 
την τέχνη ή το επιτήδευμά του, ή υποδύεται ψευδώς τον 
καταναλωτή, 

λα) δημιουργία της ψευδούς εντύπωσης, ότι οι υπη¬ 
ρεσίες, μετά την πώληση του προϊόντος, διατίθενται 
σε κράτος μέλος άλλο από αυτό στο οποίο πωλείται το 
προϊόν. 

Άρθρο 9ζ 

Επιθετικές εμπορικές πρακτικές 

1. Μια εμπορική πρακτική θεωρείται επιθετική εάν, 
στο πραγματικό της πλαίσιο, λαμβανομένων υπόψιν 
όλων των χαρακτηριστικών της και των περιστάσεων, 
χρησιμοποιεί παρενόχληση, καταναγκασμό, συμπερι- 
λαμβανομένης και της άσκησης σωματικής βίας, ή κα¬ 
τάχρηση επιρροής και, ως εκ τούτου, παρεμποδίζει ή 
ενδέχεται να παρεμποδίσει σημαντικά την ελευθερία 
επιλογής ή συμπεριφοράς του μέσου καταναλωτή ως 
προς το προϊόν, με αποτέλεσμα να τον οδηγεί ή να είναι 
πιθανόν να τον οδηγήσει να λάβει απόφαση συναλλαγής 
που διαφορετικά δεν θα ελάμβανε. 

2. Για να κριθεί εάν μια εμπορική πρακτική κάνει χρήση 
παρενόχλησης, καταναγκασμού, συμπεριλαμβανομένης 
της άσκησης σωματικής βίας, ή κατάχρησης επιρροής, 
λαμβάνονται υπόψιν όλα τα στοιχεία της και ιδίως: 

α) η χρονική στιγμή, ο τόπος, η φύση ή η επιμονή, 
β) η χρήση απειλητικών ή προσβλητικών εκφράσεων 
ή συμπεριφοράς, 

γ) η εκμετάλλευση, από τον προμηθευτή, κάθε συγκε¬ 
κριμένης ατυχίας ή περίστασης, την οποία γνωρίζει και 
η οποία είναι τόσο σοβαρή, ώστε να διαταράσσει την 
κρίση του καταναλωτή, προκειμένου να επηρεάσει την 
απόφαση του όσον αφορά το προϊόν, 
δ) κάθε επαχθές ή δυσανάλογο μη συμβατικό εμπό¬ 
διο που επιβάλλει ο προμηθευτής σε περίπτωση που ο 
καταναλωτής επιθυμεί να ασκήσει τα δικαιώματά του 
στο πλαίσιο της σύμβασης, συμπεριλαμβανομένων των 
δικαιωμάτων λύσης της σύμβασης ή μετάβασης σε άλλο 
προϊόν ή σε άλλον προμηθευτή, 
ε) κάθε απειλή για λήψη μέτρου που δεν μπορεί να 
ληφθεί νομίμως. 

Άρθρο 9η 

Περιπτώσεις επιθετικών εμπορικών πρακτικών 

Απαγορεύονται, ως επιθετικές, εμπορικές πρακτικές 
που συνίστανται, ιδίως σε: 

α) δημιουργία της εντύπωσης ότι ο καταναλωτής δεν 
μπορεί να εγκαταλείψει το χώρο έως ότου συναφθεί η 
σύμβαση, 

β) προσωπικές επισκέψεις στο σπίτι του καταναλωτή 
κατά τις οποίες αγνοείται το αίτημα του καταναλωτή για 
αποχώρηση ή μη επάνοδο, εκτός από περιστάσεις και 
στο βαθμό που αυτό δικαιολογείται για να επιβληθεί η 
εκπλήρωση συμβατικής υποχρέωσης, 
γ) συνεχή και ανεπιθύμητη άγρα πελατών, μέσω τη¬ 
λεφώνου, φαξ ή ηλεκτρονικού ταχυδρομείου ή άλλων 
μέσων εξ αποστάσεως, εκτός από περιστάσεις και στο 
βαθμό που αυτό δικαιολογείται για να επιβληθεί εκπλή¬ 
ρωση συμβατικής υποχρέωσης με την επιφύλαξη των 
διατάξεων του ν. 2472/1997(ΦΕΚ 50 Α'), όπως ισχύει, 
δ) απαίτηση από τον καταναλωτή που επιθυμεί να προ¬ 
βάλλει αξίωση δυνάμει ασφαλιστήριου συμβολαίου, να 
προσκομίσει έγγραφα που δεν θα μπορούσαν εύλογα 
να θεωρηθούν συναφή για την απόδειξη της αξίωσης ή 
συστηματική αποφυγή απάντησης στη σχετική αλληλο¬ 
γραφία, έτσι ώστε να αποθαρρυνθεί ο καταναλωτής από 
την άσκηση των συμβατικών του δικαιωμάτων, 
ε) ένταξη σε διαφήμιση άμεσης πιεστικής πρόσκλησης 
προς τα παιδιά να αγοράσουν ή να πείσουν τους γονείς 
τους ή άλλα ενήλικα άτομα να τους αγοράσουν διαφη¬ 
μιζόμενα προϊόντα, με την επιφύλαξη του άρθρου 7 του 
π.δ. 100/2000 όπως ισχύει, 
στ) απαίτηση άμεσης ή μεταγενέστερης πληρωμής ή 
επιστροφής ή φύλαξης για προϊόντα που έχει προμηθεύ¬ 
σει ο προμηθευτής, τα οποία όμως δεν έχουν παραγγελ- 
θεί από τον καταναλωτή, σύμφωνα με τα άρθρα 4β και 
4ζ, εκτός αν τα προϊόντα αυτά αποτελούν υποκατάστατα. 

ζ) ρητή ενημέρωση του καταναλωτή ότι, αν δεν αγο¬ 
ράσει το προϊόν ή δεν αποδεχθεί την υπηρεσία, τίθεται 
σε κίνδυνο το επάγγελμα ή η ζωή του προμηθευτή, 
η) δημιουργία της ψευδούς εντύπωσης ότι ο κατανα¬ 
λωτής έχει ήδη κερδίσει, πρόκειται να κερδίσει, ή, αν 
προβεί σε συγκεκριμένη ενέργεια, θα κερδίσει έπαθλο ή 
θα αποκομίσει άλλο αντίστοιχο όφελος, ενώ αυτά στην 
πραγματικότητα δεν υφίστανται, ή, ότι η δυνατότητα 
διεκδίκησης του επάθλου ή άλλου οφέλους προϋπο¬ 
θέτει την καταβολή χρημάτων από τον καταναλωτή ή 
συνεπάγεται δαπάνη. 

Άρθρο 9θ 
Κυρώσεις 

1. Όταν παραβιάζονται οι διατάξεις του παρόντος μέ¬ 
ρους εφαρμόζονται, συμπληρωματικά με τις κυρώσεις 
του άρθρου 13α του παρόντος νόμου, οι διατάξεις των 
επόμενων παραγράφων. 

2. Κάθε καταναλωτής ή ένωση καταναλωτών έχει το 
δικαίωμα, όταν παραβιάζονται οι διατάξεις των άρθρων 
9 και 9γ έως 9η, να ζητά την δικαστική παύση κάθε αθέ¬ 
μιτης εμπορικής πρακτικής και την παράλειψή της στο 
μέλλον, καθώς και αποζημίωση για τη ζημία που υπέστη 
εξαιτίας της πρακτικής αυτής. 

Τα ένδικα βοηθήματα του προηγούμενου εδαφίου 
μπορεί να ασκούνται, χωριστά ή από κοινού, κατά ενός 
ή περισσοτέρων προμηθευτών του ίδιου οικονομικού 
τομέα ή κατά ιδιοκτήτη κώδικα, εφόσον αυτός προωθεί 
κώδικα που ενθαρρύνει τη μη συμμόρφωση με τις δια¬ 
τάξεις του παρόντος μέρους. 

3. Το Δικαστήριο μπορεί, μετά από σχετική αίτηση, να 


διατάξει, δια του τύπου ή με άλλο πρόσφορο τρόπο, τη 
δημοσίευση της απόφασης που διατάσσει την παύση της 
αθέμιτης εμπορικής πρακτικής, στο σύνολό της, ή εν μέ- 
ρει, καθώς και τη δημοσίευση σχετικής επανορθωτικής 
δήλωσης του παραβάτη. 

4. Ο προμηθευτής στον οποίον αποδίδεται παράβα¬ 
ση των διατάξεων του παρόντος μέρους, υποχρεούται 
να προσκομίζει στο Δικαστήριο αποδεικτικά στοιχεία 
σχετικά με την ακρίβεια των πραγματικών ισχυρισμών 
που αφορούν εμπορική πρακτική, εφόσον αυτό κριθεί 
αναγκαίο από το Δικαστήριο, εν όψει των δεδομένων 
της συγκεκριμένης περίπτωσης, λαμβανομένων υπόψιν 
των έννομων συμφερόντων όλων των διαδίκων. Αν δεν 
προσκομισθούν τα στοιχεία αυτά ή κριθούν ανεπαρκή, 
οι ισχυρισμοί του ενάγοντος ή των εναγόντων κατανα¬ 
λωτών τεκμαίρονται αληθείς. 

5.0 έλεγχος των αθέμιτων εμπορικών πρακτικών μπο¬ 
ρεί να γίνει και από ιδιοκτήτες κωδίκων συμπεριφοράς, 
εφόσον προβλέπονται σχετικές διαδικασίες προσφυγής 
ενώπιον των φορέων αυτών. Η προσφυγή στις διαδικασί¬ 
ες του προηγούμενου εδαφίου δεν συνεπάγεται παραί¬ 
τηση από το δικαίωμα δικαστικής προσφυγής. 

6. Ο Υπουργός Οικονομίας και Ανάπτυξης μπορεί να 
διατάξει, με απόφασή του, για λόγους δημοσίου συμφέ¬ 
ροντος, την άμεση παύση αθέμιτης εμπορικής πρακτι¬ 
κής. Σε περίπτωση μη συμμόρφωσης προς την απόφαση 
αυτή επιβάλλονται, σε βάρος του παραβάτη, οι κυρώσεις 
του άρθρου 13α του παρόντος νόμου. 

ΜΕΡΟΣ ΟΓΔΟΟ - 
ΟΡΓΑΝΩΤΙΚΕΣ ΔΙΑΤΑΞΕΙΣ 
Άρθρο 10 

Ενώσεις καταναλωτών - 
Συλλογικά μέσα προστασίας 

1. Οι ενώσεις καταναλωτών συγκροτούνται ως σωμα¬ 
τεία και διέπονται από τις διατάξεις του παρόντος άρ¬ 
θρου και του Αστικού Κώδικα. Οι ενώσεις καταναλωτών 
έχουν αποκλειστικό σκοπό την προστασία των δικαιω¬ 
μάτων και των συμφερόντων του καταναλωτικού κοινού. 
Εκπροσωπούν τους καταναλωτές στα όργανα στα οποία 
προβλέπεται η εκπροσώπηση αυτών, ενημερώνουν και 
συμβουλεύουν τους καταναλωτές, τους αντιπροσωπεύ¬ 
ουν δικαστικά και εξώδικα και ασκούν συλλογικές αγω¬ 
γές κατά τις διατάξεις του παρόντος. 

2. Οι ενώσεις καταναλωτών οργανώνονται σε ενώσεις 
καταναλωτών πρώτου και δεύτερου βαθμού. Μέλη ένω¬ 
σης καταναλωτών πρώτου βαθμού είναι μόνο φυσικά 
πρόσωπα. Μέλη ένωσης καταναλωτών δεύτερου βαθ¬ 
μού είναι μόνο ενώσεις καταναλωτών πρώτου βαθμού. 
Για τη σύσταση ένωσης καταναλωτών πρώτου βαθμού 
απαιτούνται εκατό (100) τουλάχιστον ιδρυτικά μέλη. 
Σε δήμους με πληθυσμό μέχρι πέντε χιλιάδων (5.000) 
κατοίκων αρκούν πενήντα (50) ιδρυτικά μέλη. Οι ενώ¬ 
σεις καταναλωτών μπορούν να ιδρύουν γραφεία και σε 
περιοχές εκτός της έδρας τους. Κάθε φυσικό πρόσωπο 
δεν επιτρέπεται να συμμετέχει σε περισσότερες από μία 
ενώσεις καταναλωτών πρώτου βαθμού. Για την σύστα¬ 
ση ένωσης καταναλωτών δεύτερου βαθμού απαιτείται 
συμμετοχή πέντε τουλάχιστον ενώσεων καταναλωτών 

πρώτου βαθμού. Κάθε ένωση καταναλωτών πρώτου 
βαθμού δεν επιτρέπεται να συμμετέχει σε περισσότε¬ 
ρες από μία ενώσεις καταναλωτών δεύτερου βαθμού. 
Οι ενώσεις καταναλωτών μπορεί να οργανώνονται και 
πέραν του δευτέρου βαθμού, κατά τον τρόπο οργάνω¬ 
σης των ενώσεων καταναλωτών δεύτερου βαθμού. 

3. Οι ενώσεις καταναλωτών αποκτούν νομική προσω¬ 
πικότητα με την εγγραφή τους στο Μητρώο Ενώσεων 
Καταναλωτών (εφεξής: «Μητρώο»). 

4. Το Μητρώο στο οποίο εγγράφονται οι ενώσεις 
καταναλωτών όλων των βαθμών τηρείται στη Γενική 
Γραμματεία Εμπορίου και Προστασίας Καταναλωτή του 
Υπουργείου Οικονομίας και Ανάπτυξης.Το Μητρώο είναι 
δημόσιο βιβλίο στο οποίο αναγράφεται και ο αριθμός 
φορολογικού Μητρώου κάθε ένωσης καταναλωτών. 
Κάθε ενδιαφερόμενος μπορεί να έχει πρόσβαση στις 
εγγραφές του Μητρώου και να ζητεί αντίγραφο ή πι¬ 
στοποιητικό των εγγραφών αυτών. Στη σφραγίδα, στα 
έντυπα και στα έγγραφα των ενώσεων καταναλωτών 
εγγράφεται υποχρεωτικά ο αριθμός της εγγραφής τους 
στο Μητρώο. Με απόφαση του Υπουργού Οικονομίας 
και Ανάπτυξης ρυθμίζονται τα θέματα εφαρμογής της 
παραγράφου αυτής και κάθε σχετική λεπτομέρεια. 

5. Οι ενώσεις καταναλωτών τηρούν σε έντυπη ή και 
ηλεκτρονική μορφή τα ακόλουθα βιβλία, που αριθμού- 
νται και θεωρούνται από το Γραμματέα του Πρωτοδι¬ 
κείου της έδρας τους: α) Βιβλίο Μητρώου μελών. Στο 
Βιβλίο Μητρώου μελών της ένωσης πρώτου βαθμού 
αναγράφονται το ονοματεπώνυμο, το επάγγελμα, η δι¬ 
εύθυνση κατοικίας, ο αριθμός του δελτίου αστυνομικής 
ταυτότητας και οι χρονολογίες εγγραφής και διαγραφής 
κάθε μέλους. Στο Βιβλίο Μητρώου Μελών ένωσης κατα¬ 
ναλωτών δεύτερου βαθμού αναγράφονται η επωνυμία 
και η έδρα τους, ο αριθμός των εγγεγραμμένων μελών 
τους, οι χρονολογίες εγγραφής και διαγραφής τους και 
οι δικαστικές αποφάσεις έγκρισης ή τροποποίησης των 
καταστατικών των μελών που τις συγκροτούν, β) Βιβλίο 
Πρακτικών συνεδριάσεων Γενικών Συνελεύσεων των με¬ 
λών τους, γ) Βιβλίο Πρακτικών συνεδριάσεων της διοίκη¬ 
σης, δ) Βιβλίο Ταμείου, στο οποίο καταχωρίζονται, κατά 
χρονολογική σειρά, όλες οι εισπράξεις και πληρωμές και 
ε) Βιβλίο Περιουσίας, στο οποίο καταγράφονται όλα τα 
κινητά και ακίνητα περιουσιακά στοιχεία της ένωσης. 

6. Πόροι των ενώσεων καταναλωτών είναι αποκλει¬ 
στικά: 

α) τα δικαιώματα εγγραφής, οι συνδρομές και οι εθε¬ 
λοντικές εισφορές των μελών, 

β) τα εισοδήματα από την αξιοποίηση της περιουσίας 
τους, 

γ) κληρονομιές, κληροδοσίες, 

δ) επιχορήγηση από τους οργανισμούς τοπικής αυτο¬ 
διοίκησης (Ο.Τ. Α.) πρώτου και δεύτερου βαθμού, 

ε) επιχορήγηση από την Ευρωπαϊκή Ένωση, διεθνείς 
οργανισμούς και διεθνείς ενώσεις καταναλωτών, καθώς 
και δωρεές, χορηγίες, ενισχύσεις από επιστημονικούς 
φορείς, ιδρύματα, νομικά πρόσωπα με κοινωνικό ή κοι¬ 
νωφελή σκοπό, 

στ) το ποσό που επιδικάζεται κατά την παράγραφο 22 
του παρόντος και 


ζ) εισπράξεις από διάθεση εντύπων και δημοσίων εκ¬ 
δηλώσεων, σεμιναρίων, ερευνών και εκθέσεων. 

7. Κάθε απόφαση επιχορήγησης των ενώσεων κατανα¬ 
λωτών οποιουδήποτε βαθμού από οποιονδήποτε φορέα 
σύμφωνα με τις περιπτώσεις δ' και ε' της προηγούμε¬ 
νης παραγράφου κοινοποιείται υποχρεωτικά στη Γενική 
Γραμματεία Εμπορίου και Προστασίας Καταναλωτή. 

8. Απαγορεύεται στις ενώσεις καταναλωτών να δέχο¬ 
νται δωρεές, εισφορές και ενισχύσεις κάθε είδους από 
προμηθευτές ή οργανώσεις τους, καθώς και από πολιτικά 
κόμματα ή άλλες πολιτικές οργανώσεις οποιοσδήποτε 
μορφής. Στην έννοια του προμηθευτή περιλαμβάνονται 
και τα φυσικά πρόσωπα που κατέχουν θέση προέδρου, 
διευθύνοντος ή εντεταλμένου συμβούλου ή νόμιμου 
εκπροσώπου εταιρειών. Κατ'εξαίρεση, επιτρέπεται στις 
ενώσεις καταναλωτών να δέχονται ενισχύσεις από τις 
αναγνωρισμένες πανελλήνιες και περιφερειακές ενώσεις 
προμηθευτών, όπως τα επιμελητήρια και οι δευτερο¬ 
βάθμιες ή τριτοβάθμιες ενώσεις αυτών (ομοσπονδίες 
ή συνομοσπονδίες, πανελλήνιους ή περιφερειακούς 
συνδέσμους). 

9. Οι ενώσεις καταναλωτών οποιοσδήποτε βαθμού 
δεν επιτρέπεται να στεγάζονται σε χώρους που χρησιμο¬ 
ποιούνται ως κατοικία ή επαγγελματική στέγη νομικών 
ή φυσικών προσώπων που συμμετέχουν σε αυτές. Οι 
ενώσεις καταναλωτών επιτρέπεται να στεγάζονται σε 
χώρους του Δημοσίου ή σε χώρους των Οργανισμών 
Τοπικής Αυτοδιοίκησης, πρώτου και δεύτερου βαθμού, 
ή άλλων δημόσιων νομικών προσώπων. 

10. Απαγορεύεται στις ενώσεις καταναλωτών να δι¬ 
αφημίζουν, με οποιοδήποτε τρόπο, επιχειρήσεις προ¬ 
μηθευτών. 

11. Απαγορεύεται να συμμετέχουν στο διοικητικό συμ¬ 
βούλιο των ενώσεων καταναλωτών όσοι έχουν καταδι- 
κασθεί, αμετάκλητα, για απιστία, απάτη, πλαστογραφία, 
υπεξαίρεση, δωροδοκία, παράβαση του νόμου περί με¬ 
σαζόντων και του νόμου περί ναρκωτικών. 

Τα μέλη των διοικητικών συμβουλίων των ενώσεων 
καταναλωτών όλων των βαθμών δεν επιτρέπεται να λαμ¬ 
βάνουν από αυτές οποιοσδήποτε μορφής αποζημίωση 
για τις υπηρεσίες που παρέχουν, με εξαίρεση τα ποσά 
που καλύπτουν δαπάνες για την εξυπηρέτηση των σκο¬ 
πών των ενώσεων, εφόσον αποδεικνύονται με νόμιμα 
παραστατικά. 

12. Στη Γενική Γραμματεία Εμπορίου και Προστασίας 
Καταναλωτή συνιστάται πενταμελής επιτροπή, η οποία 
αποτελείται από: α) δύο Προϊσταμένους Διεύθυνσης 
της Γραμματείας αυτής, οι οποίοι προτείνονται με τον 
αναπληρωτή τους από τον Γενικό Γραμματέα Εμπορίου 
και Προστασίας Καταναλωτή, β) έναν εκπρόσωπο του 
Συνηγόρου του Καταναλωτή και γ) δύο εκπροσώπους 
των ενώσεων καταναλωτών που είναι μέλη του Εθνι¬ 
κού Συμβουλίου Καταναλωτή και Αγοράς (Ε.Σ.Κ.Α.) και 
εκλέγονται με τους αναπληρωτές τους από το Ε.Σ.Κ.Α. 

Ο Π ρόεδρος και τα μέλη της Επιτροπής διορίζονται με 
απόφαση του Υπουργού Οικονομίας και Ανάπτυξης με 
θητεία τριών (3) ετών.Τα μέλη που προέρχονται από τον 
Ε.Σ.Κ.Α. δεν επιτρέπεται να διοριστούν για δύο συνεχόμε¬ 
νες θητείες. Έργο της επιτροπής είναι η πιστοποίηση της 

πραγματικής λειτουργίας των ενώσεων καταναλωτών 
και τηςτήρησης των παραγράφων 5,6,8 έως και 11 του 
παρόντος. 

Η πιστοποίηση ανακαλείται από την Επιτροπή εγγρά- 
φως σε περίπτωση που ενώσεις καταναλωτών οποιοσ¬ 
δήποτε βαθμού δεν υλοποιούν καμία δράση για δύο 
συνεχή έτη ή δεν συμμορφώνονται με τα οριζόμενα 
στις παραγράφους 8 έως 11. Οι αδρανείς ενώσεις κα¬ 
ταναλωτών δεν δικαιούνται επιχορήγησης από Ο.Τ.Α. 
πρώτου και δεύτερου βαθμού. Η πενταμελής επιτροπή 
συνεδριάζει τακτικώς εντός του πρώτου τριμήνου κάθε 
ημερολογιακού έτους και εκτάκτως οποτεδήποτε κληθεί 
να πιστοποιήσει νέα καταναλωτική οργάνωση. Με από¬ 
φαση του Υπουργού Ανάπτυξης και Ανταγωνιστικότητας 
ορίζονται οι όροι και οι προϋποθέσεις πιστοποίησης των 
καταναλωτικών οργανώσεων. 

13. Οι διατάξεις του άρθρου 11 του ν. 1264/1982 (ΦΕΚ 
79 Α'), όπως ισχύει και των παραγράφων 2 έως 5 του 
άρθρου 6 του ν.δ. 4361/1964 (ΦΕΚ 149 Α') όπως ισχύει, 
εφαρμόζονται αναλογικά για τις αρχαιρεσίες των ενώσε¬ 
ων καταναλωτών πρώτου και δεύτερου βαθμού. 

14.. Με την επιφύλαξη των διατάξεων του ν. 2472/1997, 
όπως ισχύει και του ν. 2690/1999 (ΦΕΚ 45 Α') ενώσεις κα¬ 
ταναλωτών οποιοσδήποτε βαθμού έχουν το δικαίωμα να 
ζητούν και να λαμβάνουν πληροφορίες για θέματα που 
ανάγονται στα συμφέροντα των καταναλωτών από δη¬ 
μόσιες υπηρεσίες, νομικά πρόσωπα δημοσίου δικαίου, 
δημόσιους οργανισμούς και επιχειρήσεις, νομικά πρόσω¬ 
πα του ευρύτερου δημόσιου τομέα, όπως ορίζεται κάθε 
φορά και νομικά πρόσωπα που επιδιώκουν κοινωφελή 
σκοπό. 

15. Κάθε ένωση καταναλωτών νομιμοποιείται να ζητεί 
ενώπιον δικαστηρίων και διοικητικών αρχών κάθε μορ¬ 
φής έννομη προστασία για τα δικαιώματα των μελών 
της, ως καταναλωτών. Ιδίως νομιμοποιείται να ασκεί αγω¬ 
γή, αίτηση ασφαλιστικών μέτρων, αίτηση ακύρωσης ή 
προσφυγή κατά διοικητικών πράξεων και να παρίσταται 
ως πολιτικώς ενάγουσα. Κάθε ένωση καταναλωτών δι¬ 
καιούται να παρεμβαίνει προσθέτως σε εκκρεμείς δίκες 
μελών της για την υποστήριξη των δικαιωμάτων τους 
ως καταναλωτών. 

16. Ένωση καταναλωτών που έχει τουλάχιστον πεντα¬ 
κόσια (500) ενεργά μέλη και έχει εγγράφει στο Μητρώο 
ενώσεων καταναλωτών πριν από ένα τουλάχιστον έτος, 
μπορεί να ασκεί, κάθε είδους αγωγή για την προστασία 
των γενικότερων συμφερόντων του καταναλωτικού 
κοινού (συλλογική αγωγή). Η αγωγή του προηγούμε¬ 
νου εδαφίου μπορεί να ασκηθεί και όταν η παράνομη 
συμπεριφορά προσβάλλει τα συμφέροντα τριάντα (30), 
τουλάχιστον, καταναλωτών. 

Ιδίως μπορεί να ζητήσει: 

α)Την παράλειψη παράνομης συμπεριφοράς του προ¬ 
μηθευτή, ακόμη και πριν αυτή εκδηλωθεί, ιδίως όταν 
συνίσταται σε παράβαση των διατάξεων: 

αα) των άρθρων 2,3,3α έως 3ιβ, 4,4α έως 4η, 4θ, 5,6, 
7, 7α, 8,9,9α έως 9θ του παρόντος νόμου, 

ββ) της κοινής υπουργικής απόφασης Ζ1-699/2010 
(Β' 917) «Προσαρμογή της Ελληνικής νομοθεσίας προς 
την οδηγία 2008/48/ΕΚ του Ευρωπαϊκού Κοινοβουλί¬ 


ου και του Συμβουλίου της 23ης Απριλίου 2008 για τις 
συμβάσεις καταναλωτικής πίστης και την κατάργηση 
της οδηγίας 87/102/ΕΟΚ του Συμβουλίου που δημοσι- 
εύθηκε στην Επίσημη Εφημερίδα των ΕΚ, αριθμ. Ε 133 
της 22.5.2008», 

γγ) του π.δ. 339/1996, «Περί οργανωμένων ταξιδιών, 
σε συμμόρφωση προς την Οδηγία 90/314 (ΕΕΕ 158/59) 
για τα οργανωμένα ταξίδια και τις οργανωμένες διακοπές 
και περιηγήσεις» (ΦΕΚ 225Α'), όπως ισχύει, 
δδ) της υπουργικής απόφασης υπ' αριθμΔΥΓ 
3(α)/83657, «Εναρμόνιση της Ελληνικής Νομοθεσίας 
προς την αντίστοιχη κοινοτική στον τομέα της παρα¬ 
γωγής και της κυκλοφορίας φαρμάκων, που προορίζο¬ 
νται για ανθρώπινη χρήση σε συμμόρφωση με την υπ' 
αριθμ. 2001/1983/ΕΚ Οδηγία «περί κοινοτικού κώδικα 
για τα φάρμακα που προορίζονται για ανθρώπινη χρή¬ 
ση», όπως τροποποιήθηκε από τις υπ' αριθμ. 2004-27- 
ΕΚ, 2004-24- ΕΚ Οδηγίες για τα παραδοσιακά φάρμακα 
φυτικής προέλευσης και το άρθρο 31 της υπ' αριθμ. 
2002/1998/ ΕΚ Οδηγίας για τη θέσπιση προτύπων ποιό¬ 
τητας και ασφάλειας για τη συλλογή, τον έλεγχο, την επε¬ 
ξεργασία, την αποθήκευση και τη διανομή ανθρώπινου 
αίματος και συστατικών αίματος, (ΦΕΚ 59 Β'), 
εε) της κοινής υπουργικής απόφασης Ζ1-130/2011 
(Β' 295) «Προσαρμογή της Ελληνικής Νομοθεσίας προς 
την Οδηγία 2008/122/ΕΚ του Ευρωπαϊκού Κοινοβουλίου 
και του Συμβουλίου της 14ης Ιανουάριου 2009, για την 
προστασία των καταναλωτών ως προς ορισμένες πτυχές 
των συμβάσεων χρόνομεριστικής μίσθωσης, μακροπρό¬ 
θεσμων προϊόντων διακοπών, μεταπώλησης και ανταλ¬ 
λαγής, που δημοσιεύθηκε στην Επίσημη Εφημερίδα της 
Ε.Ε. αριθμ. Ε33 της 3.2.2009», 
στστ) του π.δ. 131/2003, «Προσαρμογή στην Οδηγία 
200/31 του Ευρωπαϊκού Κοινοβουλίου και του Συμβουλί¬ 
ου σχετικά με ορισμένες νομικές πτυχές των υπηρεσιών 
της κοινωνίας της πληροφορίας, ιδίως του ηλεκτρονικού 
εμπορίου, στην εσωτερική αγορά (οδηγία για το ηλε¬ 
κτρονικό εμπόριο)» (ΦΕΚ 116Α'), όπως ισχύει, 
ζζ) του ν. 2328/1995, «Νομικό καθεστώςτης ιδιωτικής 
τηλεόρασης και της τοπικής ραδιοφωνίας, ρύθμιση θε¬ 
μάτων της ραδιοτηλεοπτικής αγοράς και άλλες διατά¬ 
ξεις» (ΦΕΚ 159Α') και 

ηη) του π.δ. 100/2000 «Εναρμόνιση της ελληνικής ρα¬ 
διοτηλεοπτικής νομοθεσίας στις διατάξεις της Οδηγίας 
97/36 του Ευρωπαϊκού Κοινοβουλίου και του Συμβου¬ 
λίου της 30ης Ιουνίου 1997 (ΕΕ αριθ. 1202 της Οδηγίας 
89/552/ΕΟΚτου Συμβουλίου (ΕΕαριθ. 1298της 17.10.89 
σ.23) σχετικά με την παροχή υπηρεσιών», 
θθ) του ν. 3844/2010 (Α' 63) «Προσαρμογή της ελλη¬ 
νικής νομοθεσίας στην Οδηγία 2006/123 του Ευρωπα¬ 
ϊκού Κοινοβουλίου και του Συμβουλίου σχετικά με τις 
υπηρεσίες στην εσωτερική αγορά και άλλες διατάξεις», 
ιι) του άρθρου 12 της υπ' αριθμ. Α.Π. 70330οικ./2015 
Κοινής Υπουργικής Απόφασης «Εναρμόνιση προς την 
οδηγία 2013/11 /ΕΕ του Ευρωπαϊκού Κοινοβουλίου και 
του Συμβουλίου για την εναλλακτική επίλυση κατανα¬ 
λωτικών διαφορών και για την τροποποίηση του Κανονι¬ 
σμού (ΕΚ) αριθ. 2006/2004 και της Οδηγίας 2009/22/ΕΚ», 

κκ) του άρθρου 14 του Κανονισμού (ΕΕ) αριθ. 524/2013 
του Ευρωπαϊκού Κοινοβουλίου και του Συμβουλίου, της 
21ης Μάίου 2013, για την ηλεκτρονική επίλυση κατανα¬ 
λωτικών διαφορών (Κανονισμός για την ΗΕΚΔ) και 

λλ) του ν. 4438/2016 (Α' 220). 

Όταν η παράνομη συμπεριφορά εκδηλώνεται μετά 
από σύσταση ή υπόδειξη ενώσεων των προμηθευτών 
ή εφόσον οι ενώσεις αυτές προβαίνουν σε παράνομη 
συμπεριφορά, στην περίπτωση αυτή μπορεί να ζητηθεί 
και από αυτές η παύση της εν λόγω συμπεριφοράς. Η 
ένωση καταναλωτών μπορεί να ζητήσει, επιπλέον, τη 
δέσμευση, την απόσυρση ή την καταστροφή ελαττωμα¬ 
τικών προϊόντων που είναι επικίνδυνα για την ασφάλεια 
ή την υγεία του καταναλωτικού κοινού, καθώς και τη 
λήψη μέτρων, όπως είναι η κατάλληλη δημοσίευση του 
συνόλου ή μέρους της απόφασης ή και η δημοσίευση 
επανορθωτικής δήλωσης, ώστε να εκλείψουν τα συνε¬ 
χιζόμενα αποτελέσματα της παράβασης. 

β) Χρηματική ικανοποίηση λόγω ηθικής βλάβης. Για 
τον καθορισμό της χρηματικής ικανοποίησης, το δικα¬ 
στήριο λαμβάνει υπόψιν, ιδίως, την ένταση της προ¬ 
σβολής της έννομης τάξης που συνιστά η παράνομη 
συμπεριφορά, το μέγεθος της εναγόμενης επιχείρησης 
του προμηθευτή και κυρίως, τον ετήσιο κύκλο εργασιών 
της, καθώς και τις ανάγκες της γενικής και της ειδικής 
πρόληψης. 

γ) Τη λήψη ασφαλιστικών μέτρων εξασφάλισης των 
απαιτήσεων του καταναλωτικού κοινού για την παρά¬ 
λειψη της παράνομης συμπεριφοράς ή την χρηματική 
ικανοποίηση μέχρι την έκδοση εκτελεστής απόφασης. 
Σε περίπτωση ελαττωματικών προϊόντων που είναι επι¬ 
κίνδυνα για την ασφάλεια ή την υγεία του καταναλωτικού 
κοινού, μπορεί να διαταχθεί, ως ασφαλιστικό μέτρο, η 
δέσμευση αυτών. 

δ) Την αναγνώριση του δικαιώματος αποκατάστασης 
της ζημίας που υφίστανται οι καταναλωτές από την πα¬ 
ράνομη συμπεριφορά. 

17. Συλλογική αγωγή κατά τις διατάξεις της προηγού¬ 
μενης παραγράφου μπορούν να ασκήσουν, από κοινού, 
περισσότερες της μιας ενώσεις καταναλωτών πρώτου 
βαθμού, ακόμη και αν κάθε μία από αυτές έχει αριθμό 
ενεργών μελών μικρότερο από το προβλεπόμενο κατώ- 
τατο όριο, εφόσον το σύνολο των ενεργών μελών όλων 
των ενώσεων υπερβαίνει το όριο αυτό. Συλλογική αγωγή 
μπορούν να ασκήσουν, από κοινού και περισσότερες της 
μιας ενώσεις καταναλωτών πρώτου και δεύτερου βαθ¬ 
μού, ακόμη και αν η ένωση πρώτου βαθμού έχει αριθμό 
ενεργών μελών μικρότερο από το προβλεπόμενο κατώ- 
τατο όριο. Η συλλογική αγωγή ασκείται με απόφαση του 
διοικητικού συμβουλίου της ένωσης καταναλωτών. Ενερ¬ 
γά μέλη των ενώσεων λογίζονται όσα έχουν εκπληρώσει 
τις ταμειακές τους υποχρεώσεις. Ο αριθμός των μελών 
αυτών αποδεικνύεται με κοινή υπεύθυνη δήλωση των 
μελών του διοικητικού συμβουλίου της οικείας ένωσης 
καταναλωτών. 

18. Η συλλογική αγωγή ασκείται σε αποκλειστική προ¬ 
θεσμία έξι (6) μηνών από την τελευταία εκδήλωση της 
παράνομης συμπεριφοράς που αποτελεί τη βάση της. 
Κατ' εξαίρεση, οι απαιτήσεις της περίπτωσης δ' της πα¬ 


ραγράφου 16 υπόκεινται στην παραγραφή του άρθρου 
937 του Αστικού Κώδικα (Α.Κ.). 

19. Αποκλειστικώς αρμόδιο για την εκδίκαση συλλογι¬ 
κής αγωγής είναι το πολυμελές πρωτοδικείο της κατοικί¬ 
ας ή της έδρας του εναγομένου. Αν αντικείμενο της συλ¬ 
λογικής αγωγής αποτελεί ραδιοτηλεοπτική διαφήμιση, 
αποκλειστικώς αρμόδιο είναι το πολυμελές πρωτοδικείο 
της έδρας του ραδιοφωνικού ή τηλεοπτικού σταθμού. 

20. Συλλογικές αγωγές των περιπτώσεων α' και β' 
της παραγράφου 16 δικάζονται κατά τη διαδικασία της 
εκούσιας δικαιοδοσίας, στη συντομότερη δυνατή δικά¬ 
σιμο. Το δικαστήριο μπορεί να διατάξει την προσωρινή 
εκτέλεση της απόφασης. Οι έννομες συνέπειες που προ¬ 
κύπτουν από την απόφαση αυτή ισχύουν έναντι πάντων 
και αν δεν ήταν διάδικοι. Το δεδικασμένο απόφασης που 
δέχεται εν όλω ή εν μέρει αγωγή της περίπτωσης δ' της 
παραγράφου 16 ισχύει και υπέρ των ζημιωθέντων κα¬ 
ταναλωτών, έστω και αν αυτοί δεν είχαν συμμετάσχει 
στη σχετική δίκη. 

Εφόσον καταστεί αμετάκλητη η δικαστική απόφαση 
επί συλλογικής αγωγής της περίπτωσης δ' της παραγρά¬ 
φου 16, ο ζημιωθείς καταναλωτής μπορεί, με βάση την 
απόφαση αυτή, να γνωστοποιήσει εγγράφως στον προ¬ 
μηθευτή, κατά του οποίου εκδόθηκε η εν λόγω απόφα¬ 
ση, την απαίτησή του, αναφέροντας τα στοιχεία που την 
προσδιορίζουν. Μετά την άπρακτη παρέλευση τριάντα 
(30) ημερών από την έγγραφη γνωστοποίηση, ο κατανα¬ 
λωτής, εφόσον δεν ικανοποιηθεί, μπορεί να ζητήσει την 
έκδοση διαταγής πληρωμής για την απαίτησή του από το 
δικαστήριο, εφόσον αυτή είναι εκκαθαρισμένη ή μπορεί 
ευχερώς να εκκαθαριστεί. Η απαίτησή αποδεικνύεται και 
με κάθε ιδιωτικό έγγραφο το οποίο, ως εκ του είδους ή 
της συνήθειας της συναλλαγής, χορηγείται ως απόδειξη 
στους καταναλωτές. 

Απαιτήσεις καταναλωτών που απορρέουν από την 
παράνομη συμπεριφορά, πέραν αυτών που ορίζονται 
στις περιπτώσεις α' έως και δ' της παραγράφου 16, δεν 
θίγονται. Το δικαίωμα άσκησης ατομικής αγωγής των 
καταναλωτών δεν επηρεάζεται από την απόρριψη του 
αιτήματος αγωγής της ένωσης καταναλωτών κατά τα 
οριζόμενα στην παράγραφο 16. 

21.0 Υπουργός Οικονομίας και Ανάπτυξης μπορεί με 
απόφασή του, που δημοσιεύεται στην Εφημερίδα της 
Κυβερνήσεως, να καθορίζει τους όρους και τις προϋπο¬ 
θέσεις προσαρμογής της συναλλακτικής συμπεριφοράς 
των προμηθευτών στο δεδικασμένο αμετάκλητων δικα¬ 
στικών αποφάσεων επί αγωγών καταναλωτή ή ενώσεων 
καταναλωτών, εφόσον οι συνέπειες του δεδικασμένου 
έχουν ευρύτερο δημόσιο ενδιαφέρον για την εύρυθμη 
λειτουργία της αγοράς και την προστασία των κατανα¬ 
λωτών. 

22. Χρηματική ικανοποίηση λόγω ηθικής βλάβης κατά 
την περίπτωση β' της παραγράφου 16 για την αυτή πα¬ 
ράβαση παρέχεται μία μόνο φορά. 

23. Αν αγωγή για χρηματική ικανοποίηση λόγω ηθικής 
βλάβης απορριφθεί αμετάκλητα ως προφανώς αβάσι- 
μη, ο εναγόμενος προμηθευτής μπορεί να ζητήσει εκ 
του λόγου αυτού με αγωγή του, η οποία ασκείται εντός 
προθεσμίας έξι (6) μηνών από την ημερομηνία κατά την 
οποία η απορριπτική απόφαση κατέστη αμετάκλητη, 

αποζημίωση ή χρηματική ικανοποίηση λόγω ηθικής 
βλάβης από την ενάγουσα ένωση καταναλωτών και 
προσωπικά από τα μέλη του διοικητικού συμβουλίου, 
τα οποία ευθύνονται εις ολόκληρον. 

24. Τη συλλογική αγωγή της περίπτωσης β' της παρα¬ 
γράφου 16 μπορούν να ασκούν κατά των προμηθευτών 
και τα εμπορικά και βιομηχανικά, βιοτεχνικά και επαγγελ¬ 
ματικά επιμελητήρια, εφαρμοζομένων αναλογικώςτων 
προηγούμενων παραγράφων 19 έως και 22. 

25. Οι ενώσεις καταναλωτών δεν δικαιούνται αμοιβής 
από τα μέλη τους για παρεχόμενα σε αυτά ατομικά ή 
συλλογικά μέσα προστασίας. 

26. Οι ενώσεις καταναλωτών ευθύνονται για την ακρί¬ 
βεια των πληροφοριών που ανακοινώνουν προς ενημέ¬ 
ρωση του καταναλωτικού κοινού. Οταν ανακοινώνουν 
στοιχεία τα οποία προκύπτουν από έρευνες που έχουν 
πραγματοποιήσει, οφείλουν να θέτουν στην διάθεση 
του καταναλωτικού κοινού και κάθε ενδιαφερομένου, 
τα στοιχεία που αφορούν στον τρόπο διεξαγωγής της 
έρευνας, όπως είναι, ιδίως, η μεθοδολογία της δειγμα¬ 
τοληψίας, με επιτόπιες, τηλεφωνικές ή ηλεκτρονικές συ¬ 
νεντεύξεις και η μέθοδος και τα στοιχεία τηςτιμοληψίας. 

27. Η ανακοίνωση στο καταναλωτικό κοινό αναληθών 
πληροφοριών από την ένωση καταναλωτών, καθώς και 
η παράβαση από αυτή των διατάξεων του παρόντος 
νόμου, συνιστά λόγο: α) ανάκλησης της πιστοποίησής 
της, κατά την έννοια της παραγράφου 12, β) έκπτωσης 
του διοικητικού συμβουλίου της, γ) αποβολής της από 
το Εθνικό Συμβούλιο Καταναλωτή και Αγοράς (Ε.Σ.Κ.Α) 
και από τα συλλογικά όργανα εκπροσώπησης σύμφωνα 
με το άρθρο 13 και δ) διαγραφής της από το Μητρώο. 
Τα υπό στοιχεία α', β' και δ' μέτρα του προηγούμενου 
εδαφίου μπορούν να ζητήσουν, μέσα σε προθεσμία 
έξι (6) μηνών από την τελευταία παράβαση ή από την 
ανακοίνωση της αναληθούς πληροφορίας, όποιος θί¬ 
γεται από αυτές, κάθε μέλος της ένωσης, κάθε ένωση 
καταναλωτών, ο αρμόδιος εισαγγελέας, ο Συνήγορος 
του Καταναλωτή και ο Γενικός Γραμματέας Εμπορίου και 
Προστασίας Καταναλωτή. 

Για την ανάκληση της πιστοποίησης της ένωσης απο- 
φαίνεται η Επιτροπή της παραγράφου 12. Για την έκπτω¬ 
ση του διοικητικού συμβουλίου της ένωσης, αποφαίνεται 
το αρμόδιο δικαστήριο, που δικάζει κατά τη διαδικασία 
της εκούσιας δικαιοδοσίας. Αν η σχετική αίτηση γίνει 
δεκτή, το δικαστήριο διορίζει, με την ίδια απόφαση, 
προσωρινό διοικητικό συμβούλιο. Τα μέλη που εκπί¬ 
πτουν δεν είναι επανεκλέξιμα για μια τριετία από την 
έκπτωσή τους. Το Διοικητικό Συμβούλιο δεν εκπίπτει, 
εάν οι αναληθείς πληροφορίες ή ο τρόπος με τον οποίο 
ανακοινώνονται επιδρούν ελάχιστα στην προστασία των 
συμφερόντων των καταναλωτών ή αν η αναλήθειά τους 
δεν οφείλεται σε δόλο ή βαριά αμέλεια των μελών του. 
Για την αποβολή από το Ε.Σ.Κ.Α και από τα συλλογικά 
όργανα εκπροσώπησης του άρθρου 13 αποφαίνεται 
το Ε.Σ.Κ.Α, χωρίς τη συμμετοχή των εκπροσώπων της 
ένωσης. Η απόφαση αυτή υπόκειται στην έγκριση του 
Υπουργού Οικονομίας και Ανάπτυξης. 

28. Η διαγραφή της ένωσης καταναλωτών από το Μη¬ 
τρώο ενεργείται με απόφαση του Υπουργού Οικονομίας 


και Ανάπτυξης. Η διαγραφή της ένωσης καταναλωτών 
από το Μητρώο συνεπάγεται, αυτοδικαίως και την ανά¬ 
κληση της πιστοποίησής της. 

29. Το δικαστήριο μπορεί να διατάξει τη διάλυση ένω¬ 
σης καταναλωτών αν αυτή άσκησε κατ'επανάληψη, με 
δόλο ή βαριά αμέλεια, αγωγές για χρηματική ικανοποί¬ 
ηση λόγω ηθικής βλάβης που απορρίφθηκαν τελεσίδικα 
ως προφανώς αβάσιμες. Στην περίπτωση αυτή, τη διά¬ 
λυση ζητούν, εντός αποκλειστικής προθεσμίας ενός (1) 
έτους από την τελεσιδικία της τελευταίας απορριπτικής 
απόφασης, ο προμηθευτής που υπήρξε εναγόμενος σε 
δίκη κατά την οποία εκδόθηκε η απόφαση αυτή ή ο αρ¬ 
μόδιος εισαγγελέας. 

30. α) Σε περίπτωση παράβασης, κατά τις διατάξεις της 
παραγράφου 16, η οποία διαπράχθηκε στην Ελληνική 
επικράτεια, κάθε νομιμοποιούμενος φορέας από άλλο 
κράτος μέλος της Ευρωπαϊκής Ένωσης, όταν θίγονται 
τα συμφέροντα τα οποία προστατεύει, μπορεί να ασκεί 
τη συλλογική αγωγή των περιπτώσεων α' και γ' της πα¬ 
ραγράφου 16. Οι διατάξεις των παραγράφων 17 και 20 
εφαρμόζονται αναλόγως. 

β) Σε περίπτωση παράβασης των διατάξεων για την 
άσκηση τηλεοπτικών δραστηριοτήτων του π.δ/τος 
100/2000 (Α' 98) κάθε ημεδαπή ένωση που πληροί τα 
κριτήρια της παραγράφου 16, καθώς και κάθε νομιμο¬ 
ποιούμενος φορέας από άλλο κράτος μέλος, όταν θίγο¬ 
νται τα συλλογικά συμφέροντα των καταναλωτών, τα 
οποία προστατεύει, δικαιούται να υποβάλει καταγγελία 
και να ζητήσει να επιβληθούν οι διοικητικές κυρώσεις 
που προβλέπονται στα άρθρα 12 και 15 παρ. 3 του 
ν. 2644/1998 (Α' 233). Δικαιούται επίσης να υποβάλει 
αίτηση επανόρθωσης κατά τις διατάξεις του άρθρου 9 
του π.δ. 100/2000. 

γ) Για την άσκηση της συλλογικής αγωγής ή την υπο¬ 
βολή καταγγελίας ή αίτησης επανόρθωσης, ο νομιμο¬ 
ποιούμενος φορέας επιδεικνύει τον σχετικό κατάλογο 
που καταρτίζει η Ευρωπαϊκή Επιτροπή και δημοσιεύεται 
στην Επίσημη Εφημερίδα των Ευρωπαϊκών Κοινοτήτων 
σύμφωνα με τα οριζόμενα στο άρθρο 4 της Οδηγίας 
2009/22/ΕΚ «περί των αγωγών παραλείψεως στον το¬ 
μέα προστασίας των καταναλωτών». Τα δικαστήρια και 
οι αρμόδιες αρχές δέχονται τον κατάλογο αυτό ως από¬ 
δειξη της νομιμοποίησης των φορέων προς έγερση της 
συλλογικής αγωγής ή υποβολής καταγγελίας ή αίτησης 
επανόρθωσης με την επιφύλαξη του δικαιώματος τους 
να εξετάσουν κατά πόσον ο σκοπός του φορέα δικαιο¬ 
λογεί την έγερση αγωγής ή την υποβολή καταγγελίας 
στη συγκεκριμένη περίπτωση. 

Άρθρο 11 

Φιλικός διακανονισμός 
καταναλωτικών διαφορών 

1. Στην έδρα κάθε Περιφερειακής Ενότητας, καθώς και 
στην έδρα κάθε επαρχείου, συστήνεται από τον οικείο 
Αντιπεριφερειάρχη επιτροπή φιλικού διακανονισμού για 
την εξώδικη επίλυση διαφορών ανάμεσα σε προμηθευ¬ 
τές και σε καταναλωτές ή ενώσεις καταναλωτών. 

2. Οι επιτροπές είναι τριμελείς και αποτελούνται από: 

α) Ένα δικηγόρο, μέλος του οικείου δικηγορικού συλ- 

λόγου, που προτείνεται, με τον αναπληρωτή του, από 
το διοικητικό συμβούλιο του δικηγορικού συλλόγου, ως 
πρόεδρο. 

β) Έναν εκπρόσωπο του τοπικού εμπορικού και βι¬ 
ομηχανικού επιμελητηρίου, που προτείνεται, με τον 
αναπληρωτή του, από το διοικητικό συμβούλιο του 
επιμελητηρίου. Σε νομούς, όπου υπάρχουν βιοτεχνικά 
και επαγγελματικά επιμελητήρια, προτείνεται από το δι¬ 
οικητικό τους συμβούλιο ένας εκπρόσωπός τους με τον 
αναπληρωτή του. Στη σύνθεση της επιτροπής μετέχει, 
κάθε φορά, ο εκπρόσωπος του επιμελητηρίου στο οποίο 
υπάγεται ο προμηθευτής. Εφόσον είναι εφικτό, κάθε επι¬ 
μελητήριο ορίζει ανά έναν εκπρόσωπο κάθε κλάδου της 
αγοράς, με τον αναπληρωτή του, για τη συμμετοχή του 
στη σύνθεση της επιτροπής όταν κρίνεται διαφορά που 
ανάγεται στη δραστηριότητα μέλους του, του αντίστοι¬ 
χου κλάδου της αγοράς και 

γ) Έναν εκπρόσωπο των τοπικών ενώσεων κατανα¬ 
λωτών, που προτείνεται, με τον αναπληρωτή του, από 
τα διοικητικά συμβούλιά τους. Εάν δεν υφίστανται οι 
ενώσεις αυτές, στην επιτροπή συμμετέχει εκπρόσωπος 
ένωσης καταναλωτών δευτέρου βαθμού, διαφορετι¬ 
κά εκπρόσωπος του τοπικού εργατικού κέντρου, που 
προτείνεται, με τον αναπληρωτή του, από τη διοίκηση 
αυτού. Ο γραμματέας της επιτροπής και ο αναπληρωτής 
του, προέρχονται από το τμήμα Εμπορίου της Διεύθυν¬ 
σης Ανάπτυξης της οικείας Περιφερειακής Ενότητας και 
προτείνονται στον Συνήγορο του Καταναλωτή από τον 
οικείο Αντιπεριφερειάρχη. 

3. Όπου ο αριθμός υποθέσεων ή οι ειδικές συνθήκες 
του νόμου το απαιτούν, μπορούν να συνιστώνται περισ¬ 
σότερες επιτροπές. 

4. Η θητεία των μελών των επιτροπών φιλικού διακα¬ 
νονισμού είναι διετής και μπορεί να ανανεώνεται μία ή 
περισσότερες φορές. 

5. Αρμόδια είναι η επιτροπή του νομού όπου εκτε- 
λέστηκε -ή συμφωνήθηκε να εκτελεστεί η παροχή του 
προμηθευτή στον καταναλωτή. 

6. Οι υποθέσεις εισάγονται στην αρμόδια, κατά περί¬ 
πτωση, επιτροπή ύστερα από αίτηση του καταναλωτή 
ή της τοπικής ένωσης καταναλωτών, καθώς και ύστερα 
από παραπομπή από τον Συνήγορο του Καταναλωτή. 
Οι υποθέσεις συζητούνται, κατά τη σειρά που ορίζει ο 
πρόεδρος, το αργότερο εντός δεκαπέντε (15) ημερών 
από την υποβολή της αίτησης ή την παραπομπή τους, 
μετά από πρόσκληση των ενδιαφερομένων πριν από 
πέντε (5) τουλάχιστον ημέρες. Οι προθεσμίες αυτές μπο¬ 
ρούν να παρατείνονται, με απόφαση του προέδρου της 
επιτροπής, μέχρι πέντε (5) ημέρες, εφόσον συντρέχουν, 
προς τούτο, ειδικοί λόγοι. Οι ενδιαφερόμενοι μπορούν 
κατά τη συζήτηση να παρίστανται αυτοπροσώπως ή να 
εκπροσωπούνται από πληρεξούσιο δικηγόρο ή τρίτο 
πρόσωπο που έχει σχετική εξουσιοδότηση. 

7. Η επιτροπή κρίνει κατά το ισχύον δίκαιο. Συμπλη¬ 
ρωματικά λαμβάνονται υπόψη τα συναλλακτικά ήθη. Η 
επιτροπή μπορεί να ζητήσει πληροφορίες από δημό¬ 
σιες υπηρεσίες, δημόσιους οργανισμούς, επιχειρήσεις 
κοινής ωφέλειας, επιμελητήρια και επαγγελματικούς 
συλλόγους. 


8. Η Επιτροπή συνεδριάζει, νομίμως, με την παρου¬ 
σία όλων των μελών της και λαμβάνει τις αποφάσεις της 
κατά πλειοψηφία. Τα πορίσματα της Επιτροπής κοινο¬ 
ποιούνται στον Συνήγορο του Καταναλωτή και στους 
ενδιαφερομένους το αργότερο εντός δεκαπέντε (15) 
ημερών από τη συζήτηση των σχετικών υποθέσεων. 
Τα πορίσματα της Επιτροπής δεν παράγουν συνέπειες 
δικαστικής απόφασης, ούτε αποτελούν εκτελεστό τίτλο. 

9. Τα πορίσματα των επιτροπών φιλικού διακανονι¬ 
σμού αρχειοθετούνται από τις οικείες Περιφερειακές 
Ενότητες και κάθε ενδιαφερόμενος μπορεί να λάβει 
γνώση και να ζητήσει αντίγραφο αυτών. 

10. Με απόφαση του αρμόδιου Περιφερειάρχη που 
δημοσιεύεται στην Εφημερίδα της Κυβερνήσεως, ρυθ¬ 
μίζονται, όπου υπάρχει ανάγκη, οι τεχνικές λεπτομέρειες 
εφαρμογής του άρθρου αυτού. 

Άρθρο 12 

Εθνικό Συμβούλιο Καταναλωτή και Αγοράς 

1. Στη Γενική Γραμματεία Εμπορίου και Προστασίας 
Καταναλωτή του Υπουργείου Οικονομίας και Ανάπτυξης 
συνιστάται Εθνικό Συμβούλιο Καταναλωτή και Αγοράς 
(Ε.Σ.Κ.Α.), το οποίο αποτελεί συμβουλευτικό και γνωμο- 
δοτικό όργανο του Υπουργού Οικονομίας και Ανάπτυξης. 
Το Ε.Σ.Κ.Α. εκφράζει τις θέσεις των φορέων της αγοράς 
και των καταναλωτών επί θεμάτων ανταγωνιστικής λει¬ 
τουργίας της αγοράς και προστασίας των καταναλωτών, 
υποβάλλει, αρμοδίως, προτάσεις για την προώθηση των 
εννόμων συμφερόντων τους και τη διασφάλιση των δι¬ 
καιωμάτων τους και εκδίδει γνωμοδοτήσεις επί θεμάτων 
σχετικών με την αγορά και τους καταναλωτές και, ιδίως, 
επί νομοσχεδίων και διατάξεων που αφορούν στους κα¬ 
ταναλωτές. 

2. Το Ε.Σ.Κ.Α. αποτελείται από: 

α) τρεις (3) εκπροσώπους του Υπουργείου Οικονομίας 
και Ανάπτυξης, μετά των αναπληρωτών αυτών, 
β) το Συνήγορο του Καταναλωτή, 
γ) δύο (2) εκπροσώπους από κάθε δευτεροβάθμια 
ένωση καταναλωτών, 

δ) τρεις (3) εκπροσώπους από τις πρωτοβάθμιες ενώ¬ 
σεις καταναλωτών, 

ε) έναν (1) εκπρόσωπο που προτείνεται από την Επι¬ 
τροπή Ανταγωνισμού, μετά του αναπληρωτού αυτού, 
στ) έναν (1) εκπρόσωπο που προτείνεται από την 
Κεντρική Ένωση των Επιμελητηρίων (Κ.Ε.Ε.), μετά του 
αναπληρωτού αυτού, 

ζ) έναν (1) εκπρόσωπο που προτείνεται από τον Ελ¬ 
ληνικό Οργανισμό Τουρισμού (Ε.Ο.Τ.) μετά του αναπλη¬ 
ρωτού αυτού, 

η) έναν (1) εκπρόσωπο που προτείνεται από τον Ενιαίο 
φορέα Ελέγχου Τροφίμων (Ε.Φ.Ε.Τ.), 
θ) έναν (1) εκπρόσωπο που προτείνεται από την Τρά¬ 
πεζα της Ελλάδος, 

ι) έναν (1) εκπρόσωπο που προτείνεται από την Ελλη¬ 
νική Ένωση Τραπεζών (Ε.Ε.Τ) μετά του αναπληρωτού 
αυτού, 

ια) έναν (1) εκπρόσωπο που προτείνεται από το 
Σύνδεσμο Επιχειρήσεων Λιανικής Πωλήσεως Ελλάδος 
(Σ.Ε.Λ.Π.Ε.) μετά του αναπληρωτού αυτού, 

ιβ) έναν (1) εκπρόσωπο που προτείνεται από τη Γενική 
Συνομοσπονδία Επαγγελματιών και Βιοτεχνών Ελλάδος 
(Γ.Σ.Ε.Β.Ε.) μετόχου αναπληρωτού αυτού, 
ιγ) έναν (1) εκπρόσωπο που προτείνεται από την Ένω¬ 
ση Ασφαλιστικών Επιχειρήσεων μετά του αναπληρωτού 
αυτού, 

ιδ) έναν (1) εκπρόσωπο που προτείνεται από τον Σύν¬ 
δεσμο Ελληνικών Τουριστικών Επιχειρήσεων (Σ. Ε.Τ. Ε.) 
μετά του αναπληρωτού αυτού, 
ιε) έναν (1) εκπρόσωπο που προτείνεται από την Πα¬ 
νελλήνια Συνομοσπονδία Ενώσεων Γεωργικών Συνεται¬ 
ρισμών (ΠΑ.Σ.Ε.ΓΕ.Σ.) μετά του αναπληρωτού αυτού, 
ιστ) έναν (1) εκπρόσωπο που προτείνεται από το Σύν¬ 
δεσμο Ελληνικών Βιομηχανιών (Σ.Ε.Β.), μετά του ανα¬ 
πληρωτού αυτού, 

ιζ) έναν (1) εκπρόσωπο που προτείνεται από την Ελλη¬ 
νική Συνομοσπονδία Εμπορίου και Επιχειρηματικότητας 
(Ε.Σ.Ε.Ε.), μετά του αναπληρωτού αυτού, 
ιη) έναν (1) εκπρόσωπο που προτείνεται από την Εθνι¬ 
κή Συνομοσπονδία Ατόμων με Αναπηρία μετά του ανα¬ 
πληρωτού αυτού, 

ιθ) έναν (1) εκπρόσωπο υπηρεσιών γενικού - κοινω¬ 
νικού ενδιαφέροντος / Ρυθμιστικών αρχών (μεταφορά, 
ύδρευση, ηλεκτρισμός, φυσικό αέριο, τηλεπικοινωνίες, 
ταχυδρομικές υπηρεσίες κ.λπ.), ανάλογα με τη θεματική 
ενότητα. 

3. Στο Ε.Σ.Κ.Α., όπου κριθεί αναγκαίο, καλούνται χωρίς 
δικαίωμα ψήφου κατά περίπτωση: 

- οι Προϊστάμενοι των διευθύνσεων που είναι αρμόδι¬ 
ες σε θέματα προστασίας του Καταναλωτή του Υπουρ¬ 
γείου Οικονομίας και Ανάπτυξης, 

- πρόσωπα με εξειδικευμένες γνώσεις σε θέματα προ¬ 
στασίας καταναλωτή και 

- εκπρόσωποι άλλων παραγωγικών τάξεων, καθώς και 
άλλοι φορείς που εμπλέκονται σε θέματα προστασίας 
του καταναλωτικού κοινού. 

4. Τα υπό στοιχεία γ' έως ιθ' μέλη του Ε.Σ.Κ.Α. της παρα¬ 
γράφου 2 προτείνονται με τους αναπληρωτές τους από 
τους οικείους φορείς, εντός αποκλειστικής προθεσμίας 
τριάντα (30) ημερών από την κοινοποίηση σε αυτούς 
σχετικής πρόσκλησης του Υπουργού Οικονομίας και 
Ανάπτυξης. 

Αν οι φορείς αυτοί δεν προτείνουν τους εκπροσώπους 
τους εντός της προθεσμίας του προηγούμενου εδαφίου, 
οι εκπρόσωποι αυτοί ορίζονται από τον Υπουργό Οικο¬ 
νομίας και Ανάπτυξης. 

Ειδικά όσον αφορά τους εκπροσώπους των ενώσεων 
καταναλωτών του στοιχείου δ' της παραγράφου 2, αυ¬ 
τοί θα εκλέγονται από μεταξύ τους ψηφοφορία και δεν 
μπορούν να συμμετέχουν στο Ε.Σ.Κ.Α., αν η ένωση που 
ανήκουν είναι μέλος της δευτεροβάθμιας ένωσης που 
συμμετέχει δια εκπροσώπου στο Ε.Σ.Κ.Α. 

Η θητεία των μελών του Ε.Σ. Κ. Α. είναι τριετής και 
μπορεί να ανανεωθεί μία ή περισσότερες φορές, για 
ίσο χρόνο. 

Η θητεία των μελών του Ε.Σ.Κ.Α. λήγει σε περίπτωση 
θανάτου, παραίτησης, διακοπής της συμμετοχής τους 
στο φορέα που εκπροσωπούν, αποβολής της οικείας 
ένωσης καταναλωτών, σύμφωνα με την παρ. 27 του 


άρθρου 10, ή αν ο φορέας κοινοποιήσει στον Υπουργό 
Οικονομίας και Ανάπτυξης έγγραφη δήλωσή του για την 
αντικατάσταση του τακτικού ή του αναπληρωματικού 
μέλους που έχει ορίσει και τον ορισμό νέου μέλους στη 
θέση αυτού. 

5. Το Ε.Σ.Κ.Α. συγκροτείται με απόφαση του Υπουργού 
Οικονομίας και Ανάπτυξης. Με την ίδια απόφαση επι¬ 
λέγεται και ορίζεται ο Πρόεδρος του Ε.Σ.Κ.Α., μετά του 
αναπληρωτή αυτού, μεταξύ των, υπό στοιχείο α' της πα¬ 
ραγράφου 2, μελών. Με όμοια απόφαση ορίζεται γραμ¬ 
ματέας του Ε.Σ.Κ.Α. μετά του αναπληρωτή αυτού μεταξύ 
των υπάλληλων της Γενικής Γραμματείας Εμπορίου και 
Προστασίας Καταναλωτή. 

6. Το Ε.Σ.Κ.Α. εκδίδει τον κανονισμό λειτουργίας του, ο 
οποίος εγκρίνεται με απόφαση του Υπουργού Οικονομί¬ 
ας και Ανάπτυξης, που δημοσιεύεται στην Εφημερίδα της 
Κυβερνήσεως. Με τον κανονισμό αυτόν καθορίζονται, 
μεταξύ άλλων, ο τόπος, η διαδικασία κατάρτισης και ανα¬ 
κοίνωσης της ημερήσιας διάταξης των συνεδριάσεων και 
πρόσκλησης σε αυτές, των μελών, ο τρόπος λήψης των 
αποφάσεων και έκδοσης των γνωμοδοτήσεων και κάθε 
ειδικότερο θέμα και αναγκαία λεπτομέρεια. 

7. Το Ε.Σ.Κ.Α. συνεδριάζει τουλάχιστον δύο (2) φορές το 
χρόνο. Στις συνεδριάσεις του μπορεί να παρευρίσκεται 
και να συμμετέχει ο Υπουργός Οικονομίας και Ανάπτυ¬ 
ξης ή εκπρόσωπός του. Εφόσον στις συνεδριάσεις του 
συζητούνται θέματα που αφορούν και τις αρμοδιότητες 
άλλων υπουργών, μπορούν να συμμετέχουν και αυτοί 
ή οι εκπρόσωποί τους. Ο πρόεδρος μπορεί, σε συνεν¬ 
νόηση με τον Υπουργό Οικονομίας και Ανάπτυξης, να 
καλεί στις συνεδριάσεις του Ε.Σ.Κ.Α. και εκπροσώπους 
άλλων παραγωγικών τάξεων, ιδιώτες ή άλλα πρόσωπα, 
τα οποία μπορούν να εκφράσουν τη γνώμη τους χωρίς 
δικαίωμα ψήφου. 

8. Οι δαπάνες λειτουργίας του Ε.Σ.Κ.Α. βαρύνουν τις 
πιστώσεις της Γενικής Γραμματείας Εμπορίου και Προ¬ 
στασίας Καταναλωτή. 

9. Τα μέλη του Ε.Σ.Κ.Α. δεν δικαιούνται αμοιβής για 
τη συμμετοχή τους στα όργανα αυτά. Τα μέλη που δι¬ 
αμένουν εκτός Αθηνών λαμβάνουν τα έξοδα κίνησης, 
σύμφωνα με τις κείμενες διατάξεις. 

Άρθρο 13 

Εκπροσώπηση καταναλωτών 

1. Σε εθνικά και διεθνή συλλογικά όργανα φορέων 
του δημόσιου ή ιδιωτικού τομέα, όπου προβλέπεται 
συμμετοχή εκπροσώπων των ενώσεων καταναλωτών 
του παρόντος, οι εκπρόσωποι αυτοί επιλέγονται κατό¬ 
πιν εκλογής τους από τους εκπροσώπους των ενώσε¬ 
ων καταναλωτών που είναι μέλη του Ε.Σ.Κ.Α.. Η Γενική 
Γραμματεία Εμπορίου και Προστασίας Καταναλωτή, όταν 
λαμβάνει αιτήματα των φορέων του προηγούμενου εδα¬ 
φίου για τη συμμετοχή εκπροσώπων των ενώσεων κα¬ 
ταναλωτών, υποχρεούται να διαβιβάζει αυτά σε όλες τις 
πιστοποιημένες ενώσεις καταναλωτών. Κάθε ενδιαφερό¬ 
μενος για την εκλογή του κατά τα ανωτέρω αποστέλλει 
σχετική δήλωση και το βιογραφικό του σημείωμα στη 
Γενική Γραμματεία Εμπορίου και Προστασίας Κατανα¬ 
λωτή μέχρι την παραμονή των εκλογών. 

2. Δικαίωμα συμμετοχής στις εκλογές έχουν μόνο τα 
ενεργά μέλη πιστοποιημένων ενώσεων καταναλωτών 
που προτείνονται από αυτές. Οι εκλογές διεξάγονται με 
μυστική ψηφοφορία και διενεργούνται με μέριμνα του 
προέδρου του Ε.Σ.Κ.Α.. Ενστάσεις κατά της διαδικασίας 
της ψηφοφορίας υποβάλλονται εντός τριών (3) ημερών 
από τη διενέργειά τους στη Γενική Γραμματεία Εμπορίου 
και Προστασίας Καταναλωτή και εξετάζονται από τριμε¬ 
λή επιτροπή, η οποία αποτελείται από το Διευθυντή της 
Διεύθυνσης Πολιτικής και Ενημέρωσης Καταναλωτή της 
Γενικής Γραμματείας Εμπορίου και Προστασίας Κατανα¬ 
λωτή, ως πρόεδρο και δύο μέλη του Ε.Σ.Κ.Α., τα οποία 
επιλέγονται με κλήρωση που διενεργείται από τον Πρό¬ 
εδρό του. Τα αποτελέσματα της ψηφοφορίας κοινοποι¬ 
ούνται στη Γενική Γραμματεία Εμπορίου και Προστασίας 
Καταναλωτή, η οποία γνωστοποιεί τους εκπροσώπους 
που εκλέγονται στον αρμόδιο φορέα. 

ΜΕΡΟΣ ΕΝΑΤΟ - 
ΔΙΟΙΚΗΤΙΚΕΣ ΚΥΡΩΣΕΙΣ 
Άρθρο 13α 
Κυρώσεις 

1. Οι καταγγελίες των καταναλωτών εναντίον προμη¬ 
θευτή, πωλητή, παραγωγού ή διανομέα που υποβάλλο¬ 
νται στη Γενική Γραμματεία Εμπορίου και Προστασίας 
Καταναλωτή, σύμφωνα με τις διατάξεις του παρόντος, 
κοινοποιούνται, με απόδειξη παραλαβής, στον προμη¬ 
θευτή, πωλητή, παραγωγό ή διανομέα με πρόσκληση 
για απάντηση, με κάθε πρόσφορο τρόπο, συμπεριλαμ- 
βανομένης και της επίδοσης δια του ταχυδρομείου, της 
τηλεομοιοτυπίας και του ηλεκτρονικού ταχυδρομείου. Ο 
προμηθευτής, πωλητής, παραγωγός ή διανομέας υπο- 
χρεούται να απαντά εγγράφως ή με άλλο σταθερό μέσο, 
στις καταγγελίες μέσα στην προθεσμία που τάσσεται από 
τη Γενική Γραμματεία Εμπορίου και Προστασίας Κατα¬ 
ναλωτή, η οποία αρχίζει από την επίδοση της σχετικής 
πρόσκλησης. 

2. Με την επιφύλαξη των διατάξεων του Ποινικού Κώ¬ 
δικα και των Κανόνων Ρύθμισης της Αγοράς Προϊόντων 
και της Παροχής Υπηρεσιών σε βάροςτων προμηθευτών, 
πωλητών, παραγωγών ή διανομέων που παραβαίνουν 
τις διατάξεις του παρόντος νόμου επιβάλλεται, με από¬ 
φαση του Υπουργού Οικονομίας και Ανάπτυξης, κατόπιν 
καταγγελίας ή και αυτεπαγγέλτως, μια ή περισσότερες 
από τις παρακάτω κυρώσεις: 

α) σύσταση για συμμόρφωση, εντός οριζόμενης προ¬ 
θεσμίας, άρση της προσβολής και παράλειψή της στο 
μέλλον ή, αν ο προμηθευτής, πωλητής, παραγωγός ή 
διανομέας έχει ήδη συμμορφωθεί, πριν από τη σύσταση, 
σύσταση παράλειψης της προσβολής στο μέλλον, 

β) πρόστιμο από χίλια πεντακόσια (1.500) έως ένα εκα¬ 
τομμύριο (1.000.000) ευρώ. Σε περίπτωση που εκδοθούν 
σε βάρος του ίδιου προμηθευτή, πωλητή, παραγωγού 
ή διανομέα περισσότερες από τρεις (3) αποφάσεις επι¬ 
βολής προστίμου, το ανώτατο όριο προστίμου διπλα¬ 
σιάζεται. 

γ) προσωρινή διακοπή της λειτουργίας της επιχείρη¬ 
σης ή τμήματος της για χρονικό διάστημα από τρεις (3) 
μήνες έως ένα (1) έτος σε περίπτωση που εκδοθούν σε 


βάρος του ίδιου προμηθευτή, πωλητή, παραγωγού ή 
διανομέα περισσότερες από τρεις (3) αποφάσεις επιβο¬ 
λής προστίμου. 

3. Σε βάρος του προμηθευτή, πωλητή, παραγωγού ή 
διανομέα, ο οποίος δεν απαντά σε καταγγελίες κατανα¬ 
λωτών σύμφωνα με την παρ. 1, ο Υπουργός Οικονομίας 
και Ανάπτυξης μπορεί να προβεί σε: 

α) σύσταση για συμμόρφωση, εντός οριζόμενης προ¬ 
θεσμίας, άρση της προσβολής και παράλειψη της στο 
μέλλον ή, αν ο προμηθευτής, πωλητής, παραγωγός ή 
διανομέας έχει ήδη συμμορφωθεί, πριν από τη σύστα¬ 
ση, σύσταση παράλειψης της προσβολής στο μέλλον με 
προειδοποίηση επιβολής προστίμου, 

β) επιβολή προστίμου από πεντακόσια (500) ευρώ έως 
πέντε χιλιάδες (5.000) ευρώ. 

4. Τα ποσά των προστίμων που επιβάλλονται κατά 
τις παραγράφους 2 και 3 εισπράττονται σύμφωνα με 
τις διατάξεις του Κ.Ε.Δ.Ε. (ν. δ. 356/1974, ΦΕΚ 90 Α') και 
μπορεί να αναπροσαρμόζονται με κοινή απόφαση των 
Υπουργών Οικονομίας και Οικονομικών και Ανάπτυξης. 

5. Ο Υπουργός Οικονομίας και Ανάπτυξης, σε περί¬ 
πτωση παράβασης των διατάξεων του παρόντος, μπο¬ 
ρεί, λαμβάνοντας υπόψη τη φύση και τη βαρύτητα της 
παράβασης καθώς και τις συνέπειές της στο ευρύτερο 
καταναλωτικό κοινό, να δημοσιοποιεί, δια του τύπου ή 
με άλλο πρόσφορο τρόπο, τις κυρώσεις που επιβάλλο¬ 
νται κατά τις προηγούμενες παραγράφους 2 και 3, κα¬ 
θώς και τα περιοριστικά μέτρα που λαμβάνονται κατά 
τις κείμενες διατάξεις από αρμόδιες διοικητικές αρχές ή 
τους προμηθευτές, πωλητές, παραγωγούς ή διανομείς 
σχετικά με τη διάθεση καταναλωτικών προϊόντων στην 
εσωτερική αγορά. 

6. Αν οι παραβάσεις των διατάξεων του παρόντος δι- 
απράττονται από: α) πιστωτικά ιδρύματα ή επιχειρήσεις 
και οργανισμούς του χρηματοπιστωτικού τομέα της οι¬ 
κονομίας, που εποπτεύονται από την Τράπεζα της Ελλά¬ 
δος ή β) από εταιρίες παροχής επενδυτικών υπηρεσιών, 
που εποπτεύονται από την Επιτροπή Κεφαλαιαγοράς ή 
γ) ασφαλιστικές επιχειρήσεις που εποπτεύονται από την 
Διεύθυνση Εποπτείας Ιδιωτικής Ασφάλισης (Δ.Ε.Ι.Α), οι 
κυρώσεις που προβλέπονται στον παρόντα νόμο επιβάλ¬ 
λονται μετά από γνώμη τηςΤράπεζας της Ελλάδος ή της 
Επιτροπής Κεφαλαιαγοράς ή της Δ.Ε.Ι.Α, κατά περίπτωση. 
Η γνώμη αυτή παρέχεται μετά από σχετική αίτηση του 
Γενικού Γραμματέα Εμπορίου και Προστασίας Κατανα¬ 
λωτή εντός προθεσμίας δύο (2) μηνών από την υπο¬ 
βολή της αίτησης. Αν παρέλθει άπρακτη η προθεσμία 
του προηγούμενου εδαφίου, οι διοικητικές κυρώσεις 
επιβάλλονται χωρίς την ανωτέρω γνώμη. Με απόφαση 
του Υπουργού Οικονομίας και Ανάπτυξης ρυθμίζονται 
τα θέματα εφαρμογής της παρούσας παραγράφου και 
κάθε σχετική λεπτομέρεια. 

Άρθρο 13β 

Διαχείριση καταγγελιών-παραπόνων- 
ερωτημάτων καταναλωτών 

Κάθε καταναλωτής ή ένωση καταναλωτών έχει το δι¬ 
καίωμα να καταγγέλλει ενώπιον της Γενικής Γραμματεί¬ 
ας Εμπορίου και Προστασίας Καταναλωτή παραβάσεις 

των διατάξεων του παρόντος νόμου. Οι καταγγελίες που 
λαμβάνει η Γενική Γραμματεία Εμπορίου και Προστασίας 
Καταναλωτή κατατάσσονται ως εξής: 

α) Καταγγελίες περί ζητημάτων που δεν εμπίπτουν 
στις αρμοδιότητες της Γενικής Γραμματείας Εμπορίου 
και Προστασίας Καταναλωτή με βάση τις διατάξεις του 
παρόντος νόμου διαβιβάζονται στην αρμόδια υπηρε¬ 
σία και ενημερώνεται σχετικά ο καταγγέλλων μέσα σε 
προθεσμία δέκα (10) ημερών από την υποβολή τους. 

β) Καταγγελίες με αίτημα εμφανώς αόριστο, ακατάλη¬ 
πτο ή αίτημα που επαναλαμβάνεται κατά τρόπο κατα¬ 
χρηστικό, τίθενται στο αρχείο της Γενικής Γραμματείας 
Εμπορίου και Προστασίας Καταναλωτή και ενημερώνε¬ 
ται σχετικά ο καταγγέλλων μέσα σε προθεσμία τριάντα 
(30) ημερών απάτην υποβολή τους. Η Γενική Γραμματεία 
Εμπορίου και Προστασίας Καταναλωτή δεν είναι υπο¬ 
χρεωμένη να απαντά σε αιτήματα καταναλωτών υπό 
μορφή γνωμοδότησης ή σε ερωτήματα επί ιδιωτικής 
φύσεως υποθέσεων που δεν στοιχειοθετούν καταγγελίες 
παραβάσεων του παρόντος νόμου. 

γ) Καταγγελίες περί ζητημάτων που εμπίπτουν στις 
αρμοδιότητες της Γενικής Γραμματείας Εμπορίου και 
Προστασίας Καταναλωτή με βάση τις διατάξεις του πα¬ 
ρόντος νόμου. 

Στην περίπτωση αυτή, η Γενική Γραμματεία Εμπορί¬ 
ου και Προστασίας Καταναλωτή προβαίνει σε περαιτέ¬ 
ρω αξιολόγηση της αναγκαιότητας διερεύνησής τους 
λαμβάνοντας υπόψη ιδίως το δημόσιο συμφέρον, την 
προστασία της υγείας και της ασφάλειας των καταναλω¬ 
τών, τις πιθανές επιπτώσεις στο καταναλωτικό κοινό, τις 
επιπτώσεις σε ευαίσθητες ομάδες του πληθυσμού, την 
προστασία του καταναλωτή, καθώς και το αποτέλεσμα 
που προσδοκάται από την παρέμβαση της σε συγκεκρι¬ 
μένη υπόθεση. 

Εφόσον αξιολογηθεί από τον Προϊστάμενο Διεύθυν¬ 
σης Προστασίας η αναγκαιότητα διερεύνησης των ως 
άνω καταγγελιών, ο ίδιος αναθέτει προς εξέταση τις υπο¬ 
θέσεις στο αρμόδιο Τμήμα. 

Ο Προϊστάμενος Διεύθυνσης δύναται να θέσει κάποιες 
υποθέσεις σε προσωρινό αρχείο μέχρι να προκύψουν 
πρόσθετα στοιχεία που θεμελιώνουν την αναγκαιότητα 
διερεύνησης, όπως αυτή περιγράφεται ανωτέρω. 

Ο Υπουργός Οικονομίας και Ανάπτυξης ή ο Γενικός 
Γραμματέας Εμπορίου και Προστασίας Καταναλωτή 
κατά το στάδιο διερεύνησης της καταγγελίας μπορεί να 
ζητήσει αιτιολογημένη γνώμη από τον Συνήγορο του 
Καταναλωτή, ο οποίος την παρέχει μέσα σε δύο (2) μήνες 
από την υποβολή του σχετικού ερωτήματος. 

Εφόσον η Γενική Γραμματεία Εμπορίου και Προστασίας 
Καταναλωτή κρίνει την μη αναγκαιότητα διερεύνησης 
κάποιων καταγγελιών βάσει των ανωτέρω ενημερώνεται 
σχετικά ο ενδιαφερόμενος καταγγέλλων, διαφορετικά δι- 
εκπεραιώνειτην υπόθεση σε εύλογο χρονικό διάστημα, 
ανάλογα με το είδος της. 

Άρθρο 14 

Μεταβατικές, τελικές 

και καταργούμενες διατάξεις 

1. Καταργούνται ο ν. 1961 /1991 «Για την προστασία του 
καταναλωτή και άλλες διατάξεις», εκτός των άρθρων 51 


και 53 έως 55, τα άρθρα 26 έως 29 του ν. 2000/1991 «Για 
την αποκρατικοποίηση, απλούστευση των διαδικασιών 
εκκαθάρισης, ενισχύσεως των κανόνων ανταγωνισμού 
και άλλες διατάξεις», καθώς και κάθε άλλη διάταξη που 
αντιβαίνει στις διατάξεις του νόμου αυτού ή αναφέρεται 
σε θέματα που ρυθμίζονται από αυτόν. 

2. Δεν θίγονται οι διατάξεις για τον αθέμιτο ανταγω¬ 
νισμό. 

3. α) Με προεδρικό διάταγμα που εκδίδεται με πρό¬ 
ταση του Υπουργού Οικονομίας και Ανάπτυξης κωδικο- 
ποιούνται, σε ενιαίο κείμενο, οι διατάξεις του παρόντος 
καθώς και όλων των συναφών νόμων, προεδρικών δια¬ 
ταγμάτων και κανονιστικών αποφάσεων που ρυθμίζουν 
θέματα προστασίας των καταναλωτών (νομοθετική κω¬ 
δικοποίηση). Κατά την κωδικοποίηση επιτρέπεται νέα 
αρίθμηση των άρθρων και διάρθρωση των διατάξεών 
τους, η διαγραφή, η σύμπτυξη ή η διεύρυνση των άρ¬ 
θρων και του αριθμού τους, καθώς και η μεταγλώττιση 
και οποιαδήποτε αναγκαία φραστική μεταβολή των κει¬ 
μένων, χωρίς αλλοίωση της έννοιας τους. 

β) Με απόφαση του Υπουργού Οικονομίας και Ανάπτυ¬ 
ξης κωδικοποιούνται οι διατάξεις του παρόντος, όπως 
έχουν τροποποιηθεί και ισχύουν σε ενιαίο κείμενο (δι¬ 
οικητική κωδικοποίηση). 

4. Με κοινή απόφαση των Υπουργών Οικονομίας και 
Ανάπτυξης, Οικονομικών, Δικαιοσύνης, Διαφάνειας και 
Ανθρωπίνων Δικαιωμάτων και του τυχόν κατά περίπτω¬ 
ση αρμόδιου υπουργού ρυθμίζονται τα της προσαρμο¬ 
γής και συμμόρφωσης προς οδηγίες, αποφάσεις, κανο¬ 
νισμούς και συστάσεις, που εκδίδονται από τα αρμόδια 
όργανα της Ευρωπαϊκής Ένωσης για θέματα κατανάλω¬ 
σης και προστασίας του καταναλωτή. 

Με τις κανονιστικές πράξεις του προηγούμενου εδαφί¬ 
ου μπορεί να λαμβάνεται και κάθε αναγκαίο συμπληρω¬ 
ματικό μέτρο για την εφαρμογή των παραπάνω πράξεων. 

5. Αν σε συγκεκριμένη περίπτωση οι κοινές διατάξεις 
παρέχουν στον καταναλωτή μεγαλύτερη προστασία από 
την ειδική ρύθμιση του νόμου αυτού, εφαρμόζονται οι 
κοινές διατάξεις. Εξαιρούνται οι διατάξεις που αφορούν 
παραγραφές και αποκλειστικές προθεσμίες. 

6. Ατυποι κανόνες συμπεριφοράς επαγγελματικών 
οργανώσεων, καθώς και άτυπα όργανα εφαρμογής των 
κανόνων αυτών ή επίλυσης καταναλωτικών διαφορών 
ειδικού χαρακτήρα δεν θίγονται από αυτόν το νόμο, 
έστω και αν ανάγονται σε θέματα που αυτός ρυθμίζει, 
στο μέτρο που δεν αντίκεινται προς τις διατάξεις του. 

7. Προκειμένου να εξασφαλιστεί η προστασία της 
ασφάλειας και των οικονομικών συμφερόντων των κα¬ 
ταναλωτών, η διαφάνεια στη λειτουργία της αγοράς, η 
ενίσχυση του ανταγωνισμού και ιδίως η απόδοση του 
οικονομικού οφέλους από αυτόν στους καταναλωτές, 
καθώς και η διασφάλιση της ενημέρωσης και η ενί¬ 
σχυση της ικανότητας των καταναλωτών για σύγκριση 
και επιλογή προϊόντων ή υπηρεσιών σύμφωνα με τις 
ανάγκες και τις επιθυμίες τους, με κοινή απόφαση των 
Υπουργών Οικονομίας και Ανάπτυξης και Δικαιοσύνης, 
Διαφάνειας και Ανθρωπίνων Δικαιωμάτων και του τυχόν 
κατά περίπτωση αρμόδιου Υπουργού καθορίζονται και 
εξειδικεύονται: 




376 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'40/17.01.2018 


α) οι απαιτήσεις ασφάλειας και επισήμανσης των προϊ¬ 
όντων που διατίθενται στην αγορά, εκτός των τροφίμων 
και με την επιφύλαξη κανόνων κοινοτικού δικαίου, 
β) οι υποχρεώσεις ενημέρωσης των καταναλωτών 
από προμηθευτές, παραγωγούς, πωλητές ή διανομείς 
προς τους καταναλωτές σχετικά με τα χαρακτηριστικά, 
τις ιδιότητες και την τιμή πώλησης των προσφερόμενων 
προϊόντων ή παρεχόμενων υπηρεσιών, τον τρόπο ανα¬ 
γραφής της τιμής και τη διαμόρφωση αυτής και 
γ) όροι διαφάνειας στην προώθηση, πώληση ή προ¬ 
μήθεια προϊόντων και υπηρεσιών στους καταναλωτές. 

8. Με απόφαση του Υπουργού Οικονομίας και Ανάπτυ¬ 
ξης, μπορεί να συγκροτούνται επιτροπές εμπειρογνωμό- 
νωνγιατην επικουρία του έργου της Γενικής Γραμματείας 
Εμπορίου και Προστασίας Καταναλωτή. 

Με όμοια απόφαση καθορίζονται οι αρμοδιότητες, 
ο αριθμός και οι ιδιότητες των μελών των επιτροπών, 
η λειτουργία τους, καθώς και κάθε ειδικότερο θέμα και 
σχετική λεπτομέρεια. 

9. Με απόφαση του Υπουργού Οικονομίας και Ανά¬ 
πτυξης, ρυθμίζονται ο τύπος και οι όροι των συμβά¬ 
σεων που συνάπτουν οι καταναλωτές με επιχειρήσεις 
αδυνατίσματος και γυμναστηρίων και ιδίωςτο δικαίωμα 
υπαναχώρησης, ο τρόπος καταβολής του τιμήματος, οι 
κυρώσεις που επιβάλλονται, σε περίπτωση παράβασης 
των διατάξεων της απόφασης που εκδίδεται κατά την 
παράγραφο αυτή και κάθε ειδικότερο θέμα και σχετική 
λεπτομέρεια. 

10. Η επιλογή από τα συμβαλλόμενα μέρη δικαίου 
χώρας που δεν ανήκει στην Ε.Ε., δεν μπορεί να θίξει τα 
δικαιώματα καταναλωτών που προβλέπονται στις δια¬ 
τάξεις του παρόντος, εφόσον η κρινόμενη περίπτωση 
συνδέεται στενά με την ελληνική έννομη τάξη. 

11. Δεν επιτρέπεται επιβολή κατάσχεσης για ικανο¬ 
ποίηση απαιτήσεων πιστωτικών ιδρυμάτων και εταιρει¬ 
ών παροχής πιστώσεων, καθώς και των εκδοχέων των 
απαιτήσεων αυτών από καταναλωτικά δάνεια και πιστω¬ 
τικές κάρτες, επί ακινήτου του οφειλέτη, το οποίο απο¬ 
δεδειγμένα αποτελεί τη μοναδική κατοικία του, εφόσον 
ασκηθεί από τον ίδιο, εντός προθεσμίας δεκαπέντε (15) 
ημερών αφότου γίνει η πρώτη μετά την επιταγή πράξη 
εκτέλεσης, ανακοπή κατά του σχετικού τίτλου εκτέλεσης, 
σύμφωνα με τις διατάξεις των άρθρων 933 επ. ΚΠολΔ και 
συντρέχουν, σωρευτικώς, οι ακόλουθες προϋποθέσεις: 

α) η απαίτηση της τράπεζας, στο σύνολό της, όπως 
βεβαιώνεται στο σχετικό τίτλο εκτέλεσης, δεν υπερβαίνει 
το ποσό των είκοσι χιλιάδων (20.000) ευρώ, 
β) δεν έχει εγγράφει, με τη βούληση του οφειλέτη, επί 
του ακινήτου αυτού προσημείωση ή υποθήκη υπέρ της 
δικαιούχου Τ ράπεζας, 

γ) ο οφειλέτης βρίσκεται σε αποδεδειγμένη αδυναμία 
να εκπληρώσει τη συμβατική του υποχρέωση. 

Εάν δεν έχει ασκηθεί ανακοπή του πρώτου εδαφίου ή 
αυτή απορριφθεί τελεσιδίκως, δεν εμποδίζεται η επιβολή 
κατάσχεσης. 

Άρθρο 15 

Η ισχύς του παρόντος νόμου αρχίζει από τη δημοσί¬ 
ευση του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 


ΠΑΡΑΡΤΗΜΑ 

(Σύμφωνα με το άρθρο 9 - 
Πληροφορίες σχετικά με την άσκηση 
του δικαιώματος υπαναχώρησης της 
κοινής υπουργικής απόφασης 
αριθ. Ζ1 -891 /13-08-2013 (ΦΕΚ 2144 Β') 

ΤΜΗΜΑ Α' 

Υπόδειγμα οδηγιών για την υπαναχώρηση 
Δικαίωμα υπαναχώρησης 

Δικαιούστε να υπαναχωρήσετε από την παρούσα σύμ¬ 
βαση εντός 14 ημερολογιακών ημερών χωρίς να δώσετε 
οποιαδήποτε εξήγηση. 

Η προθεσμία υπαναχώρησης λήγει 14 ημερολογιακές 
ημέρες από την επομένη της ημέρας. [1 ] 

Προκειμένου να ασκήσετε το δικαίωμα υπαναχώρη¬ 
σης, οφείλετε να μας [2] ενημερώσετε για την απόφασή 
σας να υπαναχωρήσετε από την παρούσα σύμβαση με 
μια ξεκάθαρη δήλωση (π.χ. επιστολή που θα σταλεί με 
ταχυδρομείο, φαξ ή ηλεκτρονικό ταχυδρομείο). Μπο¬ 
ρείτε να χρησιμοποιήσετε το συνημμένο υπόδειγμα 
εντύπου υπαναχώρησης, χωρίς τούτο να είναι υποχρε¬ 
ωτικό. [3] 

Για να τηρήσετε την προθεσμία υπαναχώρησης, είναι 
αρκετό να στείλετε τη δήλωσή σας περί άσκησης του 
δικαιώματος υπαναχώρησής σας πριν λήξει η προθεσμία 
υπαναχώρησης. 

Συνέπειες της υπαναχώρησης 

Εάν υπαναχωρήσετε από την παρούσα σύμβαση, θα 
σας επιστρέφουμε όλα τα χρήματα που λάβαμε από 
εσάς, συμπεριλαμβανομένων των εξόδων παράδοσης 
(εξαιρουμένων των συμπληρωματικών εξόδων που 
οφείλονται στη δική σας επιλογή να χρησιμοποιηθεί 
τρόπος παράδοσης άλλος από τον φθηνότερο τυποποιη¬ 
μένο τρόπο παράδοσης που εμείς προσφέρουμε), χωρίς 
αδικαιολόγητη καθυστέρηση και οπωσδήποτε εντός 14 
ημερολογιακών ημερών από την ημέρα που θα πληρο- 
φορηθούμε την απόφασή σας να υπαναχωρήσετε από 
την παρούσα σύμβαση. Θα εκτελέσουμε την ανωτέρω 
επιστροφή χρημάτων χρησιμοποιώντας το ίδιο μέσο 
πληρωμής που εσείς χρησιμοποιήσατε για την αρχική 
συναλλαγή, εκτός κι αν εσείς έχετε συμφωνήσει ρητώς 
για κάτι διαφορετικό- σε κάθε περίπτωση, δεν θα σας 
χρεωθούν έξοδα για τέτοια επιστροφή χρημάτων. [4] 
[5] [6] 

Οδηγίες για τη συμπλήρωση του εντύπου: 

[1.] Αναγράψτε ένα από τα ακόλουθα κείμενα που βρί¬ 
σκονται μεταξύ εισαγωγικών: 

α) σε περίπτωση σύμβασης υπηρεσιών ή σύμβασης 
παροχής νερού, φυσικού αερίου ή ηλεκτρικής ενέργειας, 
εάν δεν διατίθενται προς πώληση σε περιορισμένο όγκο 
ή σε καθορισμένη ποσότητα, παροχής τηλεθέρμανσης 
ή παροχής ψηφιακού περιεχομένου μη παραδιδόμενου 
επί υλικού μέσου: «σύναψης της σύμβασης.» - 

β) σε περίπτωση σύμβασης πώλησης: «που εσείς 
αποκτήσατε ή ένας τρίτος διάφορος του μεταφορέα 
και υποδειχθείς από εσάς απέκτησε τη φυσική κατοχή 
των αγαθών.» - 

γ) σε περίπτωση σύμβασης που αφορά πολλά αγαθά 
παραγγελθέντα από τον καταναλωτή με μια παραγγελία 
και παραδιδόμενα χωριστά: «που εσείς αποκτήσατε ή 
ένας τρίτος διάφορος του μεταφορέα και υποδειχθείς 
από εσάς απέκτησε τη φυσική κατοχή του τελευταίου 
αγαθού.» - 

δ) σε περίπτωση σύμβασης που αφορά την προμήθεια 
ενός αγαθού αποτελούμενου από πολλές παρτίδες ή 
από πολλά τεμάχια: «που εσείς αποκτήσατε ή ένας τρί¬ 
τος διάφορος του μεταφορέα και υποδειχθείς από εσάς 
απέκτησε τη φυσική κατοχή της τελευταίας παρτίδας ή 
του τελευταίου τεμαχίου.»· 

ε) σε περίπτωση σύμβασης τακτικής προμήθειας 
αγαθών για καθορισμένο χρονικό διάστημα: «που εσείς 
αποκτήσατε ή ένας τρίτος διάφορος του μεταφορέα και 
υποδειχθείς από εσάς απέκτησε τη φυσική κατοχή του 
πρώτου αγαθού.»" 

[2.] Αναγράψτε το ονοματεπώνυμο σας, τη γεωγρα¬ 
φική διεύθυνσή σας και, εάν υπάρχει, τον αριθμό του 
τηλεφώνου σας, τον αριθμό τηλεομοιοτυπίας σας (φαξ) 
και τη διεύθυνση του ηλεκτρονικού ταχυδρομείου σας. 

[3.] Εάν από την ιστοσελίδα σας προσφέρετε στον 
καταναλωτή τη δυνατότητα να συμπληρώσει και να 
υποβάλει ηλεκτρονικώς πληροφορίες για την υπανα¬ 
χώρησή του από την παρούσα σύμβαση, αναγράψτε τα 
ακόλουθα: «Μπορείτε επίσης από την ιστοσελίδα μας 
[αναγράψτε διεύθυνση ιστοσελίδας] να συμπληρώσετε 
και να υποβάλετε ηλεκτρονικώς το υπόδειγμα εντύπου 
υπαναχώρησης ή οποιαδήποτε άλλη ξεκάθαρη δήλωση. 
Εάν χρησιμοποιήσετε αυτήν τη δυνατότητα, θα σας δια¬ 
βιβάσουμε χωρίς καθυστέρηση πάνω σε σταθερό μέσο 
(π.χ. ηλεκτρονικό ταχυδρομείο) επιβεβαίωση λήψηςτης 
υπαναχώρησής σας.» 

[4.] Σε περίπτωση σύμβασης πώλησης με την οποία 
δεν έχετε προσφερθεί να συλλέξετε τα αγαθά σε περί¬ 
πτωση υπαναχώρησης, αναγράψτε τα ακόλουθα: «Δικαι¬ 
ούμαστε να καθυστερήσουμε την επιστροφή χρημάτων 
μέχρις ότου λάβουμε πίσω τα αγαθά ή μέχρις ότου εσείς 
παράσχετε αποδείξεις ότι στείλατε πίσω τα αγαθά, όποιο 
από τα δύο συμβεί πρώτο.» 

[5.] Εάν ο καταναλωτής έλαβε αγαθά συνδεόμενα με 
τη σύμβαση: 

α) να αναγραφεί: 

- «Θα συλλέξουμε εμείς τα αγαθά.» ή 

- «Εσείς οφείλετε να στείλετε πίσω τα αγαθά ή να τα 
παραδώσετε σε εμάς ή στ... [αναγράψτε ονοματεπώνυμο 
και γεωγραφική διεύθυνση, εάν υπάρχει, του προσώπου 
που έχετε εξουσιοδοτήσει να παραλάβει τα αγαθά], χω¬ 
ρίς αδικαιολόγητη καθυστέρηση και οπωσδήποτε εντός 
14 ημερολογιακών ημερών από την ημέρα που μας δη¬ 
λώσατε ότι υπαναχωρείτε από την παρούσα σύμβαση. 
Η προθεσμία θεωρείται ότι έχει τηρηθεί εάν στείλετε 
πίσω τα αγαθά πριν από τη λήξη της περιόδου των 14 
ημερών.», 

β) να αναγραφεί: 

- «Εμείς θα επιβαρυνθούμε με τη δαπάνη επιστροφής 
των αγαθών.», 


- «Εσείς θα επιβαρυνθείτε με την άμεση δαπάνη επι¬ 
στροφής των αγαθών.», 

- Εάν, σε εξ αποστάσεως συναπτόμενη σύμβαση, 
δεν προσφέρεστε να επιβαρυνθείτε με τη δαπάνη επι¬ 
στροφής των αγαθών και τα αγαθά από τη φύση τους 
δεν μπορούν κανονικά να επιστραφούν ταχυδρομικώς: 
«Εσείς θα επιβαρυνθείτε με την άμεση δαπάνη επιστρο¬ 
φής των αγαθών, ύψους... ευρώ [αναγράψτε ποσόν].» 
ή, εάν η δαπάνη επιστροφής των αγαθών ευλόγως δεν 
μπορεί να υπολογιστεί εκ των προτέρων: «Εσείς θα 
επιβαρυνθείτε με την άμεση δαπάνη επιστροφής των 
αγαθών. Η δαπάνη αυτή εκτιμάται κατά μέγιστο όριο σε 
περίπου... ευρώ [αναγράψτε ποσόν].» ή 

- Εάν, σε εκτός εμπορικού καταστήματος συναπτόμε¬ 
νη σύμβαση, τα αγαθά από τη φύση τους δεν μπορούν 
κανονικά να επιστραφούν ταχυδρομικώς και είχαν πα¬ 
ραδοθεί στην κατοικία του καταναλωτή τη στιγμή της 
σύναψης της σύμβασης: «Εμείς θα συλλέξουμε τα αγαθά 
με δική μας δαπάνη.» και 

γ) να αναγραφεί: «Εσείς φέρετε ευθύνη μόνο για 
οποιαδήποτε μείωση της αξίας των αγαθών προκύψει 
από χειρισμό που δεν ήταν απαραίτητος για να προσδι¬ 
ορίσετε τη φύση, τα χαρακτηριστικά και τη λειτουργία 
των αγαθών.». 

[6.] Σε περίπτωση σύμβασηςγιατηνπαροχή υπηρεσι¬ 
ών ή την παροχή νερού, φυσικού αερίου ή ηλεκτρικής 
ενέργειας, εάν δεν διατίθενται προς πώληση σε περιο¬ 
ρισμένο όγκο ή σε καθορισμένη ποσότητα, ή παροχής 
τηλεθέρμανσης, αναγράψτε τα ακόλουθα: «Εάν εσείς 
ζητήσατε να ξεκινήσει η παροχή υπηρεσιών ή η παροχή 
νερού/φυσικού αερίου/ηλεκτρικής ενέργειας/τηλεθέρ¬ 
μανσης [να διαγραφούν οι περιττές μνείες] στη διάρ¬ 
κεια της προθεσμίας υπαναχώρησης, υποχρεούστε να 
μας καταβάλετε, σε σύγκριση με την πλήρη κάλυψη της 
σύμβασης, ποσόν που αναλογεί στα όσα σας παρέσχα- 
με μέχρι να μας δηλώσετε ότι υπαναχωρείτε από την 
παρούσα σύμβαση.». 

ΤΜΗΜΑ Β' 

Υπόδειγμα εντύπου υπαναχώρησης 

(συμπληρώστε και επιστρέψτε το παρόν έντυπο μόνο 
εάν επιθυμείτε να υπαναχωρήσετε από τη σύμβαση) 

- Προς [ο προμηθευτής οφείλει να αναγράψει εδώ 
το όνομά του, τη γεωγραφική του διεύθυνση και, εάν 
υπάρχει, τον αριθμό της τηλεομοιοτυπίας του και τη δι¬ 
εύθυνση του ηλεκτρονικού του ταχυδρομείου]: 

- Γνωστοποιώ/Γνωστοποιούμε (*) με την παρούσα ότι 
υπαναχωρώ/υπαναχωρούμε (*) από τη σύμβαση μου/ 
μας (*) πώλησης των ακόλουθων αγαθών (*)/παροχής 
της ακόλουθης υπηρεσίας (*) 

- Που παραγγέλθηκε(-αν) στις (*)/που παρελήφθη(- 
σαν) στις (*) 

- Όνομα καταναλωτή(-ών) 

- Διεύθυνση καταναλωτή(-ών) 

- Υπογραφή καταναλωτή (-ών) (μόνο εάν το παρόν 
έντυπο κοινοποιηθεί σε χαρτί) 

- Ημερομηνία 

* Διαγράφεται η περιττή ένδειξη 

Άρθρο 2 
Έναρξη Ισχύος 

Η ισχύς της παρούσας απόφασης αρχίζει δύο μήνες 
μετά τη δημοσίευση του ν. 4512/2018 (Α'5) στην Εφη¬ 
μερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 17 Ιανουάριου 2018 
Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.θΙ(4>6ί.αΓ 










